CELEX: 32014D0767
Language: el
Date: 2013-07-23 00:00:00
Title: 2014/767/ΕΕ: Απόφαση της Επιτροπής, της 23ης Ιουλίου 2013 , για την κρατική ενίσχυση SA. 35062 (13/N-2) που χορήγησε η Πορτογαλία στην Caixa Geral de Depósitos [κοινοποιηθείσα υπό τον αριθμό C(2013) 4801]  Κείμενο που παρουσιάζει ενδιαφέρον για τον ΕΟΧ

7.11.2014   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 323/19
               
            ΑΠΌΦΑΣΗ ΤΗΣ ΕΠΙΤΡΟΠΉΣ
      της 23ης Ιουλίου 2013
      για την κρατική ενίσχυση SA. 35062 (13/N-2) που χορήγησε η Πορτογαλία στην Caixa Geral de Depósitos
      [κοινοποιηθείσα υπό τον αριθμό C(2013) 4801]
      (Το κείμενο στην αγγλική γλώσσα είναι το μόνο αυθεντικό)
      (Κείμενο που παρουσιάζει ενδιαφέρον για τον ΕΟΧ)
      (2014/767/ΕΕ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 108 παράγραφος 2 πρώτο εδάφιο,
      Έχοντας υπόψη τη συμφωνία για τον Ευρωπαϊκό Οικονομικό Χώρο, και ιδίως το άρθρο 62 παράγραφος 1 στοιχείο α),
      Αφού κάλεσε τα κράτη μέλη και τους λοιπούς ενδιαφερομένους να υποβάλουν τις παρατηρήσεις τους σύμφωνα με τα προαναφερθέντα άρθρα (1),
      Εκτιμώντας τα ακόλουθα:
      1.   ΔΙΑΔΙΚΑΣΙΑ
      
      
                  (1)
               
               
                  Στις 28 Ιουνίου 2012 η Πορτογαλική Δημοκρατία («Πορτογαλία») κοινοποίησε μέτρα ανακεφαλαιοποίησης της Caixa Geral de Depósitos, SA («CGD» ή «η τράπεζα»).
               
            
                  (2)
               
               
                  Στις 18 Ιουλίου 2012 η Επιτροπή εξέδωσε απόφαση στην υπόθεση SA.35062 (12/NN) («απόφαση διάσωσης») (2), που επέτρεπε την ανακεφαλαιοποίηση της CGD, η οποία εκτελέστηκε στις 29 Ιουνίου 2012 ως ενίσχυση διάσωσης.
               
            
                  (3)
               
               
                  Με ηλεκτρονική επιστολή της 27ης Σεπτεμβρίου 2012, η Πορτογαλία ενημέρωσε την Επιτροπή ότι η Caixa Geral Finance Limited («CGDF»), θυγατρική της CGD, επρόκειτο να καταβάλει μερίσματα σε κατόχους διηνεκών προνομιούχων μετοχών μη σωρευτικού μερίσματος την επόμενη ημέρα.
               
            
                  (4)
               
               
                  Στις 28 Σεπτεμβρίου 2012 η CGDF εκτέλεσε την πληρωμή των μερισμάτων.
               
            
                  (5)
               
               
                  Στις 18 Δεκεμβρίου 2012 η Επιτροπή εξέδωσε απόφαση στην υπόθεση SA.35062 (12/NN) («απόφαση για την κίνηση διαδικασίας») (3), με την οποία άρχισε επίσημη διαδικασία έρευνας για κατάχρηση ενίσχυσης διάσωσης κατ’ εφαρμογή του άρθρου 16 του κανονισμού (ΕΚ) αριθ. 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 108 της Συνθήκης για τη λειτουργία της Ευρωπαϊκής Ένωσης (4).
               
            
                  (6)
               
               
                  Με τη δημοσίευση της εν λόγω απόφασης, η Επιτροπή κάλεσε τα ενδιαφερόμενα μέρη να υποβάλουν παρατηρήσεις σχετικά με το προκαταρκτικό συμπέρασμά της ότι η πληρωμή μερίσματος συνιστούσε παραβίαση των όρων της απόφασης διάσωσης, αλλά δεν έχει λάβει σχετικές παρατηρήσεις.
               
            
                  (7)
               
               
                  Η Πορτογαλία δέχεται κατ’ εξαίρεση να εκδοθεί η παρούσα απόφαση στην αγγλική γλώσσα λόγω του επείγοντος χαρακτήρα της.
               
            2.   ΠΕΡΙΓΡΑΦΗ
      
      2.1.   Ο δικαιούχος
      
      
                  (8)
               
               
                  Η CGD είναι τραπεζικός όμιλος που ανήκει εξ ολοκλήρου στο πορτογαλικό κράτος. Το συνολικό καθαρό ενεργητικό της (σε λογιστικό πλαίσιο αναφοράς) (5) ανερχόταν σε 116,9 δισεκατ. ευρώ στις 31 Δεκεμβρίου 2012 και το συνολικό χαρτοφυλάκιο καθαρών δανείων σε 74,7 δισεκατ. ευρώ στις 31 Δεκεμβρίου 2012. Οι δραστηριότητες της τράπεζας περιλαμβάνουν, μεταξύ άλλων, την εμπορική τραπεζική σε εθνικό και διεθνές επίπεδο (ιδίως στην Ισπανία, την πορτογαλόφωνη Αφρική, το Μακάο και τη Βραζιλία), την επενδυτική τραπεζική, τη διαχείριση περιουσιακών στοιχείων, ειδικευμένες πιστωτικές δραστηριότητες και ασφαλιστικές δραστηριότητες.
               
            
                  (9)
               
               
                  Το 2012 ο όμιλος CGD κατείχε ηγετική θέση στους περισσότερους επιχειρηματικούς τομείς στους οποίους δραστηριοποιούνταν στην εγχώρια πορτογαλική αγορά (ιδίως χορήγηση δανείων και προκαταβολών σε πελάτες, καταθέσεις πελατών, ασφάλιση, χρηματοδοτική μίσθωση, επενδυτική τραπεζική και διαχείριση περιουσιακών στοιχείων).
                  
                     Πίνακας 1
                  
                  
                     Βασικά χρηματοοικονομικά στοιχεία της CGD (βάσει λογιστικού πλαισίου αναφοράς)
                  
                  
                               
                           
                           
                              31.12.2012
                           
                        
                              Σύνολο στοιχείων ενεργητικού (δισεκατ. ευρώ)
                           
                           
                              116,9 
                           
                        
                              Δάνεια σε πελάτες (σε δισεκατ. ευρώ)
                           
                           
                              74,7 
                           
                        
                              Λιανικές καταθέσεις (σε δισεκατ. ευρώ) (*)
                              
                           
                           
                              71,4 
                           
                        
                              Συνολική χονδρική χρηματοδότηση (σε δισεκατ. ευρώ) (**)
                              
                           
                           
                              35,2 
                           
                        
                              Απασχολούμενοι, σύνολο ομίλου
                           
                           
                              23 028 
                           
                        
                              Αριθμός υποκαταστημάτων, σύνολο ομίλου
                           
                           
                              1 293 
                           
                        
                              Μερίδιο καταθέσεων στην εθνική αγορά
                           
                           
                              28,1  %
                           
                        
                              Μερίδιο δανείων στην εθνική αγορά
                           
                           
                              21,3  %
                           
                        
            2.2.   Τα γεγονότα που ενεργοποιούν τα μέτρα ενίσχυσης
      
      
                  (10)
               
               
                  Από την έναρξη της κρίσης του δημόσιου χρέους, η CGD αντιμετώπιζε δυσκολίες πρόσβασης στις αγορές χονδρικής. Οι δυσκολίες αφορούσαν αρχικά την πρόσβαση στις μεσοπρόθεσμες και μακροπρόθεσμες κεφαλαιαγορές και επεκτάθηκαν σταδιακά στις αγορές βραχυπρόθεσμων τίτλων.
               
            
                  (11)
               
               
                  Ως εκ τούτου, η CGD έπρεπε να μειώσει την εξάρτησή της από τη χονδρική χρηματοδότηση και ενεργοποίησε το έκτακτο σχέδιο ρευστότητας το πρώτο τρίμηνο του 2010, προσπαθώντας στη συνέχεια α) να βρει εναλλακτικές πηγές χρηματοδότησης, κυρίως μέσω της εγγυημένης χρηματοδότησης, β) να αυξήσει το απόθεμα επιλέξιμων εξασφαλίσεων που ήταν αποδεκτές από την ΕΚΤ, γ) να εκποιήσει περιουσιακά στοιχεία μη στρατηγικής σημασίας και δ) να παρουσιάσει τις πιστοληπτικές της δυνατότητες σε επενδυτές και σε αντισυμβαλλομένους.
               
            
                  (12)
               
               
                  Βάσει του σχεδίου οικονομικής και χρηματοδοτικής συνδρομής που συμφωνήθηκε μεταξύ της Πορτογαλίας, της Επιτροπής, της ΕΚΤ και του ΔΝΤ, η CGD κλήθηκε να υποβάλει σχέδιο χρηματοδότησης και κεφαλαιοποίησης («ΣΧΚ») για την περίοδο 2011-2015, το οποίο θα υποβαλλόταν σε τριμηνιαία επανεξέταση. Η πρώτη έκδοση του ΣΧΚ υποβλήθηκε στις 26 Ιουλίου 2011 και έχει υποστεί αναθεωρήσεις.
               
            
                  (13)
               
               
                  Όσον αφορά τη φερεγγυότητα, ο δείκτης βασικών κεφαλαίων κατηγορίας 1 («CT1») της CGD, που υπολογίζεται σύμφωνα με τους κανόνες της Βασιλείας ΙΙ, ήταν στις 31 Δεκεμβρίου 2011 9,48 %. Στόχος του ΣΧΚ ήταν η επίτευξη, μεταξύ άλλων, δείκτη 10 % των CT 1 έως τις 31 Δεκεμβρίου 2012 βάσει των κανόνων της συμφωνίας της Βασιλείας II, σύμφωνα με τις απαιτήσεις του μνημονίου Συναντίληψης («ΜΣ») που υπογράφηκε μεταξύ της πορτογαλικής κυβέρνησης, αφενός, και του ΔΝΤ, της Ευρωπαϊκής Επιτροπής και της ΕΚΤ, αφετέρου. Βάσει σύστασης της Ευρωπαϊκής Εποπτικής Αρχής (Ευρωπαϊκή Αρχή Τραπεζών) («ΕΑΤ»), το ΣΧΚ επικαιροποιήθηκε ως προς το επίπεδο των κεφαλαίων που θα έπρεπε να κατέχονται από τις 30 Ιουνίου 2012 και μετά, προκειμένου να τηρηθούν οι κεφαλαιακές ανάγκες που υπολογίζονται με βάση την αξία των χρεωστικών τίτλων του κράτους και των οργανισμών τοπικής αυτοδιοίκησης που κατέχει η τράπεζα («sovereign buffer», «κεφαλαιακό απόθεμα») και οι κεφαλαιακές ανάγκες που προκύπτουν από τα τεστ αντοχής που πραγματοποίησε η ΕΑΤ («απαιτήσεις της ΕΑΤ»).
               
            
                  (14)
               
               
                  Σύμφωνα με την εκδοχή του ΣΧΚ του Μαΐου 2012 και με βάση τη σύσταση της ΕΑΤ, υπολογίστηκε ότι απαιτούνταν αύξηση του κεφαλαίου της κατά 1,650 δισεκατ. ευρώ.
               
            2.3.   Τα μέτρα ενίσχυσης
      
      
                  (15)
               
               
                  Τα μέτρα ανακεφαλαιοποίησης που εφάρμοσε η Πορτογαλία ως μοναδικός μέτοχος της CGD συνίσταντο
                  
                              i)
                           
                           
                              στην έκδοση κοινών νέων μετοχών («αύξηση κεφαλαίου») ύψους 750 εκατ. ευρώ και
                           
                        
                              ii)
                           
                           
                              στην έκδοση μετατρέψιμων τίτλων («CoCos») από την CGD ύψους 900 εκατ. ευρώ, που είναι επιλέξιμοι για τους σκοπούς της φερεγγυότητας βάσει των απαιτήσεων της ΕΑΤ για τα CT 1.
                           
                        
            
                  (16)
               
               
                  Λεπτομερής περιγραφή των μέτρων ενίσχυσης παρέχεται στις αιτιολογικές σκέψεις 12 έως 25 της απόφασης διάσωσης.
               
            2.4.   Η επίσημη διαδικασία έρευνας για κατάχρηση ενίσχυσης
      
      
                  (17)
               
               
                  Όπως ορίζεται στην αιτιολογική σκέψη 31 της απόφασης διάσωσης, η Πορτογαλία δεσμεύτηκε να διασφαλίσει ότι η CGD (ως όμιλος) εφαρμόζει περιορισμούς συμπεριφοράς ανάλογους με εκείνους που ισχύουν για τις τράπεζες που έχουν ανακεφαλαιοποιηθεί βάσει του νέου καθεστώτος ανακεφαλαιοποίησης των πιστωτικών ιδρυμάτων στην Πορτογαλία (6), που περιλαμβάνουν, μεταξύ άλλων:
                  
                              —
                           
                           
                              απαγόρευση καταβολής μερισμάτων,
                           
                        
                              —
                           
                           
                              απαγόρευση καταβολής τοκομεριδίων και τόκων για τα υβριδικά κεφαλαιακά μέσα και τα δάνεια μειωμένης εξασφάλισης που δεν κατέχονται από την Πορτογαλία και όταν δεν υφίσταται νομική δέσμευση πραγματοποίησης αυτών των πληρωμών.
                           
                        
            
                  (18)
               
               
                  Στις 28 Σεπτεμβρίου 2012 η CGDF, θυγατρική της CGD, κατέβαλε, χωρίς την έγκριση της Επιτροπής, μερίσματα για διηνεκείς προνομιούχες μετοχές μη σωρευτικού μερίσματος ύψους 405 415 ευρώ. Το ποσό αυτό αντιστοιχεί στο 0,025 % του κεφαλαίου που χορηγήθηκε στις 29 Ιουνίου 2012.
               
            
                  (19)
               
               
                  Στην απόφαση για την κίνηση της διαδικασίας, η Επιτροπή προέβη στην αρχική εκτίμηση ότι η καταβολή μερισμάτων από την CGDF στις 28 Σεπτεμβρίου 2012 εμπίπτει στην απαγόρευση διανομής μερισμάτων, η οποία ίσχυε για την CGD σύμφωνα με την απόφαση διάσωσης, και ότι οι πληρωμές μερισμάτων συνιστούσαν κατάχρηση της χορηγηθείσας ενίσχυσης διάσωσης.
               
            3.   ΑΝΑΔΙΑΡΘΡΩΣΗ ΤΗΣ CGD
      
      
                  (20)
               
               
                  Η CGD υπέβαλε σχέδιο αναδιάρθρωσης που περιέχει τέσσερα κύρια στοιχεία:
                  
                              —
                           
                           
                              τη μείωση του ισολογισμού του ομίλου CGD μέσω της πώλησης του τμήματος ασφαλειών και συμμετοχών μη στρατηγικής σημασίας καθώς και μέσω της εκκαθάρισης των μη βασικών στοιχείων του ενεργητικού,
                           
                        
                              —
                           
                           
                              την αύξηση της αποτελεσματικότητας,
                           
                        
                              —
                           
                           
                              την αναδιάρθρωση των δραστηριοτήτων της CGD στην Ισπανία,
                           
                        
                              —
                           
                           
                              την αποπληρωμή μετατρέψιμων τίτλων (CoCos) αξίας 900 εκατ. ευρώ κατά τη διάρκεια της περιόδου αναδιάρθρωσης.
                           
                        
            
         Απομόχλευση
      
      
                  (21)
               
               
                  Η CGD είχε ήδη καταβάλει προσπάθειες να μειώσει τον ισολογισμό της πριν από την αύξηση κεφαλαίου τον Ιούνιο του 2012. Μεταξύ Δεκεμβρίου 2010 και Ιουνίου 2012 η τράπεζα μείωσε τον ισολογισμό της περίπου κατά 8,2 δισεκατ. ευρώ (λογιστικό πλαίσιο αναφοράς).
               
            
                  (22)
               
               
                  Το σχέδιο αναδιάρθρωσης προβλέπει προσπάθειες πρόσθετης απομόχλευσης. Προβλέπει την πώληση του ασφαλιστικού σκέλους, της Caixa Seguros, και άλλων μη στρατηγικών συμμετοχών καθώς και την εκκαθάριση μη βασικών στοιχείων ενεργητικού, ώστε να μπορέσει η CGD να εστιάσει καλύτερα στις βασικές δραστηριότητες λιανικής τραπεζικής και να αποδεσμεύσει κεφάλαια τα οποία στη συνέχεια θα ενισχύσουν το βασικό κεφάλαιο της τράπεζας. Η CGD επιδιώκει να μειώσει περαιτέρω τον ισολογισμό του ομίλου κατά [10-20] δισεκατ. ευρώ μη βασικών στοιχείων ενεργητικού, το οποίο —σε σύγκριση με τον ενοποιημένο ισολογισμό του Δεκεμβρίου 2012 (βάσει του λογιστικού πλαισίου αναφοράς)— αντιστοιχεί σε μείωση της τάξης του [10-20] %. Η πώληση των ασφαλιστικών δραστηριοτήτων αποτελεί σημαντικό στοιχείο της διαδικασίας απομόχλευσης, που συμβάλλει περίπου κατά […] δισεκατ. ευρώ (***) στη μείωση. Η εκποίηση των υπόλοιπων μη στρατηγικών συμμετοχών θα συμβάλει κατά [0-5] δισεκατ. ευρώ, η αποπληρωμή της οφειλής της πρώην Banco Português de Negócios («BPN») θα συμβάλει κατά [0-5] δισεκατ. ευρώ και η εκκαθάριση μη βασικών πιστώσεων στην Ισπανία κατά [0-5] δισεκατ. ευρώ. Επιπλέον, τα δύο τρίτα περίπου του μη βασικού χαρτοφυλακίου ([10-20] δισεκατ. ευρώ) θα εκκαθαριστούν έως το τέλος του 2017, ενώ το υπόλοιπο του μη βασικού χαρτοφυλακίου θα εκκαθαριστεί μετά το 2017.
               
            
                  (23)
               
               
                  Η Caixa Seguros κατέχει ηγετική θέση στην αγορά της Πορτογαλίας με συνολικό μερίδιο αγοράς, τον Δεκέμβριο του 2012, 31 % στον κλάδο των ασφαλειών ζωής και 26 % στον κλάδο της ασφάλισης ζημιών αντιστοίχως, συμπεριλαμβανομένων μιας οντότητας πολλαπλών ασφαλειών για την ασφάλιση ζωής και ζημιών καθώς και ειδικών ασφαλιστικών οντοτήτων, ιδίως για την ασφάλιση υγείας και την ασφάλιση αυτοκινήτων. Στις 31 Δεκεμβρίου 2012 η Caixa Seguros αντιπροσώπευε το 9,2 % των ενοποιημένων καθαρών περιουσιακών στοιχείων της CGD και δημιούργησε καθαρό εισόδημα αποδοτέο σε μετόχους της CGD ύψους 89,7 εκατ. ευρώ, με βάση το ύψος των ασφαλίστρων πρωτασφάλισης, που το 2012 ανήλθαν σε 3 195 εκατ. ευρώ.
               
            
                  (24)
               
               
                  Η CGD θα αναδιαρθρώσει την Caixa Seguros με στόχο να βελτιωθεί η εμπορευσιμότητα και να διευκολυνθεί η διαδικασία πώλησης. Η CGD μπορεί […]. Η διαδικασία πώλησης θα επιτρέψει όλους τους δυνατούς συνδυασμούς που θα μπορούσαν να ποικίλλουν από […]. Το σχέδιο αναδιάρθρωσης λαμβάνει ως παραδοχή ότι η CGD […].
               
            
                  (25)
               
               
                  Η CGD επίσης θα εκποιήσει όλες τις υπόλοιπες μη στρατηγικής σημασίας συμμετοχές που κατέχονται σε εισηγμένες πορτογαλικές εταιρείες της από το […], μειώνοντας τον ισολογισμό της επιπλέον κατά [200-250] εκατ. ευρώ. Η CGD έχει ήδη εκποιήσει το μεγαλύτερο μέρος των μη στρατηγικής σημασίας συμμετοχών της, που απέφεραν έσοδα ύψους περίπου 450 εκατ. ευρώ.
               
            
                  (26)
               
               
                  Επιπλέον, η CGD σχεδιάζει να εκποιήσει σταδιακά χαρτοφυλάκιο περιουσιακών στοιχείων που προέρχεται από τα χρέη της χρεοκοπημένης Banco Português de Negócios («BPN») (7), ονομαστικής αξίας ύψους [0-5] δισεκατ. ευρώ και καθαρής αξίας στοιχείων ενεργητικού της τάξης των [0-5] δισεκατ. ευρώ. Σύμφωνα με το σχετικό χρονοδιάγραμμα αποπληρωμής, η αξία των καθαρού ενεργητικού θα μειωθεί κατά [40-50] % σε [0-5] δισεκατ. ευρώ έως τα τέλη του 2017.
               
            
                  (27)
               
               
                  Τέλος, η CGD θα εκποιήσει χαρτοφυλάκιο μη βασικών δανείων που προέρχονται από τις δραστηριότητες της λιανικής και χονδρικής τραπεζικής στην Ισπανία. Η αξία του εν λόγω χαρτοφυλακίου ανέρχεται σε περίπου [0-5] δισεκατ. ευρώ.
               
            
         Αποτελεσματικότητα
      
      
                  (28)
               
               
                  Το δεύτερο σημαντικό στοιχείο του σχεδίου αναδιάρθρωσης είναι η αύξηση της αποτελεσματικότητας της τράπεζας. Η CGD είχε επίσης λάβει μέτρα το 2011 και το 2012 για να βελτιστοποιήσει τη βάση κόστους και μείωσε, σε σύγκριση με τα προ της κρίσης χρηματοοικονομικά δεδομένα, το κόστος εργασίας και τα έξοδα πώλησης, τα γενικά και διοικητικά έξοδα των εγχώριων δραστηριοτήτων της.
               
            
                  (29)
               
               
                  Η CGD θα συνεχίσει αυτή την προσπάθεια βελτιστοποίησης με την περαιτέρω μείωση των λειτουργικών δαπανών της κατά τη διάρκεια της περιόδου αναδιάρθρωσης. Η μείωση του προσωπικού της τράπεζας και η επαναδιαπραγμάτευση των υπηρεσιών που έχουν συμβασιοποιηθεί είναι τα κύρια μέσα για την επίτευξη πρόσθετων εξοικονομήσεων. Σύμφωνα με το σχέδιο αναδιάρθρωσης, η CGD θα συνεχίσει να μειώνει το κόστος εργασίας κατά την περίοδο της αναδιάρθρωσης, έχοντας ως στόχο τη μείωσή του κατά [5-10] % και προβλέποντας κόστος εργασίας ύψους [500-550] εκατ. ευρώ τον Δεκέμβριο του 2013 και [450-500] εκατ. ευρώ τον Δεκέμβριο του 2017. Όσον αφορά τον αριθμό των απασχολουμένων, ο αριθμός των υπαλλήλων στην Πορτογαλία θα μειωθεί κατά [5-10] %. Ενώ, στις 9 Δεκεμβρίου 2012, 9 401 εργαζόμενοι απασχολούνταν σε εγχώριες δραστηριότητες λιανικής τραπεζικής, η CGD προτίθεται να μειώσει τον αριθμό τους έως τον Δεκέμβριο του 2017 σε [8 500 - 9 000].
               
            
                  (30)
               
               
                  Η αύξηση της αποτελεσματικότητας της CGD θα επιτευχθεί επίσης με τη βελτιστοποίηση του δικτύου υποκαταστημάτων, με τη μείωση του εγχώριου δικτύου υποκαταστημάτων κατά [5-10] % από 840 υποκαταστήματα τον Ιούνιο του 2012 σε [750-800] υποκαταστήματα έως […]. Το κλείσιμο [70-80] υποκαταστημάτων στην Πορτογαλία μεταξύ Ιουνίου 2012 και […] αποτελεί μέρος μιας περιοδικής διαδικασίας βελτιστοποίησης για την επαναξιολόγηση και τον εξορθολογισμό των εγχώριων δραστηριοτήτων λιανικής της CGD και αναμένεται να οδηγήσει σε ετήσια εξοικονόμηση πόρων ύψους [0-5] εκατ. ευρώ. 58 υποκαταστήματα έχουν ήδη κλείσει ή βρίσκονται στο στάδιο του κλεισίματος και τα υπόλοιπα [10-20] υποκαταστήματα θα κλείσουν πριν από […].
               
            
                  (31)
               
               
                  Τέλος, η αποτελεσματικότητα της CGD θα βελτιωθεί με την αύξηση των εσόδων από υπηρεσίες και προμήθειες, τα οποία το 2012 συνεισέφεραν περίπου το 25 % των συνολικών καθαρών εσόδων εκμετάλλευσης, ενώ το αντίστοιχο μερίδιο συμμετοχής στον πορτογαλικό τραπεζικό τομέα ήταν κατά μέσο όρο 29 %. Η CGD θα εισαγάγει νέα διάρθρωση των προμηθειών, ώστε να εναρμονίσει καλύτερα τα έσοδα από τις πηγές της με εκείνην των ομότιμων επιχειρήσεων.
               
            
         Αναδιάρθρωση των δραστηριοτήτων στην Ισπανία
      
      
                  (32)
               
               
                  Το τρίτο σημαντικότερο στοιχείο του σχεδίου αναδιάρθρωσης αφορά την αναδιάρθρωση των τραπεζικών δραστηριοτήτων στην Ισπανία. Ενώ κατά γενικό κανόνα οι διεθνείς δραστηριότητες της CGD έχουν πολύ καλύτερα αποτελέσματα από τις εγχώριες δραστηριότητες και συμβάλλουν σημαντικά στις συνολικές επιδόσεις της τράπεζας, οι δραστηριότητες της CGD στην Ισπανία είναι ζημιογόνες. Η CGD άρχισε τις εργασίες λιανικής τραπεζικής στην Ισπανία το 1991 με την εξαγορά της Banco de Extremadura και της Chase Manhattan España, και στη συνέχεια της Banco Simeón το 1995. Οι δραστηριότητες λιανικής τραπεζικής ασκούνται σήμερα στην Ισπανία ως θυγατρική της CGD με την επωνυμία Banco Caixa Geral («BCG»). Το 2007 η CGD άρχισε επίσης δραστηριότητες χονδρικής τραπεζικής οι οποίες ασκούνται σε υποκατάστημα που η CGD δημιούργησε στην Ισπανία και το οποίο επικεντρώθηκε σε έργα ακινήτων που συνδέονται με τη χρηματοδότηση έργων και κοινοπρακτικά δάνεια. Ενώ οι εργασίες λιανικής τραπεζικής της CGD στην Ισπανία μετά βίας πέτυχαν ισοσκέλιση κατά την τελευταία δεκαετία, η κατάσταση ήταν ακόμα χειρότερη στον τομέα της χονδρικής τραπεζικής. Οι δραστηριότητες χονδρικής τραπεζικής, οι οποίες ξεκίνησαν μόλις πριν από τη χρηματοπιστωτική κρίση, έχουν πολύ πενιχρές επιδόσεις και σε σχετικά μικρό χρονικό διάστημα πρόσθεσαν σημαντικές ζημίες περίπου 250 εκατ. ευρώ έως τον Δεκέμβριο του 2012. Οι δραστηριότητες χονδρικής τραπεζικής θα διακοπούν πλήρως, και […].
               
            
                  (33)
               
               
                  Παρ’ όλα αυτά, η CGD θεωρεί την Ισπανία βασική αγορά στην οποία προτίθεται να διατηρήσει την παρουσία της, ιδίως για να στηρίξει την εξαγωγική δραστηριότητα των πορτογαλικών μικρομεσαίων επιχειρήσεων («ΜΜΕ»). Οι εργασίες λιανικής τραπεζικής στην Ισπανία θα συνεχιστούν, συνεπώς, αν και σε πολύ μικρότερη κλίμακα. Για να αποκατασταθεί η κερδοφορία, θα μειωθεί ο αριθμός των υποκαταστημάτων κατά [47-52] %, από 209 υποκαταστήματα τον Ιούνιο του 2012 σε [100-110] υποκαταστήματα τον […]. Ο αριθμός απασχολουμένων σε δραστηριότητες στην Ισπανία θα μειωθεί κατά [46-49] %, από 974 υπαλλήλους τον Ιούνιο του 2012 σε [500-523] υπαλλήλους τον […].
               
            
                  (34)
               
               
                  Όσον αφορά τη γεωγραφική κάλυψη, η BCG θα επικεντρώσει τις εργασίες λιανικής τραπεζικής στις περιφέρειες Galicia, Castilla y León, Asturias και Extremadura, θα διατηρήσει μόνο μειωμένη παρουσία στα κύρια διασυνοριακά εμπορικά κέντρα (Μαδρίτη και Καταλονία) και πολύ περιορισμένη παρουσία, με [0-5] υποκαταστήματα σε κάθε περιφέρεια, στις περιφέρειες που έχουν σχετικές διασυνοριακές σχέσεις και χρησιμεύουν ως πηγή χρηματοδότησης για τις δραστηριότητες στην Ισπανία, δηλαδή στη Χώρα των Βάσκων, την Ανδαλουσία, την Αραγονία και της Βαλένθια.
               
            
         Αποπληρωμή των μετατρέψιμων τίτλων (CoCos)
      
      
                  (35)
               
               
                  Το τέταρτο βασικό στοιχείο του σχεδίου αναδιάρθρωσης, η αποπληρωμή των μετατρέψιμων τίτλων (CoCos) αξίας 900 εκατ. ευρώ κατά τη διάρκεια της περιόδου αναδιάρθρωσης, αποσκοπεί στη μείωση του μέσου κόστους χρηματοδότησης της CGD. Η μείωση του ισολογισμού και η αύξηση της λειτουργικής αποδοτικότητας εκτιμάται ότι θα επιτρέψουν στη CGD να εξοφλήσει τους CoCos. Ειδικότερα, η πώληση του κλάδου ασφαλειών θα αποδεσμεύσει τα ρυθμιστικά ίδια κεφάλαια και, ως εκ τούτου, θα επιτρέψει την πρόωρη εξόφληση.
               
            
                  (36)
               
               
                  Για να εξισορροπηθούν οι στόχοι της μείωσης του μέσου κόστους χρηματοδότησης, αφενός, και για να διατηρηθεί ένα επαρκές κεφαλαιακό απόθεμα ασφαλείας, αφετέρου, το σχέδιο αναδιάρθρωσης προβλέπει ότι το οικονομικό έτος 2014 η CGD θα χρησιμοποιήσει το [50-60] % του πλεονάζοντος κεφαλαίου της —δηλαδή τα κεφάλαια που υπερβαίνουν τις ισχύουσες ελάχιστες κεφαλαιακές απαιτήσεις βάσει της ευρωπαϊκής και της πορτογαλικής νομοθεσίας (συμπεριλαμβανομένων των πυλώνων 1 και 2) συν ένα κεφαλαιακό απόθεμα ασφαλείας [100-150] μονάδων βάσης— για την αποπληρωμή των CoCos. Κατά τη λογιστική χρήση 2015 και, εάν χρειαστεί, και τα επόμενα έτη, η CGD θα χρησιμοποιήσει το [90-100] % του πλεονάζοντος κεφαλαίου για την αποπληρωμή των CoCos.
               
            
                  (37)
               
               
                  Ο πίνακας 2 παρουσιάζει τις κύριες χρηματοοικονομικές προβλέψεις, με βάση το λογιστικό πλαίσιο αναφοράς, που περιέχονται στο σχέδιο αναδιάρθρωσης της CGD:
                  
                     Πίνακας 2
                  
                  
                     Τα βασικά χρηματοοικονομικά στοιχεία 2011-2017 της CGD
                  
                  
                              Ρ&L
                           
                           
                              2011
                           
                           
                              2012
                           
                           
                              2013
                           
                           
                              2014
                           
                           
                              2015
                           
                           
                              2016
                           
                           
                              2017
                           
                           
                              Ποσοστό μεταβολής 2012-2017 (%)
                           
                        
                              Βασικά
                           
                           
                              Σύνολο
                           
                           
                              Βασικά
                           
                           
                              Σύνολο
                           
                           
                              Βασικά
                           
                           
                              Σύνολο
                           
                           
                              Βασικά
                           
                           
                              Σύνολο
                           
                           
                              Βασικά
                           
                           
                              Σύνολο
                           
                           
                              Βασικά
                           
                           
                              Σύνολο
                           
                           
                              Βασικά
                           
                           
                              Σύνολο
                           
                           
                              Βασικά
                           
                           
                              Σύνολο
                           
                        
                              Κέρδη προ φόρων
                           
                           
                              –90 
                           
                           
                              – 545 
                           
                           
                              – 303 
                           
                           
                              – 367 
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                           
                              […]
                           
                           
                              […]
                           
                        
                              Δείκτης κόστους προς έσοδα
                           
                           
                              57  %
                           
                           
                              54  %
                           
                           
                              52  %
                           
                           
                              52  %
                           
                           
                              [70-80]%
                           
                           
                              [60-70]%
                           
                           
                              [60-70]%
                           
                           
                              [60-70]%
                           
                           
                              [40-50]%
                           
                           
                              [40-50]%
                           
                           
                              [40-50]%
                           
                           
                              [40-50]%
                           
                           
                              [40-50]%
                           
                           
                              [40-50]%
                           
                           
                              - [20-30]
                           
                           
                              - [20-30]
                           
                        
                              Προσωπικό
                           
                           
                              17 502 
                           
                           
                              23 205 
                           
                           
                              17 296 
                           
                           
                              23 028 
                           
                           
                              [1 000 -20 000 ]
                           
                           
                              [1 000 -20 000 ]
                           
                           
                              [1 000 -20 000 ]
                           
                           
                              [1 000 -20 000 ]
                           
                           
                              [1 000 -20 000 ]
                           
                           
                              [1 000 -20 000 ]
                           
                           
                              [1 000 -20 000 ]
                           
                           
                              [1 000 -20 000 ]
                           
                           
                              [1 000 -20 000 ]
                           
                           
                              [1 000 -20 000 ]
                           
                           
                              [0-5]
                           
                           
                              – [20-30]
                           
                        
                              Υποκαταστήματα
                           
                           
                              1 344 
                           
                           
                              1 344 
                           
                           
                              1 293 
                           
                           
                              1 293 
                           
                           
                              [1 000 -1 500 ]
                           
                           
                              [1 000 -1 500 ]
                           
                           
                              [1 000 -1 500 ]
                           
                           
                              [1 000 -1 500 ]
                           
                           
                              [1 000 -1 500 ]
                           
                           
                              [1 000 -1 500 ]
                           
                           
                              [1 000 -1 500 ]
                           
                           
                              [1 000 -1 500 ]
                           
                           
                              [1 000 -1 500 ]
                           
                           
                              [1 000 -1 500 ]
                           
                           
                              – [0-5]
                           
                           
                              – [0-5]
                           
                        
                              Απόδοση ιδίων κεφαλαίων
                           
                           
                              –2,5  %
                           
                           
                              –7,4  %
                           
                           
                              –5,5  %
                           
                           
                              –6,3  %
                           
                           
                              […] %
                           
                           
                              […] %
                           
                           
                              […] %
                           
                           
                              […] %
                           
                           
                              […] %
                           
                           
                              […] %
                           
                           
                              […] %
                           
                           
                              […] %
                           
                           
                              […] %
                           
                           
                              […] %
                           
                           
                              […]
                           
                           
                              […]
                           
                        
                     
                  
                              Ισολογισμός
                           
                           
                              2011
                           
                           
                              2012
                           
                           
                              2015
                           
                           
                              2017
                           
                           
                              Ποσοστό μεταβολής 2012-2017 (%)
                           
                        
                              Ενεργητικό
                           
                           
                              Σύνολο
                           
                           
                              Βασικά
                           
                           
                              Μη βασικά
                           
                           
                              Σύνολο
                           
                           
                              Βασικά
                           
                           
                              Μη βασικά
                           
                           
                              Σύνολο
                           
                           
                              Βασικά
                           
                           
                              Μη βασικά
                           
                           
                              Σύνολο
                           
                           
                              Βασικά
                           
                           
                              Μη βασικά
                           
                           
                              Σύνολο
                           
                           
                              Βασικά
                           
                           
                              Μη βασικά
                           
                        
                              Δάνεια σε πελάτες (net)
                           
                           
                              78 248 
                           
                           
                              75 095 
                           
                           
                              3 153 
                           
                           
                              74 713 
                           
                           
                              71 338 
                           
                           
                              3 375 
                           
                           
                              [70 000 -75 000 ]
                           
                           
                              [65 000 -70 000 ]
                           
                           
                              [1 500 -2 000 ]
                           
                           
                              [70 000 -75 000 ]
                           
                           
                              [70 000 -75 000 ]
                           
                           
                              [1 000 -1 500 ]
                           
                           
                              – [0-5] %
                           
                           
                              – [0-5]
                           
                           
                              – [60-70]
                           
                        
                              ΜΕΔ
                           
                           
                              4 800 
                           
                           
                              4 727 
                           
                           
                              72 
                           
                           
                              6 551 
                           
                           
                              6 427 
                           
                           
                              124 
                           
                           
                              [10 000 -15 000 ]
                           
                           
                              [9 500 -10 000 ]
                           
                           
                              [400-450]
                           
                           
                              [10 000 -15 000 ]
                           
                           
                              [10 000 -15 000 ]
                           
                           
                              [500-550]
                           
                           
                              [60-70] %
                           
                           
                              [60-70]
                           
                           
                              [300-350]
                           
                        
                              Σύνολο ενεργητικού
                           
                           
                              120 642 
                           
                           
                              103 262 
                           
                           
                              17 380 
                           
                           
                              116 857 
                           
                           
                              100 333 
                           
                           
                              16 523 
                           
                           
                              [100 000 -150 000 ]
                           
                           
                              [95 000 -100 000 ]
                           
                           
                              [8 500 -9 000 ]
                           
                           
                              [100 000 -150 000 ]
                           
                           
                              [100 000 -150 000 ]
                           
                           
                              [5 000 -10 000 ]
                           
                           
                              – [5-10] %
                           
                           
                              [0-5]
                           
                           
                              – [60-70]
                           
                        
                              ΠΣΣΚ
                           
                           
                              69 021 
                           
                           
                              66 207 
                           
                           
                              2 813 
                           
                           
                              68 315 
                           
                           
                              65 963 
                           
                           
                              2 352 
                           
                           
                              [65 000 -70 000 ]
                           
                           
                              [60 000 -65 000 ]
                           
                           
                              [1 000 -1 500 ]
                           
                           
                              [65 000 -70 000 ]
                           
                           
                              [65 000 -70 000 ]
                           
                           
                              [1 000 -1 500 ]
                           
                           
                              [0-5] %
                           
                           
                              [0-5]
                           
                           
                              – [50-60]
                           
                        
                     
                  
                              Υποχρεώσεις
                           
                           
                              2011
                           
                           
                              2012
                           
                           
                              2015
                           
                           
                              2017
                           
                           
                              Ποσοστό μεταβολής 2012-2017 (%)
                           
                        
                              Σύνολο
                           
                           
                              Βασικά
                           
                           
                              Μη βασικά
                           
                           
                              Σύνολο
                           
                           
                              Βασικά
                           
                           
                              Μη βασικά
                           
                           
                              Σύνολο
                           
                           
                              Βασικά
                           
                           
                              Μη βασικά
                           
                           
                              Σύνολο
                           
                           
                              Βασικά
                           
                           
                              Μη βασικά
                           
                           
                              Σύνολο
                           
                           
                              Βασικά
                           
                           
                              Μη βασικά
                           
                        
                              Κεντρική Τράπεζα
                           
                           
                              9 013 
                           
                           
                              9 013 
                           
                           
                              0 
                           
                           
                              10 300 
                           
                           
                              10 300 
                           
                           
                              0 
                           
                           
                              [5 000 -10 000 ]
                           
                           
                              [5 000 -10 000 ]
                           
                           
                              [0-5]
                           
                           
                              [2 000 -2 500 ]
                           
                           
                              [2 000 -2 500 ]
                           
                           
                              [0-5]
                           
                           
                              – [70-80] %
                           
                           
                              – [70-80]
                           
                           
                              –
                           
                        
                              Υποχρεώσεις έναντι πελατών
                           
                           
                              70 587 
                           
                           
                              64 030 
                           
                           
                              6 557 
                           
                           
                              71 404 
                           
                           
                              65 545 
                           
                           
                              5 859 
                           
                           
                              [70 000 -75 000 ]
                           
                           
                              [65 000 -70 000 ]
                           
                           
                              [3 500 -4 000 ]
                           
                           
                              [75 000 -80 000 ]
                           
                           
                              [70 000 -75 000 ]
                           
                           
                              [1 500 -2 000 ]
                           
                           
                              [5-10] %
                           
                           
                              [10-20]
                           
                           
                              – [70-80]
                           
                        
                              Σύνολο υποχρεώσεων
                           
                           
                              120 642 
                           
                           
                              114 085 
                           
                           
                              6 557 
                           
                           
                              116 857 
                           
                           
                              110 997 
                           
                           
                              5 859 
                           
                           
                              [100 000 -150 000 ]
                           
                           
                              [100 000 -150 000 ]
                           
                           
                              [3 500 -4 000 ]
                           
                           
                              [100 000 -150 000 ]
                           
                           
                              [100 000 -150 000 ]
                           
                           
                              [1 500 -2 000 ]
                           
                           
                              – [5-10] %
                           
                           
                              – [0-5]
                           
                           
                              – [70-80]
                           
                        
                              LTD
                           
                           
                              122  %
                           
                           
                              117  %
                           
                           
                              n.a.
                           
                           
                              114  %
                           
                           
                              109  %
                           
                           
                              n.a.
                           
                           
                              [100-150] %
                           
                           
                              [100-150] %
                           
                           
                              n.v.t.
                           
                           
                              [90-100] %
                           
                           
                              [90-100] %
                           
                           
                              n.a.
                           
                           
                              – [10-20]%
                           
                           
                              – [10-20]
                           
                           
                               
                           
                        
                              Δείκτης CT1 της ΕΑΤ
                           
                           
                              n.a.
                           
                           
                              n.a.
                           
                           
                              n.a.
                           
                           
                              9,5  %
                           
                           
                              9,6  %
                           
                           
                              9,5  %
                           
                           
                              [5-10] %
                           
                           
                              [10-20] %
                           
                           
                              [5-10] %
                           
                           
                              [10-20] %
                           
                           
                              [10-20] %
                           
                           
                              [5-10] %
                           
                           
                              [10-20] %
                           
                           
                              [10-20]
                           
                           
                              [0-5]
                           
                        
            4.   ΘΕΣΗ ΤΩΝ ΠΟΡΤΟΓΑΛΙΚΩΝ ΑΡΧΩΝ
      
      4.1.   Η θέση των πορτογαλικών αρχών σχετικά με το σχέδιο αναδιάρθρωσης
      
      
                  (38)
               
               
                  Η Πορτογαλία θεωρεί ότι η αύξηση κεφαλαίου συνιστά κρατική ενίσχυση, ιδίως με βάση τις τρέχουσες συνθήκες της αγοράς και το γεγονός ότι η αύξηση κεφαλαίου πραγματοποιήθηκε ταυτόχρονα με την έκδοση των CoCos.
               
            
                  (39)
               
               
                  Η Πορτογαλία αναγνωρίζει ότι η έκδοση των CoCos συνιστά κρατική ενίσχυση, λαμβάνοντας υπόψη το γεγονός ότι οι όροι της έκδοσής τους εναρμονίστηκαν με εκείνους που προβλέπονται στο νέο καθεστώς ανακεφαλαιοποίησης το οποίο συνιστά κρατική ενίσχυση (8).
               
            
                  (40)
               
               
                  Η Πορτογαλία υποστηρίζει ότι η CGD έχει συστημική σημασία στο πλαίσιο του πορτογαλικού χρηματοπιστωτικού συστήματος, ότι τα μέτρα ήταν αναγκαία ώστε τα ίδια κεφάλαια της CGD να ικανοποιούν τις κεφαλαιακές ανάγκες, όπως ορίστηκαν στην αξιολόγηση της πορτογαλικής Κεντρικής Τράπεζας, Banco de Portugal («BdP») και της «τρόικας» της Ευρωπαϊκής Ένωσης και ότι οι όροι και οι προϋποθέσεις των μέτρων ενίσχυσης, καθώς και οι όροι και οι προϋποθέσεις που καθορίζονται στις δεσμεύσεις για την αναδιάρθρωση της CGD, περιέχουν επαρκείς διασφαλίσεις έναντι πιθανών καταχρήσεων και αδικαιολόγητων στρεβλώσεων του ανταγωνισμού.
               
            4.2.   Θέση των πορτογαλικών αρχών για τη διαδικασία σχετικά με την κατάχρηση της ενίσχυσης
      
      
                  (41)
               
               
                  Η Πορτογαλία θεωρεί ότι οι πληρωμές στους κατόχους διηνεκών προνομιούχων μετοχών μη σωρευτικού μερίσματος δεν ήταν καταβολές μερισμάτων αλλά πληρωμές τοκομεριδίων η καταβολή των οποίων επιτρέπεται εάν υπάρχει νομική υποχρέωση για την καταβολή τους.
               
            
                  (42)
               
               
                  Η Πορτογαλία δηλώνει ότι, σύμφωνα με τους υποκείμενους όρους των διηνεκών προνομιούχων μετοχών μη σωρευτικού μερίσματος, η μη καταβολή μερισμάτων θα εμπόδιζε την τράπεζα να επαναγοράσει ή να εξοφλήσει ομολογίες ίσης εξασφάλισης ή κοινές ομολογίες μειωμένης εξασφάλισης πριν από την τέταρτη ημέρα μετά την ημερομηνία καταβολής μερίσματος κατά την οποία ένα μέρισμα καταβάλλεται στο ακέραιο. Η Πορτογαλία θεωρεί ότι η επαναγορά των CoCos, για τα οποία έχει λάβει ρητή δέσμευση της CGD, συνιστά επαναγορά ομολογιών ίσης εξασφάλισης ή κοινών ομολογιών μειωμένης εξασφάλισης.
               
            
                  (43)
               
               
                  Η Πορτογαλία επιβεβαιώνει ότι ενέκρινε την καταβολή μερισμάτων με βάση τις παραδοχές ότι η μη καταβολή τους δεν θα επέτρεπε στην CGD να επαναγοράσει τους CoCos εντός των επόμενων 12 μηνών και ότι, εάν δεν καταβάλλονταν μερίσματα κατά την πενταετή περίοδο των δημόσιων επενδύσεων, θα ήταν αδύνατη η επαναγορά CoCos από την CGD χωρίς να παραβιαστούν οι συμβατικές της υποχρεώσεις. Κατά την Πορτογαλία, μια τέτοια καθυστέρηση θα ήταν ασυμβίβαστη με την προέχουσα υποχρέωση να ελαχιστοποιηθούν το ποσό και η διάρκεια των κρατικών ενισχύσεων στην CGD. Κατά συνέπεια, η Πορτογαλία θεωρεί ότι οι περιστάσεις αυτές καθιστούσαν εκ των πραγμάτων νομικά υποχρεωτική την καταβολή μερισμάτων.
               
            4.3.   Δεσμεύσεις των πορτογαλικών αρχών
      
      
                  (44)
               
               
                  Η Πορτογαλία έχει αναλάβει μια σειρά δεσμεύσεων σχετικά με την εφαρμογή του σχεδίου αναδιάρθρωσης («δεσμεύσεις») που επισυνάπτονται στην παρούσα απόφαση.
               
            
                  (45)
               
               
                  Επιπλέον, προκειμένου να εξασφαλιστεί η ορθή εφαρμογή των διαφόρων δεσμεύσεων, οι πορτογαλικές αρχές δεσμεύονται να διορίσουν έναν εντολοδόχο παρακολούθησης («ο εντολοδόχος παρακολούθησης») για να παρακολουθεί την τήρηση όλων των δεσμεύσεων που ανέλαβαν οι πορτογαλικές αρχές και η CGD έναντι της Επιτροπής.
               
            5.   ΑΞΙΟΛΟΓΗΣΗ
      
      5.1.   Ύπαρξη κρατικής ενίσχυσης
      
      
                  (46)
               
               
                  Σύμφωνα με το άρθρο 107 παράγραφος 1 της ΣΛΕΕ, ενισχύσεις που χορηγούνται υπό οποιαδήποτε μορφή από τα κράτη ή με κρατικούς πόρους και που νοθεύουν ή απειλούν να νοθεύσουν τον ανταγωνισμό διά της ευνοϊκής μεταχειρίσεως ορισμένων επιχειρήσεων ή ορισμένων κλάδων παραγωγής είναι ασυμβίβαστες με την εσωτερική αγορά, κατά το μέτρο που επηρεάζουν τις μεταξύ κρατών μελών συναλλαγές.
               
            
                  (47)
               
               
                  Για να χαρακτηριστεί ένα μέτρο ως κρατική ενίσχυση πρέπει να πληρούνται σωρευτικά οι ακόλουθοι όροι: α) το μέτρο πρέπει να χρηματοδοτείται με κρατικούς πόρους· β) πρέπει να παρέχει επιλεκτικό πλεονέκτημα που μπορεί να ευνοήσει ορισμένες επιχειρήσεις ή ορισμένους κλάδους παραγωγής· γ) το μέτρο πρέπει να νοθεύει ή να απειλεί να νοθεύσει τον ανταγωνισμό και να μπορεί να επηρεάσει τις συναλλαγές μεταξύ των κρατών μελών.
               
            
                  (48)
               
               
                  Η Επιτροπή έχει ήδη κρίνει, για τους λόγους που εκτίθενται στις αιτιολογικές σκέψεις 33 έως 42 της απόφασης διάσωσης, ότι τα μέτρα συνιστούν κρατική ενίσχυση κατά την έννοια του άρθρου 107 παράγραφος 1 της Συνθήκης. Τα μέτρα ανακεφαλαιοποίησης, που συνίστανται στην έκδοση νέων κοινών μετοχών αξίας 750 εκατ. ευρώ και στην έκδοση των CoCos αξίας 900 εκατ. ευρώ διατέθηκαν από την Πορτογαλία και, συνεπώς, περιλαμβάνουν κρατικούς πόρους. Τα μέτρα παρείχαν επιλεκτικό πλεονέκτημα στην CGD, που της επέτρεψε να προβεί σε αύξηση κεφαλαίου με ευνοϊκότερους όρους από εκείνους που θα μπορούσε να λάβει στην αγορά. Η CGD είναι τράπεζα με διεθνείς δραστηριότητες που ανταγωνίζεται άλλες τράπεζες στην Πορτογαλία και σε άλλες χώρες. Συνεπώς, αυτό το πλεονέκτημα είναι σε θέση να επηρεάσει το ενδοκοινοτικό εμπόριο και να νοθεύσει τον ανταγωνισμό.
               
            5.2.   Συμβιβάσιμο της ενίσχυσης με την εσωτερική αγορά
      
      
                  (49)
               
               
                  Όσον αφορά τη συμβατότητα των ενισχύσεων που χορηγήθηκαν στην CGD, η Επιτροπή πρέπει να προσδιορίσει, καταρχάς, αν η ενίσχυση αυτή μπορεί να αξιολογηθεί βάσει του άρθρου 107 παράγραφος 3 στοιχείο β) της Συνθήκης, δηλαδή αν η ενίσχυση αποκαθιστά τυχόν σοβαρή διαταραχή στην οικονομία της Πορτογαλίας. Στη συνέχεια, η Επιτροπή, με την εν λόγω νομική βάση, πρέπει να αξιολογήσει κατά πόσο τα προτεινόμενα μέτρα είναι σύμφωνα με τους κανόνες της εσωτερικής αγοράς.
               
            5.2.1.   Νομική βάση για την αξιολόγηση του συμβιβάσιμου της ενίσχυσης
      
      
                  (50)
               
               
                  Το άρθρο 107 παράγραφος 3 στοιχείο β) της Συνθήκης εξουσιοδοτεί την Επιτροπή να διαπιστώνει κατά πόσον η ενίσχυση είναι συμβιβάσιμη με την εσωτερική αγορά εάν συμβάλλει στην «αποκατάσταση σοβαρής διαταραχής της οικονομίας ενός κράτους μέλους».
               
            
                  (51)
               
               
                  Όσον αφορά την πορτογαλική οικονομία, η ύπαρξη σοβαρών διαταραχών επιβεβαιώθηκε με τις διάφορες εγκρίσεις από την Επιτροπή των μέτρων που έλαβαν οι πορτογαλικές αρχές για την καταπολέμηση της χρηματοπιστωτικής κρίσης. Ειδικότερα, η Επιτροπή αναγνώρισε στην τελευταία της έγκριση της παράτασης του πορτογαλικού καθεστώτος ανακεφαλαιοποίησης (9) ότι υπάρχει συνεχής απειλή σοβαρής διαταραχής της πορτογαλικής οικονομίας και ότι η κρατική στήριξη των τραπεζών αποτελεί το κατάλληλο μέσο για την αντιμετώπιση της εν λόγω διαταραχής. Η Επιτροπή επισημαίνει ότι το πορτογαλικό τραπεζικό σύστημα αντιμετώπισε σοβαρές δυσκολίες την περίοδο που ελήφθησαν τα μέτρα ενίσχυσης, λόγω του γεγονότος ότι ορισμένες πορτογαλικές τράπεζες ήταν υπερχρεωμένες, είχαν υψηλούς δείκτες δανείων προς καταθέσεις και έπρεπε να αντιμετωπίσουν την αύξηση του ποσοστού των μη εξυπηρετούμενων δανείων. Επιπλέον, η Επιτροπή επισημαίνει ότι η Πορτογαλία λαμβάνει χρηματοδοτική συνδρομή από τα κράτη μέλη της ζώνης του ευρώ, ένα μέρος των οποίων προορίζεται για τη στήριξη των πορτογαλικών τραπεζών (10).
               
            
                  (52)
               
               
                  Δεδομένης της συστημικής σπουδαιότητας της CGD, μιας από τις κυριότερες τράπεζες στην Πορτογαλία, και της σημασίας των δανειοδοτικών δραστηριοτήτων της για την πορτογαλική οικονομία, η Επιτροπή παραδέχεται ότι η μη ικανοποίηση των ενισχυμένων κεφαλαιακών απαιτήσεων θα είχε σοβαρές συνέπειες για την πορτογαλική οικονομία.
               
            
                  (53)
               
               
                  Λαμβάνοντας υπόψη την τρέχουσα κατάσταση της πορτογαλικής οικονομίας και την εκτεταμένη έλλειψη πρόσβασης των τραπεζών στις διεθνείς αγορές και τις αγορές χονδρικής χρηματοδότησης, η Επιτροπή θεωρεί ότι πληρούνται οι προϋποθέσεις για την έγκριση κρατικών ενισχύσεων σύμφωνα με το άρθρο 107 παράγραφος 3 στοιχείο β) της Συνθήκης.
               
            5.2.2.   Συμβιβάσιμο της ενίσχυσης με την ανακοίνωση αναδιάρθρωσης και παράτασης
      
      
                  (54)
               
               
                  Όλα τα μέτρα που χαρακτηρίζονται ως κρατικές ενισχύσεις έχουν χορηγηθεί στο πλαίσιο της αναδιάρθρωσης της CGD. Η ανακοίνωση της Επιτροπής σχετικά με την αποκατάσταση της βιωσιμότητας και την αξιολόγηση των μέτρων αναδιάρθρωσης στον χρηματοπιστωτικό τομέα στο πλαίσιο της παρούσας κρίσης βάσει των κανόνων περί κρατικών ενισχύσεων («ανακοίνωση περί αναδιαρθρώσεων») (11) καθορίζει τους κανόνες που εφαρμόζονται για τη χορήγηση της ενίσχυσης αναδιάρθρωσης των χρηματοπιστωτικών οργανισμών στο πλαίσιο της τρέχουσας κρίσης. Σύμφωνα με την ανακοίνωση περί αναδιαρθρώσεων, για να είναι συμβιβάσιμη με την εσωτερική αγορά βάσει του άρθρου 107 παράγραφος 3 στοιχείο β) της Συνθήκης, η αναδιάρθρωση ενός χρηματοπιστωτικού ιδρύματος στο πλαίσιο της τρέχουσας χρηματοπιστωτικής κρίσης πρέπει (i) να οδηγεί στην αποκατάσταση της βιωσιμότητας της τράπεζας, (ii) να περιλαμβάνει επαρκή ίδια συνεισφορά του δικαιούχου (καταμερισμός επιβαρύνσεων) και να διασφαλίσει ότι η ενίσχυση περιορίζεται στο ελάχιστο αναγκαίο, και (iii) να περιέχει επαρκή μέτρα που περιορίζουν τη νόθευση του ανταγωνισμού.
               
            
                  (55)
               
               
                  Κατά παρέκκλιση των απαιτήσεων που ορίζονται στην ανακοίνωση περί αναδιαρθρώσεων, το σημείο 14 της ανακοίνωσης της Επιτροπής σχετικά με την εφαρμογή, από την 1η Ιανουαρίου 2012, των κανόνων περί κρατικών ενισχύσεων στα μέτρα στήριξης των τραπεζών στο πλαίσιο της χρηματοπιστωτικής κρίσης («ανακοίνωση περί παράτασης του 2011») (12) ορίζει ότι η Επιτροπή «θα προβαίνει σε αναλογική αξιολόγηση της μακροπρόθεσμης βιωσιμότητας των τραπεζών, λαμβάνοντας πλήρως υπόψη στοιχεία που αποτελούν ένδειξη ότι οι τράπεζες είναι βιώσιμες μακροπρόθεσμα χωρίς σημαντική αναδιάρθρωση, ιδίως όταν η έλλειψη κεφαλαίων οφείλεται κατά βάση σε κρίση εμπιστοσύνης έναντι των κρατικών χρεογράφων, η κρατική εισφορά κεφαλαίων περιορίζεται στο ποσό που απαιτείται για την αντιστάθμιση των ζημιών από την αποτίμηση κρατικών ομολόγων των συμβαλλόμενων μερών της συμφωνίας για τον ΕΟΧ σε τρέχουσες τιμές της αγοράς, για βιώσιμες κατά τα λοιπά τράπεζες, και από την ανάλυση προκύπτει ότι οι εν λόγω τράπεζες δεν ανέλαβαν υπερβολικό κίνδυνο κατά την αγορά κρατικών χρεογράφων».
               
            
                  (56)
               
               
                  Ως προς αυτό, η Επιτροπή επισημαίνει ότι οι κεφαλαιακές ανάγκες της CGD κατ’ ουσία συνδέονταν με μια κρίση εμπιστοσύνης όσον αφορά το δημόσιο χρέος της Πορτογαλίας. Αν και δεν προκλήθηκαν άμεσα από τον αντίκτυπο της αποτίμησης των κρατικών ομολόγων βάσει των τρεχουσών τιμών της αγοράς, οφείλονταν σε παρόμοια αιτία, διότι η ΕΑΤ απαιτούσε από τις τράπεζες να δημιουργήσουν ένα κεφαλαιακό απόθεμα ασφαλείας σε σχέση με το ποσό των κρατικών ομολόγων που είχαν στον ισολογισμό τους (το αποκαλούμενο «κεφαλαιακό απόθεμα») και, ως εκ τούτου, αύξησε τις ελάχιστες κεφαλαιακές απαιτήσεις της.
               
            
                  (57)
               
               
                  Από τη συνολική απαίτηση κεφαλαιακού αποθέματος ασφαλείας της CGD ύψους 1 650 εκατ. ευρώ, όπως καθορίστηκε από την ΕΑΤ, η οποία δημιούργησε την ανάγκη για το ποσό της κρατικής ενίσχυσης, ποσό 1 073 εκατ. ευρώ (65 %) οφείλεται στην έκθεση στο δημόσιο χρέος της Πορτογαλίας. Από την ανάλυση της Επιτροπής διαπιστώθηκε επίσης ότι η CGD δεν ανέλαβε υπερβολικό κίνδυνο κατά την αγορά κρατικών χρεογράφων. Το χαρτοφυλάκιο κρατικών χρεογράφων αποκτήθηκε με συναλλαγές αρμπιτράζ επιτοκίου («carry trade») (που χρηματοδοτούνται από την ετήσια χρηματοδότηση της ΕΚΤ). Μολονότι οι συναλλαγές αυτές θα μπορούσαν, υπό ορισμένες προϋποθέσεις, να θεωρηθούν ανάληψη κινδύνου άνω του μέσου όρου, τα αποκτηθέντα ομόλογα αντιπροσώπευαν επιλέξιμες εξασφαλίσεις και οι σχετικές διαβαθμίσεις της πιστοληπτικής ικανότητας έδειχναν ότι αυτή ήταν σαφώς ανώτερη του επενδυτικού βαθμού (ΑΑ- για την Πορτογαλία).
               
            
                  (58)
               
               
                  Για τους λόγους αυτούς, η Επιτροπή θα προβεί σε αναλογική αξιολόγηση σύμφωνα με το σημείο 14 της ανακοίνωσης περί παράτασης του 2011.
               
            
         Αποκατάσταση της βιωσιμότητας
      
      
                  (59)
               
               
                  Σύμφωνα με τα οριζόμενα από την Επιτροπή στην ανακοίνωση περί αναδιαρθρώσεων, το οικείο κράτος μέλος οφείλει να υποβάλει ολοκληρωμένο σχέδιο αναδιάρθρωσης που καταδεικνύει τον τρόπο αποκατάστασης της μακροπρόθεσμης βιωσιμότητας του δικαιούχου χωρίς κρατική ενίσχυση, εντός εύλογου χρονικού διαστήματος και το αργότερο εντός πέντε ετών. Η μακροπρόθεσμη βιωσιμότητα επιτυγχάνεται όταν μία τράπεζα είναι σε θέση να ανταγωνίζεται αυτοδύναμα στην αγορά για την άντληση κεφαλαίων σύμφωνα με τις σχετικές κανονιστικές απαιτήσεις. Για να το επιτύχει αυτό, η τράπεζα πρέπει να είναι σε θέση να καλύπτει όλα τα έξοδά της και να επιτυγχάνει εύλογη απόδοση ιδίων κεφαλαίων, λαμβάνοντας υπόψη το προφίλ κινδύνου της. Η αποκατάσταση της βιωσιμότητας θα πρέπει να απορρέει κυρίως από εσωτερικά μέτρα και να βασίζεται σε αξιόπιστο σχέδιο αναδιάρθρωσης.
               
            
                  (60)
               
               
                  Η Πορτογαλία έχει υποβάλει σχέδιο αναδιάρθρωσης της CGD, με πενταετή χρονικό ορίζοντα έως το 2017, που προβλέπει αποκατάσταση της βιωσιμότητας στο τέλος της περιόδου αναδιάρθρωσης.
               
            
                  (61)
               
               
                  Το σημείο 10 της ανακοίνωσης περί αναδιαρθρώσεων απαιτεί τα προτεινόμενα μέτρα αναδιάρθρωσης να μπορούν να αντιμετωπίσουν τις αδυναμίες του δικαιούχου. Ως προς αυτό, η Επιτροπή επισημαίνει ότι το σχέδιο αναδιάρθρωσης αντιμετωπίζει τις βασικές αδυναμίες της CGD, ήτοι τη συνολική χαμηλή κερδοφορία των εγχώριων τραπεζικών δραστηριοτήτων, οι οποίες αντιπροσωπεύουν το 80 % των δραστηριοτήτων της. Τα ανεπαρκή αποτελέσματα των εγχώριων δραστηριοτήτων της CGD μπορεί μόνον εν μέρει να αντισταθμιστούν από τις θετικές επιδόσεις των διεθνών δραστηριοτήτων της CGD, αν και κατά μέσο όρο έχουν διαπιστωθεί στο παρελθόν και σήμερα εξακολουθούν να εμφανίζουν θετικές αποδόσεις του απασχολούμενου κεφαλαίου (ROCE). Ενδεικτικά, το 2012 οι τραπεζικές δραστηριότητες στην Αγκόλα πέτυχαν δείκτη απόδοσης του απασχολούμενου κεφαλαίου (ROCE) [50-60] %, στη Μοζαμβίκη ROCE [20-30] %, στη Νότια Αφρική [20-30] % και στο Μακάο [20-30] %. Συγκριτικά, οι τραπεζικές δραστηριότητες της CGD στην Πορτογαλία πέτυχαν ROCE -[10-20] % το 2012. Δεδομένου ότι οι διεθνείς δραστηριότητες συμβάλλουν θετικά στη συνολική οικονομική κατάσταση του ομίλου CGD αλλά αντιπροσωπεύουν μόνο μικρό μέρος των δραστηριοτήτων, το σχέδιο αναδιάρθρωσης εστιάζεται στη βελτίωση της αποδοτικότητας των εγχώριων δραστηριοτήτων.
               
            
                  (62)
               
               
                  Η Επιτροπή σημειώνει θετικά ότι η CGD είχε λάβει μέτρα για τη μείωση του διοικητικού και εργατικού κόστους της, πριν λάβει κρατική ενίσχυση. Η τρέχουσα μακροοικονομική κατάσταση και οι προοπτικές της εγχώριας τραπεζικής αγοράς, ωστόσο, επέβαλαν μια πιο αποφασιστική προσέγγιση, όπως την προσπάθεια βελτιστοποίησης που ορίζεται στο σχέδιο αναδιάρθρωσης. Η επιδιωκόμενη μείωση του προσωπικού της τράπεζας, με τη μείωση του αριθμού των υπαλλήλων στον πορτογαλικό τραπεζικό τομέα από 9 401 σε [8 500-9 000] κατά την περίοδο αναδιάρθρωσης, με τη συνακόλουθη πρόβλεψη μείωσης του κόστους εργασίας κατά [5-10] %, αποτελεί κατάλληλο μέσο για την επίτευξη των απαιτούμενων εξοικονομήσεων, λαμβάνοντας ιδίως υπόψη ότι θα μειωθεί επίσης σημαντικά ο προϋπολογισμός διοικητικών δαπανών.
               
            
                  (63)
               
               
                  Η ανάλυση της Επιτροπής για το δίκτυο υποκαταστημάτων της CGD αρχικά κατέδειξε ότι υπάρχει περιθώριο βελτίωσης όσον αφορά τον χειρισμό των υποκαταστημάτων που είχαν σαφώς χαμηλές επιδόσεις. Ωστόσο, η θεσπισθείσα από τη CGD διαδικασία περιοδικής επαναξιολόγησης των υποκαταστημάτων αποτελεί κατάλληλη προσέγγιση για την παρακολούθηση των επιδόσεων του δικτύου λιανικής, ώστε να είναι σε θέση να προσαρμόζει το εγχώριο δίκτυό της, εάν απαιτείται. Στο σχέδιο αναδιάρθρωσης, η CGD ορίζει ότι θα μειώσει τον αριθμό των εγχώριων υποκαταστημάτων της κατά [5-10] %, με το κλείσιμο [70-80] από τα 840 υποκαταστήματα. Κατά την άποψη της Επιτροπής, η επιδιωκόμενη συρρίκνωση προσαρμόζει καταλλήλως την εγχώρια παρουσία της CGD στις απαιτήσεις της αγοράς, ενώ συνολικά διατηρείται ένα κατάλληλο επίπεδο υπηρεσιών στους πελάτες.
               
            
                  (64)
               
               
                  Επιπλέον, η Επιτροπή επισημαίνει ότι η βελτίωση της αποτελεσματικότητας της CGD θα επιτευχθεί με αύξηση των εσόδων από υπηρεσίες και προμήθειες, με βάση την εισαγωγή νέας διάρθρωσης τελών. Η αύξηση αυτή των εσόδων από τέλη και προμήθειες φαίνεται δικαιολογημένη, λαμβανομένου υπόψη τόσο του ότι το ποσοστό των προμηθειών της CGD στον λογαριασμό αποτελεσμάτων είναι μάλλον χαμηλό σε σύγκριση με τον μέσο όρο για τον πορτογαλικό τραπεζικό τομέα, αφενός, όσο και του ότι η τράπεζα έχει πλήρη έλεγχο στις ισχύουσες διαρθρώσεις προμηθειών, αφετέρου.
               
            
                  (65)
               
               
                  Όσον αφορά τη μείωση του ισολογισμού, η Επιτροπή σημειώνει ότι το σχέδιο αναδιάρθρωσης της CGD είναι καλά ισορροπημένο και αποφεύγει προσεκτικά τη δημιουργία αρνητικών συνεπειών για την ανάκαμψη της πορτογαλικής οικονομίας, μολονότι τα σχετικά μέτρα αντιπροσωπεύουν συνολικά ποσό [10-20] δισεκατ. ευρώ, που ισοδυναμεί σε μείωση του ισολογισμού κατά [10-20] %. Εάν η CGD, ως η μεγαλύτερη τράπεζα της Πορτογαλίας, μείωνε απλώς το μέγεθος των πιστώσεων του προϋπολογισμού, θα είχε συμβάλει ενδεχομένως σε πιστωτική ασφυξία και πλήξει την πραγματική οικονομία. Αυτό αποφεύχθηκε λόγω του ότι οι κύριες πηγές των προσπαθειών απομόχλευσης της CGD δεν συνδέονται με το ποσό των πιστώσεων που μπορεί να διατεθεί στην πορτογαλική οικονομία. Η δανειοδοτική ικανότητα της CGD δεν επηρεάζεται από την πώληση των ασφαλιστικών δραστηριοτήτων, την πώληση των υπόλοιπων μη στρατηγικών συμμετοχών, την αποπληρωμή του χρέους της πρώην BPN και την εκποίηση των μη βασικών πιστώσεων στην Ισπανία. Οι προσπάθειες απομόχλευσης είναι συνεπώς πολύ στοχοθετημένες, εφόσον επιτρέπουν στη CGD να επικεντρωθεί στις βασικές της δραστηριότητες λιανικής τραπεζικής και να απελευθερώσει κεφάλαια που μπορούν να ενισχύσουν το βασικό κεφάλαιο της τράπεζας, ενώ αποφεύγονται τυχόν αρνητικές επιπτώσεις της απομόχλευσης για την πορτογαλική οικονομία.
               
            
                  (66)
               
               
                  Στο ίδιο πνεύμα, η Επιτροπή καταγράφει τη δέσμευση της CGD έναντι της πορτογαλικής κυβέρνησης να διαθέτει ποσό 30 εκατ. ευρώ ετησίως σε ένα ταμείο, που με τη σειρά του θα επενδύει σε ίδιο κεφάλαιο ΜΜΕ και σε επιχειρήσεις μεσαίας κεφαλαιοποίησης με στόχο να εξασφαλιστεί χρηματοδότηση για την πραγματική οικονομία στην Πορτογαλία. Οι επενδύσεις αυτές δεν θα συνεπάγονται την απόκτηση συμμετοχών σε ανταγωνιστικές επιχειρήσεις και η Επιτροπή θεωρεί επίσης ότι δεν συνιστούν δραστηριότητες που στρεβλώνουν τον ανταγωνισμό κατά την έννοια του σημείου 23 της ανακοίνωσης περί αναδιαρθρώσεων. Κανένα στοιχείο της εν λόγω δέσμευσης δεν μπορεί να αποφέρει πρόσθετο πλεονέκτημα στην CGD και, ως εκ τούτου, δεν είναι απαραίτητο να εξετάσει η Επιτροπή διεξοδικότερα τη θέση της δέσμευσης αυτής στην παρούσα απόφαση.
               
            
                  (67)
               
               
                  Όσον αφορά την πώληση των ασφαλιστικών δραστηριοτήτων της CGD, είναι αναγκαία η αναδιάρθρωση της Caixa Seguros προκειμένου να βελτιωθεί η εμπορευσιμότητά της, όπως ορίζεται στο σχέδιο αναδιάρθρωσης της CGD. Η CGD πρότεινε μια λογική προσέγγιση για να επιτευχθεί πώληση της Caixa Seguros εντός της περιόδου αναδιάρθρωσης.
               
            
                  (68)
               
               
                  Η μεταστροφή των τραπεζικών δραστηριοτήτων της CGD στην Ισπανία συνιστά σημαντικό στοιχείο του σχεδίου της CGD για να επιτευχθεί μια θετική συνολική αποδοτικότητα σε σύντομο χρονικό διάστημα. Ειδικότερα, ενόψει του γεγονότος ότι οι δραστηριότητες στην Ισπανία δεν ήταν αποδοτικές για κάποιο χρονικό διάστημα και είχαν αρνητική επίπτωση πριν αρχίσει η χρηματοπιστωτική κρίση, απαιτείται μια αποφασιστική προσέγγιση για την αντιμετώπιση του προβλήματος αυτού.
               
            
                  (69)
               
               
                  Στο σχέδιο αναδιάρθρωσης, η CGD διατύπωσε την προτιμώμενη επιλογή της να τερματίσει τις δραστηριότητες χονδρικής τραπεζικής στην Ισπανία και να αναδιαρθρώσει και να συνεχίσει τις δραστηριότητες λιανικής τραπεζικής σε μικρότερη κλίμακα καθώς και εναλλακτικές λύσεις, και συγκεκριμένα την πλήρη διακοπή της λειτουργίας με την εκχώρησή τους μέσω της πώλησης ή της ανταλλαγής περιουσιακών στοιχείων, τη σταδιακή εκποίηση ή την αναζήτηση εταίρου για κοινή επιχείρηση. Ωστόσο, όλες αυτές οι εναλλακτικές προτάσεις είχαν και τις αρνητικές πλευρές τους και αναμενόταν ότι θα προκαλούσαν σημαντικά μεγάλες ζημίες κεφαλαίου. Κατά συνέπεια, η CGD κατέληξε στο συμπέρασμα ότι η αναδιάρθρωση των δραστηριοτήτων στην Ισπανία αποτελεί την καλύτερη λύση από οικονομική άποψη.
               
            
                  (70)
               
               
                  Η Επιτροπή θεωρεί ότι η αναδιάρθρωση των δραστηριοτήτων στην Ισπανία στο παρόν μακροοικονομικό πλαίσιο θα είναι ένα δύσκολο εγχείρημα, αλλά ταυτόχρονα αναγνωρίζει ότι οι εναλλακτικές προσεγγίσεις θα μπορούσαν να είναι πιο δαπανηρές. Η Επιτροπή θεωρεί θετικό το ότι οι δραστηριότητες χονδρικής τραπεζικής έχουν διακοπεί και ότι, σε κάθε περίπτωση, η BCG θα μειώσει το μέγεθος του σημαντικού χαρτοφυλακίου των μη βασικών στοιχείων ενεργητικού από τις δραστηριότητες στην Ισπανία, θα μειώσει σημαντικά την παρουσία της στην Ισπανία κατά περίπου [50-60] % και διερευνά τις δυνατότητες εξοικονόμησης δαπανών χρησιμοποιώντας διαθέσιμες υπηρεσίες στον όμιλο.
               
            
                  (71)
               
               
                  Η Επιτροπή θεωρεί, ωστόσο, αναγκαίο να δοθεί μεγαλύτερη έμφαση στον στόχο της επίτευξης μιας μεταστροφής των δραστηριοτήτων στην Ισπανία το συντομότερο δυνατόν. Για τον λόγο αυτό, η Επιτροπή θεωρεί σημαντικό το γεγονός ότι η Πορτογαλία έχει δεσμευθεί ότι η BCG είτε θα επιτύχει έως το […] τους βασικούς δείκτες επιδόσεων οι οποίες ορίζονται στο τμήμα 4.2.7.3.1.5 των δεσμεύσεων που παρατίθεται στο παράρτημα όσον αφορά τα αντίστοιχα όρια για το κόστος εργασίας και τις διοικητικές δαπάνες, τον δείκτη κόστους προς τα κέρδη, τη χρηματοδότηση, τις καταθέσεις, τις νέες πιστώσεις, το καθαρό περιθώριο και τα μη εξυπηρετούμενα δάνεια είτε, εάν δεν τους επιτύχει, να διακόψει τις νέες δραστηριότητες στην Ισπανία και να εκκαθαρίσει το σύνολο των δραστηριοτήτων στην Ισπανία. Λαμβάνοντας υπόψη αυτή τη διασφάλιση και την έλλειψη εναλλακτικών λύσεων βραχυπρόθεσμα, η Επιτροπή αποδέχεται το σχέδιο να επιτευχθεί μεταστροφή των υπηρεσιών λιανικής τραπεζικής στην Ισπανία ως στοιχείο του σχεδίου αναδιάρθρωσης της CGD.
               
            
                  (72)
               
               
                  Επιπλέον, η Επιτροπή θεωρεί ότι το σχέδιο αναδιάρθρωσης της CGD είναι αξιόπιστο ακόμη και αν η διάρκεια της τρέχουσας δυσχερούς οικονομικής κατάστασης της Πορτογαλίας είναι μεγαλύτερη από αυτήν που ελήφθη ως παραδοχή στο σενάριο αναφοράς. Ο πιστωτικός κίνδυνος των έργων της CGD θα αυξηθεί περισσότερο κατά την περίοδο αναδιάρθρωσης από το ήδη υψηλό επίπεδο του 12 % στο [10-20] % στα τέλη του 2017. Η τράπεζα επιπλέον προβλέπει αύξηση των προβλέψεων για πιστωτικό κίνδυνο σε [50-60] %. Ένας τέτοιος δείκτης κάλυψης μπορεί να θεωρηθεί ότι είναι εναρμονισμένος με τον δείκτη άλλων πορτογαλικών τραπεζών οι οποίες δεν έχουν λάβει κρατικά κεφάλαια, για παράδειγμα με τους δείκτες της Banco Espirito Santo ή της Banco Santander Totta. Ο δείκτης κάλυψης της CGD πρέπει να αξιολογηθεί λαμβάνοντας υπόψη το γεγονός ότι η τράπεζα έχει παραδοσιακά ισχυρή παρουσία ως χορηγός ενυπόθηκων δανείων στην Πορτογαλία και, ως εκ τούτου, κατέχει μεγάλο μερίδιο ενυπόθηκων δανείων στο χαρτοφυλάκιό της με μέσο δείκτη δανείου/αξίας περίπου [70-80] %. Λαμβάνοντας υπόψη τους παράγοντες αυτούς, μια κάλυψη πιστωτικού κινδύνου της τάξης του [50-60] % κρίνεται κατάλληλη για να καλυφθούν οι μελλοντικές ζημίες από δάνεια της CGD κατά τη διάρκεια της περιόδου αναδιάρθρωσης.
               
            
                  (73)
               
               
                  Τέλος, η Επιτροπή επισημαίνει ότι όλα τα μέτρα που ορίζονται στο σχέδιο αναδιάρθρωσης αποσκοπούν στην αποκατάσταση της βιωσιμότητας της CGD και στο να οδηγήσουν σε ένα ικανοποιητικό επίπεδο αποδοτικότητας, όπως προκύπτει από τον στόχο να είναι η απόδοση ιδίων κεφαλαίων (ROE) της CGD για τις τραπεζικές δραστηριότητες στην Πορτογαλία της τάξης του [5-10] % στις 31 Δεκεμβρίου 2017 και η απόδοση ιδίων κεφαλαίων να είναι στις 31 Δεκεμβρίου 2017 της τάξης του [5-10] % για τα ενοποιημένα αποτελέσματα όλων των δραστηριοτήτων του ομίλου CGD.
               
            
         Περιορισμός της ενίσχυσης στο ελάχιστο αναγκαίο, ίδια συνεισφορά και επιμερισμός των βαρών
      
      
                  (74)
               
               
                  Η ανακοίνωση περί αναδιαρθρώσεων επισημαίνει ότι απαιτείται κατάλληλη συνεισφορά από τον δικαιούχο προκειμένου να περιοριστεί η ενίσχυση στο ελάχιστο και να αντιμετωπιστούν οι στρεβλώσεις του ανταγωνισμού αλλά και το πρόβλημα του ηθικού κινδύνου. Για τον σκοπό αυτό προβλέπει ότι (i) τόσο οι δαπάνες αναδιάρθρωσης όσο και το ποσό της ενίσχυσης θα πρέπει να περιορίζονται και (ii) απαιτείται σημαντική ίδια συνεισφορά.
               
            
                  (75)
               
               
                  Το σχέδιο αναδιάρθρωσης της CGD δεν περιέχει κανένα στοιχείο που να υποδηλώνει ότι η ενίσχυση υπερβαίνει τα μέσα που είναι αναγκαία για την αποκατάσταση της μακροπρόθεσμης βιωσιμότητας. Όπως περιγράφεται στην αιτιολογική σκέψη 13, το κεφαλαιακό έλλειμμα που θα έπρεπε να καλυφθεί καθορίστηκε με βάση το μνημόνιο Συναντίληψης που συμφωνήθηκε μεταξύ της πορτογαλικής κυβέρνησης, αφενός, και του ΔΝΤ, της ΕΚΤ και της Επιτροπής, αφετέρου.
               
            
                  (76)
               
               
                  Σύμφωνα με το σημείο 34 της ανακοίνωσης περί αναδιαρθρώσεων, η κατάλληλη αμοιβή κάθε κρατικής παρέμβασης είναι ένας από τους σημαντικότερους τρόπους περιορισμού των στρεβλώσεων του ανταγωνισμού. Η Επιτροπή επισημαίνει στο πλαίσιο αυτό ότι τα κεφάλαια που χορηγήθηκαν υπό μορφή CoCos αμείβονται επαρκώς, σύμφωνα με τις κατευθυντήριες γραμμές της Επιτροπής και της ΕΚΤ (13). Η αμοιβή για τους CoCos αρχίζει από ένα αρχικό ποσοστό 8,5 % για το πρώτο έτος και αυξάνεται κλιμακωτά, με αποτέλεσμα ο μέσος ετήσιος συντελεστής αμοιβής να ανέλθει κατά την περίοδο της επένδυσης στο 9,2 %. Ο μηχανισμός κλιμάκωσης θα ενθαρρύνει την έξοδο της CGD από την κρατική παρέμβαση.
               
            
                  (77)
               
               
                  Η Επιτροπή επισημαίνει ότι, σύμφωνα με το σχέδιο αναδιάρθρωσης και τις σχετικές δεσμεύσεις, η CGD θα χρησιμοποιήσει το πλεονάζον κεφάλαιό της για την πλήρη αποπληρωμή των CoCos (βλέπε τμήμα 5 της συγγραφής υποχρεώσεων).
               
            
                  (78)
               
               
                  Η CGD θα χρησιμοποιήσει το 2014 το [50-60] % του πλεονάζοντος κεφαλαίου και το [90-100] % του πλεονάζοντος κεφαλαίου το 2015 και τα επόμενα έτη για να αποπληρώσει το ποσό των 900 εκατ. ευρώ των CoCos. Ο μηχανισμός αποπληρωμής περιορίζει το κεφαλαιακό απόθεμα ασφαλείας που μπορεί να κατέχει στον ισολογισμό της η CGD και, ως εκ τούτου, εγγυάται ότι, κατά τη διάρκεια της περιόδου αναδιάρθρωσης, η ενίσχυση θα περιορίζεται στο ελάχιστο αναγκαίο ποσό.
               
            
                  (79)
               
               
                  Επιπλέον, είναι σημαντικό να σημειωθεί ότι η πώληση του κλάδου ασφαλειών θα απελευθερώσει ρυθμιστικό κεφάλαιο και, ως εκ τούτου, θα δημιουργήσει περισσότερες πιθανότητες να έχει η CGD πλεονάζον κεφάλαιο που θα μπορεί να χρησιμοποιηθεί για την αποπληρωμή των CoCos, συμβάλλοντας κατ’ αυτόν τον τρόπο στο κόστος αναδιάρθρωσης με δικά της μέσα.
               
            
                  (80)
               
               
                  Ωστόσο, η Επιτροπή επισημαίνει ότι η CGD δεν συμμορφώθηκε με την απαγόρευση διανομής μερισμάτων αλλά κατέβαλε μερίσματα ύψους 405 415 ευρώ, κατά παράβαση της δέσμευσης που ανέλαβε η Πορτογαλία στο πλαίσιο της απόφασης διάσωσης.
               
            
                  (81)
               
               
                  Σκοπός της απαγόρευσης καταβολής μερισμάτων και τοκομεριδίων είναι να αποφευχθεί η εκροή κεφαλαίων, διασφαλίζοντας με αυτόν τον τρόπο ότι η ενίσχυση μπορεί να επιστραφεί και, ως εκ τούτου, ότι η κρατική ενίσχυση περιορίζεται στο ελάχιστο αναγκαίο. Για τον σκοπό αυτό, οι μέτοχοι της τράπεζας, όπως και οι κάτοχοι υβριδικού κεφαλαίου και χρεωστικών τίτλων μειωμένης εξασφάλισης θα πρέπει στο μέτρο του δυνατού να αποκλείονται από το δυνητικό πλεονέκτημα της κρατικής ενίσχυσης.
               
            
                  (82)
               
               
                  Εφόσον η CGD ήταν σε θέση να καταβάλει μερίσματα, αποδείχτηκε ότι το ποσό της ενίσχυσης δεν περιοριζόταν στο ελάχιστο αναγκαίο. Τα στοιχεία που υπέβαλε η CGD κατά τη διαδικασία έρευνας για κατάχρηση δεν μετέβαλαν την εκτίμηση της Επιτροπής στην απόφαση για την κίνηση της διαδικασίας ότι οι πληρωμές είχαν χαρακτήρα καταβολής μερισμάτων η οποία ενέπιπτε στην απαγόρευση διανομής μερισμάτων της απόφασης διάσωσης ή συνιστούσαν νομική υποχρέωση πληρωμής που θα επέτρεπε την καταβολή μερισμάτων βάσει της απόφασης διάσωσης.
               
            
                  (83)
               
               
                  Η Επιτροπή συμπεραίνει ότι τα μέτρα ενίσχυσης ύψους 1 650 εκατ. ευρώ περιορίζονταν στο ελάχιστο αναγκαίο, με εξαίρεση το ποσό των 405 415 ευρώ που είχε χρησιμοποιηθεί για τις πληρωμές μερισμάτων. Από αυτή την άποψη, η Επιτροπή λαμβάνει ιδίως υπόψη τη δέσμευση της CGD να επιστρέψει στην Πορτογαλία ποσό ίσο με τα μερίσματα και, ως εκ τούτου, το ποσό της χορηγηθείσας ενίσχυσης δεν υπερέβη το ελάχιστο αναγκαίο. Δεδομένης αυτής της δέσμευσης, η ενίσχυση θεωρείται ότι περιορίζεται στο ελάχιστο αναγκαίο.
               
            
                  (84)
               
               
                  Επιπλέον, η Επιτροπή επισημαίνει ότι η Πορτογαλία δεσμεύτηκε να απαγορεύσει την καταβολή μερισμάτων, τοκομεριδίων και τόκων (βλέπε σημείο 6.7 των δεσμεύσεων).
               
            
                  (85)
               
               
                  Το σημείο 24 της ανακοίνωσης περί αναδιαρθρώσεων ορίζει επίσης ότι ο στόχος του επιμερισμού των βαρών μπορεί επίσης να επιτευχθεί με την καταβολή προσήκουσας αμοιβής για την παρεχόμενη κρατική υποστήριξη. Όπως αναφέρεται στην αιτιολογική σκέψη 76, η Επιτροπή θεωρεί ότι η εισφορά κεφαλαίου σε μορφή CoCos αμείβεται επαρκώς.
               
            
                  (86)
               
               
                  Τέλος, η Επιτροπή επισημαίνει ότι η CGD έχει ήδη εφαρμόσει και θα συνεχίσει να εφαρμόζει μέτρα μείωσης του κόστους, κυρίως με τη μείωση του αριθμού των απασχολουμένων και του δικτύου των υποκαταστημάτων στην Πορτογαλία και, ως εκ τούτου, συμβάλλει στις δαπάνες αναδιάρθρωσης μέσω εσωτερικών μέτρων.
               
            
                  (87)
               
               
                  Για τους λόγους αυτούς, η Επιτροπή καταλήγει στο συμπέρασμα ότι το σχέδιο αναδιάρθρωσης διασφαλίζει ότι η ενίσχυση περιορίζεται στο ελάχιστο αναγκαίο και προβλέπει κατάλληλη ίδια συνεισφορά και επιμερισμό των βαρών.
               
            
         Περιορισμός των στρεβλώσεων του ανταγωνισμού
      
      
                  (88)
               
               
                  Τέλος, το τμήμα 4 της ανακοίνωσης περί αναδιαρθρώσεων επιβάλλει να περιλαμβάνει το σχέδιο αναδιάρθρωσης μέτρα που να περιορίζουν τις στρεβλώσεις του ανταγωνισμού. Τα μέτρα αυτά θα πρέπει να είναι ειδικά προσαρμοσμένα για την αντιμετώπιση των στρεβλώσεων στις αγορές στις οποίες θα δραστηριοποιείται η δικαιούχος τράπεζα μετά την αναδιάρθρωση. Η φύση και η μορφή αυτών των μέτρων εξαρτάται από δύο κριτήρια: πρώτον, από το ύψος της ενίσχυσης και τους όρους και τις συνθήκες υπό τις οποίες χορηγήθηκε και, δεύτερον, από τα χαρακτηριστικά των αγορών στις οποίες θα δραστηριοποιηθεί η δικαιούχος τράπεζα. Επιπλέον, η Επιτροπή πρέπει να λαμβάνει υπόψη το επίπεδο της ίδιας συνεισφοράς του δικαιούχου και τον καταμερισμό των επιβαρύνσεων κατά την περίοδο αναδιάρθρωσης.
               
            
                  (89)
               
               
                  Η Επιτροπή υπενθυμίζει ότι η CGD έλαβε κρατική ενίσχυση υπό μορφή εισφορών κεφαλαίου και CoCos ύψους 1 650 εκατ. ευρώ. Το ποσό της ενίσχυσης είναι ισοδύναμο με το 2,3 % των σταθμισμένων ως προς τον κίνδυνο περιουσιακών στοιχείων (RWA) (14) της CGD, που είναι συγκριτικά χαμηλός. Εφόσον οι CoCos αμείβονται επαρκώς, μόνο ήπια μέτρα είναι αναγκαία για τον περιορισμό των πιθανών στρεβλώσεων του ανταγωνισμού.
               
            
                  (90)
               
               
                  Η αναλογική μείωση του μεγέθους του ισολογισμού της CGD, της γεωγραφικής παρουσίας και του προσωπικού θα συμβάλει στον περιορισμό των στρεβλώσεων του ανταγωνισμού. Ενώ η εκποίηση της Caixa Seguros και η μείωση του μεγέθους και η αναδιάρθρωση των δραστηριοτήτων στην Ισπανία θα συμβάλουν στην αποκατάσταση της βιωσιμότητας της τράπεζας, η μείωση του εναπομένοντος ισολογισμού θεωρείται σκόπιμη σε σύγκριση με τις στρεβλώσεις του ανταγωνισμού που προκαλούν οι ενισχύσεις.
               
            
                  (91)
               
               
                  Εκτός από αυτά τα διαρθρωτικά μέτρα, η Πορτογαλία έχει αναλάβει επίσης δεσμεύσεις για διάφορες υποχρεώσεις συμπεριφοράς. Η Επιτροπή καταγράφει τις δεσμεύσεις συμπεριφοράς που ορίζονται στο σημείο 6 των δεσμεύσεων, όπως η απαγόρευση διαφήμισης της κρατικής στήριξης και η απαγόρευση των επιθετικών εμπορικών πρακτικών, εμποδίζοντας την CGD να χρησιμοποιεί την ενίσχυση για αντιανταγωνιστική συμπεριφορά. Χαιρετίζει ιδιαίτερα την απαγόρευση εξαγοράς, γεγονός που εγγυάται ότι η κρατική ενίσχυση δεν θα χρησιμοποιηθεί για την εξαγορά ανταγωνιστών, αλλά αντίθετα θα εξυπηρετεί τον σκοπό για τον οποίο προορίζεται, δηλαδή την αποκατάσταση της βιωσιμότητας της CGD.
               
            
                  (92)
               
               
                  Εν κατακλείδι, η Επιτροπή θεωρεί ότι έχουν ληφθεί επαρκή μέτρα για τον περιορισμό ενδεχόμενων στρεβλώσεων του ανταγωνισμού, ιδίως υπό το πρίσμα της εφαρμογής του σημείου 14 της ανακοίνωσης του 2011 περί παράτασης, μετά τα γεγονότα που οδήγησαν στην ανάγκη για κρατική ενίσχυση, και συγκεκριμένα το «κεφαλαιακό απόθεμα» της ΕΑΤ.
               
            5.3.   Έλεγχος
      
      
                  (93)
               
               
                  Σύμφωνα με την παράγραφο 5 της ανακοίνωσης περί αναδιαρθρώσεων, πρέπει να υποβάλλονται συστηματικές εκθέσεις, ώστε να ελέγχει η Επιτροπή την ορθή εφαρμογή του σχεδίου αναδιάρθρωσης.
               
            
                  (94)
               
               
                  Επιπλέον, η ορθή εφαρμογή του σχεδίου αναδιάρθρωσης και η πλήρης και ορθή εφαρμογή όλων των στοιχείων που περιλαμβάνονται στις δεσμεύσεις θα παρακολουθούνται συνεχώς από ανεξάρτητο, επαρκώς εξειδικευμένο εντολοδόχο παρακολούθησης.
               
            
         ΣΥΜΠΕΡΑΣΜΑ
      
      Λαμβάνοντας υπόψη τις δεσμεύσεις που ανέλαβε η Πορτογαλία, συνάγεται το συμπέρασμα ότι η ενίσχυση αναδιάρθρωσης περιορίζεται στο ελάχιστο αναγκαίο, οι στρεβλώσεις του ανταγωνισμού αντιμετωπίζονται επαρκώς και το υποβληθέν πρόγραμμα αναδιάρθρωσης είναι σε θέση να αποκαταστήσει τη μακροπρόθεσμη βιωσιμότητα της CGD. Η ενίσχυση αναδιάρθρωσης θα πρέπει να θεωρηθεί συμβιβάσιμη με την εσωτερική αγορά, σύμφωνα με το άρθρο 107 παράγραφος 3 στοιχείο β) της Συνθήκης,
      ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η κρατική ενίσχυση που συνίσταται στην εγγραφή της Πορτογαλίας για την απόκτηση νέων κοινών μετοχών ύψους 750 εκατ. ευρώ που εξέδωσε η CGD και στην εγγραφή της Πορτογαλίας για την απόκτηση μετατρέψιμων τίτλων που εξέδωσε η CGD ύψους 900 εκατ. ευρώ είναι συμβιβάσιμη με την εσωτερική αγορά με βάση τις δεσμεύσεις που παρατίθενται στο παράρτημα.
      Άρθρο 2
      Η Πορτογαλία εξασφαλίζει την πλήρη εφαρμογή του σχεδίου αναδιάρθρωσης που υποβλήθηκε στις 15 Οκτωβρίου 2012 και συμπληρώθηκε με στοιχεία που υποβλήθηκαν στις 19 Ιουλίου 2013, συμπεριλαμβανομένων των δεσμεύσεων που καθορίζονται στο παράρτημα και σύμφωνα με το χρονοδιάγραμμα που καθορίζεται στο εν λόγω παράρτημα.
      Άρθρο 3
      Η Πορτογαλία ενημερώνει την Επιτροπή εντός δύο μηνών από την ημερομηνία κοινοποίησης της παρούσας απόφασης για τα μέτρα που έχει λάβει για την εφαρμογή της.
      Άρθρο 4
      Η παρούσα απόφαση απευθύνεται στην Πορτογαλική Δημοκρατία.
      
         Βρυξέλλες, 23 Ιουλίου 2013.
         
            
               Για την Επιτροπή
            
            Joaquín ALMUNIA
            
               Αντιπρόεδρος
            
         
      
      
         (1)  ΕΕ C 116 της 23.4.2013, σ. 13.
      
         (2)  http://ec.europa.eu/competition/state_aid/cases/247111/247111_1420908_83_2.pdf
      
         (3)  Βλέπε υποσημείωση 1.
      
         (4)  ΕΕ L 83 της 27.3.1999, σ. 1.
      
         (5)  Στην παρούσα απόφαση, οι χρηματοοικονομικές πληροφορίες σχετικά με τη CGD βασίζονται γενικά σε εποπτικό πλαίσιο αναφοράς που χρησιμοποιεί η CGD για να υποβάλει τα σχετικά οικονομικά στοιχεία στη Banco de Portugal, βάσει των κανονιστικών της υποχρεώσεων και, εσωτερικά, για χρηματοοικονομικές προβλέψεις που επικαιροποιούνται σε τακτά χρονικά διαστήματα για κάθε επιχειρηματική μονάδα. Η CGD χρησιμοποίησε επίσης αυτό το εποπτικό πλαίσιο αναφοράς για όλα τα χρηματοοικονομικά στοιχεία του σχεδίου αναδιάρθρωσης καθώς και των σχεδίων χρηματοδότησης και κεφαλαιοποίησης που υποβάλλονται τακτικά στο Διεθνές Νομισματικό Ταμείο («ΔΝΤ»), στην Ευρωπαϊκή Κεντρική Τράπεζα («ΕΚΤ») και στην Ευρωπαϊκή Επιτροπή (την «τρόικα»).
      Ωστόσο, ο όμιλος CGD δημοσιεύει τους ετήσιους λογαριασμούς του στις ετήσιες εκθέσεις κάνοντας χρήση του λογιστικού πλαισίου αναφοράς. Το λογιστικό πλαίσιο αναφοράς περιλαμβάνει όλες τις θυγατρικές ανεξάρτητα από το αν αυτές εμπίπτουν στο κανονιστικό πεδίο εφαρμογής της πορτογαλικής κεντρικής τράπεζας. Στην περίπτωση της CGD, η σημαντικότερη διαφορά μεταξύ του εποπτικού πλαισίου αναφοράς και του λογιστικού πλαισίου αναφοράς σχετίζεται με την Caixa Seguros e Saúde («Caixa Seguros»), την εταιρεία χαρτοφυλακίου των μονάδων ασφάλισης και υγείας, η οποία εντάσσεται στο εποπτικό πλαίσιο αναφοράς με τη μέθοδο της καθαρής θέσης.
      Για τους σκοπούς της καλύτερης σύγκρισης με δημοσίως διαθέσιμα δεδομένα, ορισμένα χρηματοοικονομικά στοιχεία στην παρούσα απόφαση παρέχονται με βάση το λογιστικό πλαίσιο αναφοράς. Σε αυτή την περίπτωση, ωστόσο, αυτό δηλώνεται πάντοτε με σαφήνεια.
      
         (*)  Υποχρεώσεις προς πελάτες.
      
         (**)  Σύνολο παθητικού, χωρίς τις υποχρεώσεις είτε προς πελάτες είτε προς την Κεντρική Τράπεζα.
      
         (6)  Απόφαση στην υπόθεση SA.34055 (11/N) της 30.5.2012 (ΕΕ C 249 της 18.8.2012, σ. 5).
      
         (***)  Εμπιστευτικές πληροφορίες.
      
         (7)  Η ΒΡΝ εθνικοποιήθηκε το 2008 και πωλήθηκε το 2011. Ορισμένα στοιχεία του ενεργητικού της έχουν μεταβιβαστεί στη CGD.
      
         (8)  Βλέπε αιτιολογική σκέψη 25 της απόφασης για το νέο καθεστώς ανακεφαλαιοποίησης των πιστωτικών ιδρυμάτων στην Πορτογαλία SA.34055 (11/N) της 30.5.2012.
      
         (9)  Απόφαση της 17ης Δεκεμβρίου 2012 στην υπόθεση SA.35747 (12/N) (ΕΕ C 43 της 15.2.2013, σ. 21).
      
         (10)  Βλέπε δελτίο τύπου 10191/11 του Συμβουλίου της Ευρωπαϊκής Ένωσης της 17.5.2011.
      http://www.consilium.europa.eu/uedocs/cms_data/docs/pressdata/en/ecofin/122072.pdf
      
         (11)  ΕΕ C 195 της 19.8.2009, σ. 9.
      
         (12)  ΕΕ C 356 της 6.12.2011, σ. 7.
      
         (13)  Συστάσεις του Διοικητικού Συμβουλίου της ΕΚΤ για τον καθορισμό του τρόπου αποτίμησης των ανακεφαλαιοποιήσεων της 20ής Νοεμβρίου 2008.
      
         (14)  Τη σχετική ημερομηνία αναφοράς κατά την οποία χορηγήθηκε η ενίσχυση.
      
         ΠΑΡΑΡΤΗΜΑ
         
            ΔΕΣΜΕΥΣΕΙΣ ΤΗΣ CAIXA GERAL DE DEPÓSITOS, SA
         
         1.   Ιστορικό
         
         Το παρόν έγγραφο περιέχει τους όρους («δεσμεύσεις») για την αναδιάρθρωση της Caixa Geral de Depósitos SA («CGD» ή «Τράπεζα») τις οποίες η Πορτογαλική Δημοκρατία και η CGD έχουν δεσμευτεί να υλοποιήσουν.
         2.   Ορισμοί
         
         Με την επιφύλαξη αντίθετων διατάξεων, στο παρόν έγγραφο ο ενικός αριθμός νοείται ότι περιλαμβάνει και τον πληθυντικό (και αντιστρόφως) και οι όροι με κεφαλαία που χρησιμοποιούνται στο παρόν παράρτημα έχουν την ακόλουθη έννοια:
         
                     Όρος
                  
                  
                     Σημασία
                  
               
                     Διαχείριση περιουσιακών στοιχείων
                  
                  
                     Η ανάπτυξη εξειδικευμένων λύσεων για την επένδυση των αποταμιεύσεων των ιδιωτών πελατών (διαχείριση αμοιβαίων κεφαλαίων και συνταξιοδοτικών κεφαλαίων και ανάπτυξη ειδικά προσαρμοσμένων λύσεων για ατομικές επενδυτικές ανάγκες) και θεσμικών πελατών που περιλαμβάνουν συνταξιοδοτικά ταμεία, ασφαλιστικές εταιρείες, επιχειρήσεις και δημόσιους οργανισμούς (διαχείριση των χαρτοφυλακίων επενδύσεων με βάση τις απαιτήσεις των πελατών, είτε με βάση ένα σημείο αναφοράς είτε βάσει επιλογών απόλυτης απόδοσης)
                  
               
                     Τραπεζασφάλεια
                  
                  
                     Σύμπραξη μεταξύ τράπεζας και μιας τρίτης ασφαλιστικής εταιρείας με την οποία η τράπεζα πωλεί προϊόντα ασφαλιστικής εταιρείας μέσω του δικτύου λιανικής τραπεζικής της
                  
               
                     BCG Ισπανία
                  
                  
                     Banco Caixa Geral, SA (Ισπανία) που αναφέρεται και ως δραστηριότητα λιανικής τραπεζικής στην Ισπανία
                  
               
                     Caixa Seguros
                  
                  
                     Η κύρια θυγατρική της CGD που δραστηριοποιείται στον τομέα των ασφαλίσεων
                  
               
                     Δείκτης C/I
                  
                  
                     Ο λόγος των λειτουργικών δαπανών (εργατικό κόστος και έξοδα ΠΓ&Δ) προς τα έσοδα εκμετάλλευσης (το άθροισμα των καθαρών εσόδων από τόκους, των εσόδων από προμήθειες, των εσόδων από κεφαλαιακά μέσα, των εσόδων από χρηματοοικονομικές πράξεις και όλων των άλλων εσόδων από δραστηριότητες)
                  
               
                     Δεσμεύσεις
                  
                  
                     Οι δεσμεύσεις σε σχέση με την αναδιάρθρωση της CGD που παρατίθενται στο παρόν έγγραφο
                  
               
                     Εταιρική τραπεζική
                  
                  
                     Οι τραπεζικές υπηρεσίες που παρέχονται σε επιχειρήσεις, είτε μεγάλες εταιρείες είτε ΜΜΕ
                  
               
                     Δείκτης κάλυψης επισφαλών πιστώσεων
                  
                  
                     Ο δείκτης κάλυψης επισφαλών πιστώσεων με προβλέψεις συσσωρευμένων ζημιών από δάνεια
                  
               
                     Βασική περιοχή δραστηριοποίησης
                  
                  
                     Η εγχώρια βασική περιοχή δραστηριοποίησης (Πορτογαλία) και η διεθνής βασική περιοχή δραστηριοποίησης (όπως ορίζεται στην ενότητα 4.2.2.1)
                  
               
                     Επισφαλείς πιστώσεις
                  
                  
                     Όπως ορίζονται στην οδηγία αριθ. 16/2004 (ενοποιημένη έκδοση της 31ης Μαΐου 2013, η οποία περιλαμβάνει την αναθεώρηση που θεσπίστηκε με την οδηγία 23/2011) της Τράπεζας της Πορτογαλίας, και οι οποίες αντιστοιχούν στο άθροισμα των ακόλουθων στοιχείων:
                     
                                 α)
                              
                              
                                 της συνολικής οφειλόμενης αξίας για τα δάνεια με ανεξόφλητες οφειλές κεφαλαίου ή τόκων για περίοδο 90 ημερών τουλάχιστον. Τα ανοιχτά δάνεια (από τρεχούμενο λογαριασμό όψεως) χωρίς δανειακή σύμβαση θεωρούνται επισφαλείς πιστώσεις όταν η υπερανάληψη υφίσταται για διάστημα 90 ημερών·
                              
                           
                                 β)
                              
                              
                                 της συνολικής αξίας των ανεξόφλητων δανείων τα οποία έχουν αναδιαρθρωθεί, αφού παρέμειναν σε εκκρεμότητα για διάστημα τουλάχιστον 90 ημερών, χωρίς επαρκή εξασφάλιση (που καλύπτει το συνολικό κεφάλαιο και τους ανεξόφλητους τόκους) ή για τα οποία ο δανειολήπτης έχει πληρώσει όλους τους οφειλόμενους τόκους και τις άλλες επιβαρύνσεις·
                              
                           
                                 γ)
                              
                              
                                 της συνολικής αξίας πιστώσεων με ανεξόφλητες δόσεις κεφαλαίου ή τόκους για διάστημα μικρότερο των 90 ημερών, αλλά για τις οποίες υπάρχουν στοιχεία που δικαιολογούν τον χαρακτηρισμό τους ως επισφαλών πιστώσεων, συμπεριλαμβανομένης της πτώχευσης ή εκκαθάρισης του οφειλέτη. Σε περίπτωση αφερεγγυότητας του οφειλέτη, το ανακτήσιμα υπόλοιπα μπορεί να παύσουν να θεωρούνται επισφαλή μετά από έγκριση δικαστηρίου στη σχετική συμφωνία βάσει του κώδικα αφερεγγυότητας και διάσωσης επιχειρήσεων (Código de Insolvência e Recuperação de Empresa), εάν δεν εξακολουθούν να υπάρχουν αμφιβολίες ως προς την πραγματική δυνατότητα είσπραξης των οφειλόμενων ποσών.
                              
                           
               
                     Απόφαση
                  
                  
                     Η απόφαση της 24ης Ιουλίου 2013 της Ευρωπαϊκής Επιτροπής σχετικά με την αναδιάρθρωση της CGD στο πλαίσιο της οποίας έχουν αναληφθεί οι παρούσες δεσμεύσεις
                  
               
                     Εντολοδόχος της εκποίησης
                  
                  
                     Ένα ή περισσότερα φυσικά ή νομικά πρόσωπα, ανεξάρτητο(-α) από τη CGD, που έχει (έχουν) εγκριθεί από την Επιτροπή και διοριστεί από την CGD και που έχει (έχουν) λάβει από τη CGD την αποκλειστική εντολή να πωλήσει (-ουν) την Caixa Seguros σε αγοραστή. Ο εντολοδόχος της εκποίησης θα προστατεύει τα νόμιμα οικονομικά συμφέροντα της CGD, με την επιφύλαξη της άνευ όρων υποχρέωσης της CGD να εκποιήσει […].
                  
               
                     Μισθωτός
                  
                  
                     Κάθε πρόσωπο που έχει σύμβαση εργασίας με την CGD
                  
               
                     Πράξεις αναδόχου εισπράξεως απαιτήσεων (factoring)
                  
                  
                     Χρηματοοικονομική πράξη κατά την οποία η επιχείρηση πωλεί τους εισπρακτέους λογαριασμούς της (δηλαδή τιμολόγια) σε τρίτο μέρος (που αποκαλείται πράκτορας) με έκπτωση. Σύνθετο προϊόν που προσφέρει έναν συνδυασμό χρηματοδότησης, ασφάλισης πιστώσεων και υπηρεσίες χρηματοοικονομικής διαχείρισης (εισπράξεις)
                  
               
                     Διεθνείς δραστηριότητες σε μέσα χρηματοοικονομικής τεχνικής
                  
                  
                     Έχει την έννοια που ορίζεται στο σημείο 4.2.2.2
                  
               
                     Επενδυτική τραπεζική
                  
                  
                     Εξειδικευμένες χρηματοοικονομικές υπηρεσίες που παρέχονται σε εταιρικούς και θεσμικούς πελάτες, συμπεριλαμβανομένων των υπηρεσιών παροχής συμβουλών σε συγχωνεύσεις και εξαγορές επιχειρήσεων, της χρηματοδότησης έργων, της χρηματοδότησης επιχειρήσεων (χρηματοδότηση εξαγορών, ομόλογα, δομημένα χρηματοοικονομικά προϊόντα, εμπορικά χρεόγραφα, τιτλοποίηση κ.λπ.), πράξεις αγορών ιδίων κεφαλαίων —αρχικές δημόσιες προσφορές (ΑΔΠ), προσφορές σε διαγωνισμούς, πράξεις συνδεόμενες με μετοχές κ.λπ.— και διαχείρισης κινδύνων της αγοράς (μέσω αντιστάθμισης κινδύνων και δομημένων χρηματοοικονομικών προϊόντων). Επιπλέον, περιλαμβάνει επίσης την παροχή χρηματοοικονομικών υπηρεσιών μεσιτείας και εκθέσεων ερευνών σε θεσμικούς και ιδιώτες επενδυτές, τη διαμεσολάβηση για τίτλους σταθερής απόδοσης και κοινοπραξίες δομημένων δανείων.
                  
               
                     ΒΔΕ
                  
                  
                     Βασικοί δείκτες επιδόσεων
                  
               
                     Χρηματοδοτική μίσθωση
                  
                  
                     Σύμβαση με την οποία ένα φυσικό πρόσωπο ή μια επιχείρηση μπορεί να κάνει χρήση ορισμένων πάγιων στοιχείων ενεργητικού, για την οποία οφείλει να καταβάλει ένα σύνολο συμβατικών, περιοδικών πληρωμών, έχοντας την επιλογή να αγοράσει το περιουσιακό στοιχείο κατά τη λήξη της σύμβασης
                  
               
                     Δείκτης χορηγήσεων προς καταθέσεις
                  
                  
                     Καθαρή αναλογία δανείων προς καταθέσεις (LDR)
                  
               
                     Εντολοδόχος παρακολούθησης ή εντολοδόχος
                  
                  
                     Έχει την έννοια που ορίζεται στην ενότητα 6.10 και στο προσάρτημα I του παρόντος
                  
               
                     Νέα παραγωγή
                  
                  
                     Συνίσταται στο σύνολο των νέων συμβάσεων δραστηριοτήτων, με εξαίρεση το σύνολο της προηγούμενης παραγωγής ή κάθε νέας παραγωγής που είναι απολύτως αναγκαία για τη διατήρηση της διασφαλιστικής αξίας του δανείου ή αφορά με άλλο τρόπο την ελαχιστοποίηση των κεφαλαιακών απωλειών και/ή την ενίσχυση των αναμενόμενων εισπράξεων από δάνεια
                  
               
                     Δείκτης μη εξυπηρετούμενων δανείων στις νέες πιστώσεις
                  
                  
                     Παραγωγή νέων δανείων με ανεξόφλητες οφειλές κεφαλαίου ή τόκων για περίοδο 90 ημερών τουλάχιστον / συνολικό χαρτοφυλάκιο νέων πιστώσεων
                  
               
                     Δραστηριότητες διαπραγμάτευσης για ίδιο λογαριασμό
                  
                  
                     Οι τακτικές δραστηριότητες διαπραγμάτευσης της CGD, που δεν συνδέονται με τις επιχειρήσεις πελατών, με τη χρήση ιδίων κεφαλαίων και του ισολογισμού της τράπεζας
                  
               
                     Περίοδος αναδιάρθρωσης
                  
                  
                     Είναι η προθεσμία ορίζεται στο σημείο 3.3
                  
               
                     Μίσθωση
                  
                  
                     Σύμβαση βάσει της οποίας καταβάλλεται πληρωμή για την προσωρινή χρήση ενός αγαθού (ιδίως οχήματος) που ανήκει σε μη χρηματοπιστωτική εταιρεία, η οποία συνήθως συνοδεύεται από την παροχή ενός συνόλου συναφών υπηρεσιών
                  
               
                     Σχέδιο αναδιάρθρωσης
                  
                  
                     Το σχέδιο που υπέβαλε η CGD στην Ευρωπαϊκή Επιτροπή, μέσω της Δημοκρατίας της Πορτογαλίας, όπως τροποποιήθηκε και συμπληρώθηκε από τις έγγραφες ανακοινώσεις στις 19 Ιουλίου 2013
                  
               
                     Διορθωτικά μέτρα
                  
                  
                     Δράση(-εις) που θα επιτρέψουν στη CGD να επιτύχει τους καθορισθέντες στόχους. Τα διορθωτικά μέτρα θα υποβληθούν από την CGD όπως περιγράφεται στο σημείο 4.2.3.3. Ο επιβλέπων εντολοδόχος θα αναλύσει τα προταθέντα διορθωτικά μέτρα και θα υποβάλει στην Επιτροπή εκθέσεις σχετικά με την καταλληλότητά τους για την επίτευξη των στόχων του σχεδίου αναδιάρθρωσης
                  
               
                     Σταθμισμένα ως προς τον κίνδυνο στοιχεία ενεργητικού (RWA)
                  
                  
                     Σταθμισμένα ως προς τον κίνδυνο στοιχεία ενεργητικού που υπολογίζεται σε ενοποιημένη βάση, σύμφωνα με τις διατάξεις των σχετικών κανονισμών της Πορτογαλίας όπως έχουν εγκριθεί από την Τράπεζα της Πορτογαλίας κατά την ημερομηνία της απόφασης
                  
               
                     ΜΜΕ
                  
                  
                     Μικρή & μεσαία επιχείρηση με κύκλο εργασιών κατώτερο ή ίσο με 50 εκατ. ευρώ και πιστωτικό άνοιγμα στη CGD που δεν υπερβαίνει τα 1 εκατ. ευρώ
                  
               
                     Δυνητική ζημία (VAR)
                  
                  
                     Η μέτρηση κινδύνου του χαρτοφυλακίου όπως περιγράφεται στην τροπολογία του 1996 από την επιτροπή της Βασιλείας για την τραπεζική εποπτεία. Για τους σκοπούς του υπολογισμού, τα αριθμητικά στοιχεία αφορούν μια ιστορική μεθοδολογία προσομοίωσης που χρησιμοποιεί μια περίοδο διατήρησης 10 ημερών, διάστημα εμπιστοσύνης 99 % και 501 ημέρες διαπραγμάτευσης των δεδομένων (που αντιστοιχεί σε ένα χρονικό ορίζοντα 2 ετών)
                  
               
                     Επιχειρηματικά κεφάλαια
                  
                  
                     Η πράξη χορήγησης χρηματοδοτικού κεφαλαίου σε νεοφυείς επιχειρήσεις, ιδίως επιχειρήσεις με υψηλό δυναμικό ανάπτυξης, με αντάλλαγμα την απόκτηση συμμετοχής στην επιχείρηση
                  
               3.   Γενικά
         
         
                  
                     3.1.
                  
                  
                     Η Πορτογαλία οφείλει να εξασφαλίσει την ορθή και πλήρη εφαρμογή του σχεδίου αναδιάρθρωσης της CGD.
                  
               
                  
                     3.2.
                  
                  
                     Η Πορτογαλία οφείλει να εξασφαλίσει την απόλυτη τήρηση των δεσμεύσεων κατά την εφαρμογή του σχεδίου αναδιάρθρωσης.
                  
               
                  
                     3.3.
                  
                  
                     Η περίοδος αναδιάρθρωσης λήγει στις 31 Δεκεμβρίου 2017. Οι ακόλουθες δεσμεύσεις εφαρμόζονται κατά τη διάρκεια της περιόδου αναδιάρθρωσης, εκτός εάν προβλέπεται διαφορετικά.
                  
               4.   Αναδιάρθρωση της CGD: Διαχωρισμός σε βασικές δραστηριότητες και παρεπόμενες δραστηριότητες
         
         4.1.   Οι δραστηριότητες της CGD θα διαχωριστούν σε δύο μέρη: στις βασικές και στις παρεπόμενες δραστηριότητες. Το μέγεθος του συνδυασμένου συνολικού ισολογισμού (1) των βασικών και των παρεπόμενων δραστηριοτήτων ήταν 120 642 εκατ. ευρώ τον Δεκέμβριο του 2011. Τον Ιούνιο του 2012 ο συνολικός ισολογισμός ανερχόταν σε 117 694 εκατ. ευρώ και στο τέλος Δεκεμβρίου του 2012 ο συνολικός ισολογισμός ανερχόταν σε 116 857 εκατ. ευρώ.
         Η διάσπαση της CGD θα εκτελεστεί ως εξής:
         4.2.   Οι βασικές δραστηριότητες
         Τα στοιχεία ενεργητικού αποδίδονται στις βασικές δραστηριότητες
         Οι βασικές δραστηριότητες περιλαμβάνουν τις εγχώριες βασικές δραστηριότητες (νοικοκυριά, ΜΜΕ, εταιρικούς πελάτες, επενδυτική τραπεζική, διαχείριση στοιχείων ενεργητικού, χρηματοδοτική μίσθωση, πράξεις αναδόχου εισπράξεως απαιτήσεων, μίσθωση, τραπεζασφάλεια και επιχειρηματικά κεφάλαια), τις διεθνείς βασικές δραστηριότητες και τις διεθνείς δραστηριότητες σε μέσα χρηματοοικονομικής τεχνικής.
         4.2.1.   Οι εγχώριες βασικές δραστηριότητες περιλαμβάνουν την καθαρή θέση που ορίζεται κατωτέρω (καταληκτική ημερομηνία 31 Δεκεμβρίου 2012):
         
                     4.2.1.1.
                  
                  
                     [850-900] εκατ. ευρώ σε μετρητά και διαθέσιμα στην κεντρική τράπεζα·
                  
               
                     4.2.1.2.
                  
                  
                     [1 000-1 500] εκατ. ευρώ δάνεια (/εισπρακτέες απαιτήσεις) σε πιστωτικά ιδρύματα·
                  
               
                     4.2.1.3.
                  
                  
                     [2 500-3 000] εκατ. ευρώ χρηματοοικονομικά στοιχεία ενεργητικού που προορίζονται για διαπραγμάτευση·
                  
               
                     4.2.1.4.
                  
                  
                     [10 000-15 000] εκατ. ευρώ χρηματοοικονομικά περιουσιακά στοιχεία διαθέσιμα προς πώληση·
                  
               
                     4.2.1.5.
                  
                  
                     [0-5] εκατ. ευρώ διακρατούμενα μέχρι τη λήξη χρηματοοικονομικά στοιχεία ενεργητικού·
                  
               
                     4.2.1.6.
                  
                  
                     [60 000-65 000] εκατ. ευρώ δάνεια σε πελάτες·
                     εκ των οποίων:
                     
                                 4.2.1.6.1.
                              
                              
                                 κατασκευαστικές εταιρείες και κατασκευαστικά έργα: [8 000-8 500] εκατ. ευρώ·
                              
                           
                                 4.2.1.6.2.
                              
                              
                                 ενυπόθηκα στεγαστικά δάνεια: [30 000-35 000] εκατ. ευρώ·
                              
                           
                                 4.2.1.6.3.
                              
                              
                                 δάνεια σε μεγάλες εταιρείες: [10 000-15 000] εκατ. ευρώ·
                              
                           
                                 4.2.1.6.4.
                              
                              
                                 δάνεια σε ΜΜΕ: [3 000-3 500] εκατ. ευρώ·
                              
                           
                                 4.2.1.6.5.
                              
                              
                                 δάνεια σε καταναλωτές: [1 500-2 000] εκατ. ευρώ·
                              
                           
                                 4.2.1.6.6.
                              
                              
                                 άλλα: [4 000-4 500] εκατ. ευρώ (συμπεριλαμβανομένων των λοιπών χρηματοπιστωτικών ιδρυμάτων, της κεντρικής κυβέρνησης και της τοπικής αυτοδιοίκησης)·
                              
                           
               
                     4.2.1.7.
                  
                  
                     [400-450] εκατ. ευρώ ακίνητα, εγκαταστάσεις και εξοπλισμός·
                  
               
                     4.2.1.8.
                  
                  
                     [150-200] εκατ. ευρώ άυλα στοιχεία ενεργητικού·
                  
               
                     4.2.1.9.
                  
                  
                     [4 000-4 500] εκατ. ευρώ άλλα στοιχεία ενεργητικού
                     εκ των οποίων:
                     
                                 4.2.1.9.1.
                              
                              
                                 επενδύσεις σε ακίνητα: [80-90] εκατ. ευρώ·
                              
                           
                                 4.2.1.9.2.
                              
                              
                                 παράγωγα μέσα συμψηφισμού: [30-40] εκατ. ευρώ·
                              
                           
                                 4.2.1.9.3.
                              
                              
                                 μη κυκλοφορούν ενεργητικό που κατέχεται προς πώληση: [500-550] εκατ. ευρώ·
                              
                           
                                 4.2.1.9.4.
                              
                              
                                 τρέχουσες φορολογικές απαιτήσεις [30-40] εκατ. ευρώ·
                              
                           
                                 4.2.1.9.5.
                              
                              
                                 αναβαλλόμενες φορολογικές απαιτήσεις [1 000-1 500] εκατ. ευρώ·
                              
                           
                                 4.2.1.9.6.
                              
                              
                                 άλλα στοιχεία ενεργητικού [2 000-2 500] εκατ. ευρώ·
                              
                           
               
                     4.2.1.10.
                  
                  
                     [30-40] εκατ. ευρώ καθαρή συνεισφορά στοιχείων ενεργητικού που προκύπτει από συμμετοχές σε άλλες εγχώριες επιχειρηματικές μονάδες (μέθοδος καθαρής θέσης) που απαριθμούνται στο προσάρτημα II.
                  
               4.2.2.   Οι διεθνείς βασικές δραστηριότητες και διεθνείς δραστηριότητες σε μέσα χρηματοοικονομικής τεχνικής περιλαμβάνουν την καθαρή συνεισφορά στοιχείων ενεργητικού και τις διεθνείς περιοχές που ορίζονται κατωτέρω (καταληκτική ημερομηνία 31 Δεκεμβρίου 2012).
         
                     4.2.2.1.
                  
                  
                     Οι διεθνείς βασικές δραστηριότητες περιλαμβάνουν όλες τις διεθνείς περιοχές («διεθνής περιοχή βασικής δραστηριότητας») στις οποίες η CGD κατέχει σημαντική παρουσία στον τομέα της λιανικής τραπεζικής μέσω είτε τοπικού υποκαταστήματος είτε μιας συνδεδεμένης μονάδας, όπως ορίζεται κατωτέρω:
                     
                                 4.2.2.1.1.
                              
                              
                                 Ισπανία — Σύνολο καθαρού ενεργητικού: [4 000-4 500] εκατ. ευρώ (2)·
                              
                           
                                 4.2.2.1.2.
                              
                              
                                 Γαλλία — Σύνολο καθαρού ενεργητικού: [4 000-4 500] εκατ. ευρώ·
                              
                           
                                 4.2.2.1.3.
                              
                              
                                 Μακάο (Κίνα) — Σύνολο καθαρού ενεργητικού: [3 000-3 500] εκατ. ευρώ·
                              
                           
                                 4.2.2.1.4.
                              
                              
                                 Μοζαμβίκη — Σύνολο καθαρού ενεργητικού: [1 500-2 000] εκατ. ευρώ·
                              
                           
                                 4.2.2.1.5.
                              
                              
                                 Αγκόλα — Σύνολο καθαρού ενεργητικού: [1 000-1 500] εκατ. ευρώ·
                              
                           
                                 4.2.2.1.6.
                              
                              
                                 Νότια Αφρική — Σύνολο καθαρού ενεργητικού: [600-650] εκατ. ευρώ·
                              
                           
                                 4.2.2.1.7.
                              
                              
                                 Βραζιλία — Σύνολο καθαρού ενεργητικού: [500-550] εκατ. ευρώ·
                              
                           
                                 4.2.2.1.8.
                              
                              
                                 Πράσινο Ακρωτήριο — Σύνολο καθαρού ενεργητικού: [750-800] εκατ. ευρώ·
                              
                           
                                 4.2.2.1.9.
                              
                              
                                 Τιμόρ — Σύνολο καθαρού ενεργητικού: [50-60] εκατ. ευρώ·
                              
                           
                                 4.2.2.1.10.
                              
                              
                                 Σάο Τομέ — Σύνολο καθαρού ενεργητικού: [0-5] εκατ. ευρώ
                              
                           
               
                     4.2.2.2.
                  
                  
                     Οι διεθνείς δραστηριότητες σε μέσα χρηματοοικονομικής τεχνικής είναι εξειδικευμένες δραστηριότητες παροχής υπηρεσιών στον όμιλο CGD (όπως η χρηματοδότηση, η πρόσβαση σε θεσμικές αγορές και δόμηση προϊόντων). Οι δραστηριότητες σε μέσα χρηματοοικονομικής τεχνικής εκτελούνται από τοπικά εξειδικευμένα υποκαταστήματα ή συνδεδεμένες μονάδες σε βασικές αγορές, όπως ορίζεται κατωτέρω:
                     
                                 4.2.2.2.1.
                              
                              
                                 Λουξεμβούργο — Σύνολο καθαρού ενεργητικού: [100-150] εκατ. ευρώ).
                              
                           
                                 4.2.2.2.2.
                              
                              
                                 Νήσοι Καϊμάν — Σύνολο καθαρού ενεργητικού: [600-650] εκατ. ευρώ·
                              
                           
                                 4.2.2.2.3.
                              
                              
                                 Ηνωμένο Βασίλειο (Λονδίνο) — Σύνολο καθαρού ενεργητικού: [400-450] εκατ. ευρώ·
                              
                           
                                 4.2.2.2.4.
                              
                              
                                 Ηνωμένες Πολιτείες της Αμερικής (Νέα Υόρκη) — Σύνολο καθαρού ενεργητικού: [250-300] εκατ. ευρώ·
                              
                           
                                 4.2.2.2.5.
                              
                              
                                 Κίνα (Zhuhai) — Σύνολο καθαρού ενεργητικού: [5-10] εκατ. ευρώ.
                              
                           
               4.2.3.   Μέγεθος
         
                  
                     4.2.3.1.
                  
                  
                     Στα τέλη Δεκεμβρίου 2014 το μέγεθος του ισολογισμού των βασικών δραστηριοτήτων δεν πρέπει να υπερβαίνει τα [100-150] δισεκατ. ευρώ (3), τα σταθμισμένα ως προς τον κίνδυνο στοιχεία ενεργητικού δεν πρέπει να υπερβαίνουν τα [70-80] εκατ. ευρώ, ο δείκτης λειτουργικών εξόδων προς δαπάνες (C/I) δεν πρέπει να είναι υψηλότερος από [70-80] %, ο δείκτης καθαρών χορηγήσεων προς καταθέσεις δεν πρέπει να είναι υψηλότερος από [120-130] % και το ποσοστό κάλυψης πιστωτικού κινδύνου δεν πρέπει να είναι χαμηλότερο από [50-60] %.
                  
               
                  
                     4.2.3.2.
                  
                  
                     Στα τέλη Δεκεμβρίου 2016 το μέγεθος του ισολογισμού των βασικών δραστηριοτήτων δεν πρέπει να υπερβαίνει τα [100-150] δισεκατ. ευρώ (4), τα σταθμισμένα ως προς τον κίνδυνο στοιχεία ενεργητικού (RWA) δεν πρέπει να υπερβαίνουν τα [70-80] δισεκατ. ευρώ, ο δείκτης λειτουργικών εξόδων προς δαπάνες (C/I) δεν πρέπει να είναι υψηλότερος από [50-60] %, ο δείκτης καθαρών χορηγήσεων προς καταθέσεις (LDR) δεν πρέπει να είναι υψηλότερος από [120-130] % και το ποσοστό κάλυψης των επισφαλών πιστώσεων δεν πρέπει να είναι χαμηλότερο από [50-60] %.
                  
               
                  
                     4.2.3.3.
                  
                  
                     Το συνολικό άνοιγμα στον ενοποιημένο ισολογισμό σε […] εκδότες δεν υπερβαίνει το ποσό των [10-20] δισεκατ. ευρώ κατά τη διάρκεια της περιόδου αναδιάρθρωσης.
                  
               
                  
                     4.2.3.4.
                  
                  
                     Εάν υπάρχει πιθανότητα να μην επιτευχθούν οι ανωτέρω στόχοι ως προς τον ισολογισμό, τα RWA, τον δείκτη C/I, τον δείκτη LDR και την κάλυψη των επισφαλών πιστώσεων, η CGD υποβάλλει, με δική της πρωτοβουλία, και σε κάθε περίπτωση κατόπιν αιτήματος του εντολοδόχου παρακολούθησης, διορθωτικά μέτρα εντός ενός μηνός. Ο εντολοδόχος παρακολούθησης θα αναλύσει τα προταθέντα διορθωτικά μέτρα και θα υποβάλει εκθέσεις στην Επιτροπή σχετικά με την καταλληλότητά τους για την επίτευξη των στόχων που ορίζονται στο σχέδιο αναδιάρθρωσης.
                  
               4.2.4.   Υποκαταστήματα και εργαζόμενοι
         Οι βασικές δραστηριότητες θα μειώσουν τη σημερινή δομή στην Πορτογαλία ως εξής:
         
                     4.2.4.1.
                  
                  
                     Από 829 (στις 31 Δεκεμβρίου 2012) σε [750-800] εγχώρια υποκαταστήματα λιανικής τραπεζικής (5) πριν από τις […].
                  
               
                     4.2.4.2.
                  
                  
                     Τα υποκαταστήματα δεν μπορούν να αντικατασταθούν από άλλες οντότητες ή δομές που παρέχουν ουσιαστικά τις ίδιες υπηρεσίες και συνεπάγονται σημαντικό αριθμό υπαλλήλων. Η CGD μπορεί, ωστόσο, να εγκαταστήσει αντ’ αυτών αυτοματοποιημένα σημεία εξυπηρέτησης (π.χ. ATM ή παρόμοια).
                  
               
                     4.2.4.3.
                  
                  
                     Από 11 904 εργαζομένους στη χώρα (χωρίς τη μονάδα ασφαλιστικής δραστηριότητας από τις 31 Δεκεμβρίου 2012) σε [10 000-15 000] εργαζομένους από […], σε [10 000-15 000] εργαζομένους στις […], σε [10 000-15 000] εργαζομένους έως το τέλος του […], σε [10 000-15 000] εργαζομένους το […].
                  
               
                     4.2.4.4.
                  
                  
                     Μετά το έτος […] και μέχρι το τέλος της περιόδου αναδιάρθρωσης, ο αριθμός των υποκαταστημάτων στην Πορτογαλία δεν θα αυξηθεί.
                  
               
                     4.2.4.5.
                  
                  
                     Εάν υπάρξει πιθανότητα να μην επιτευχθούν οι ανωτέρω στόχοι σε σχέση με τον αριθμό των υποκαταστημάτων και των εργαζομένων, η CGD θα υποβάλει, με δική της πρωτοβουλία, και σε κάθε περίπτωση κατόπιν αιτήματος του εντολοδόχου παρακολούθησης, διορθωτικά μέτρα εντός ενός μηνός από την υποβολή του αιτήματος του εντολοδόχου παρακολούθησης. Ο εντολοδόχος παρακολούθησης θα αναλύσει τα προταθέντα διορθωτικά μέτρα και θα υποβάλει έκθεση στην Επιτροπή σχετικά με την καταλληλότητά τους για την επίτευξη των στόχων που ορίζονται στο σχέδιο αναδιάρθρωσης.
                  
               4.2.5.   Περιγραφή των βασικών δραστηριοτήτων
         
                  
                     4.2.5.1.
                  
                  
                     Οι βασικές δραστηριότητες είναι η εμπορική λιανική τραπεζική, με ιδιαίτερη έμφαση στα νοικοκυριά, τις ΜΜΕ και την εταιρική τραπεζική, η οποία παρέχει επίσης υπηρεσίες επενδυτικής τραπεζικής, διαχείρισης περιουσιακών στοιχείων, μίσθωσης, χρηματοδοτικής μίσθωσης και αναδόχου εισπράξεων απαιτήσεων, τραπεζασφάλειας και επιχειρηματικών κεφαλαίων, που εστιάζονται κατά κύριο λόγο στην εγχώρια βασική περιοχή και στις διεθνείς βασικές περιοχές δραστηριοποίησης, καθώς και σε διεθνείς δραστηριότητες σε μέσα χρηματοοικονομικής τεχνικής.
                  
               
                  
                     4.2.5.2.
                  
                  
                     Κατά συνέπεια, κατά τη διάρκεια της περιόδου αναδιάρθρωσης η CGD:
                     
                                 4.2.5.2.1.
                              
                              
                                 Δεν συμμετέχει σε καμία νέα παραγωγή εκτός της βασικής περιοχής δραστηριοποίησης και εκτός των διεθνών δραστηριοτήτων σε μέσα χρηματοοικονομικής τεχνικής που ορίζονται στο σημείο 4.2.2. Προς αποφυγή αμφιβολιών, η CGD θα εξακολουθήσει να έχει τη δυνατότητα νέας παραγωγής για πελάτες που κατοικούν εκτός της βασικής περιοχής δραστηριοποίησης όταν δεσμεύονται στη βασική περιοχή δραστηριοποίησης ή σε διεθνείς δραστηριότητες σε μέσα χρηματοοικονομικής τεχνικής.
                              
                           
                                 4.2.5.2.2.
                              
                              
                                 Διασφαλίζει ότι η καθαρή θέση των διεθνών δραστηριοτήτων σε μέσα χρηματοοικονομικής τεχνικής δεν υπερβαίνει το [0-5] % του μεγέθους του ισολογισμού των βασικών δραστηριοτήτων.
                              
                           
                                 4.2.5.2.3.
                              
                              
                                 Δεν συμμετέχει σε καμία νέα παραγωγή στην Πορτογαλία εκτός από τις δραστηριότητες που περιγράφονται στο σημείο 4.2.
                              
                           
               4.2.6.   Αρχές που εφαρμόζονται στις διεθνείς βασικές δραστηριότητες και στις διεθνείς δραστηριότητες σε μέσα χρηματοοικονομικής τεχνικής
         Μέχρι το τέλος της περιόδου αναδιάρθρωσης, η CGD θα καταβάλει κάθε δυνατή προσπάθεια για να μειώσει το κεφαλαιακό άνοιγμά της και την εντός του ομίλου χρηματοδότηση των διεθνών βασικών δραστηριοτήτων της. Η CGD δεν θα αυξήσει το κεφαλαιακό άνοιγμά της και την εντός του ομίλου χρηματοδότηση των διεθνών βασικών δραστηριοτήτων και των διεθνών δραστηριοτήτων σε μέσα χρηματοοικονομικής τεχνικής, εκτός εάν η αύξηση αυτή προκύπτει άμεσα από προϋπάρχουσες (πριν την παρούσα απόφαση) συμβατικές υποχρεώσεις που αναλήφθηκαν έναντι τρίτων ή κανονιστικές υποχρεώσεις, ή απαιτείται από μια τελική και υποχρεωτική απόφαση που λαμβάνεται από δημόσια αρχή για τη CGD. Πριν από την εφαρμογή του μέτρου κεφαλαίου, η CGD δεσμεύεται να ενημερώνει πάραυτα τον εντολοδόχο παρακολούθησης για τη λήψη κάθε σχετικής απόφασης και να υποβάλλει επιχειρηματικό σχέδιο για τις οντότητες οι οποίες χρειάζονται πρόσθετα κεφάλαια ή την ανάγκη χρηματοδότησης στον εντολοδόχο παρακολούθησης. Ο εντολοδόχος παρακολούθησης θα αναλύσει τα επιχειρηματικά σχέδια και θα υποβάλει έκθεση στην Επιτροπή σχετικά με την καταλληλότητα των ληφθέντων μέτρων.
         4.2.7.   Σχέδιο αναδιάρθρωσης της BCG Ισπανίας
         4.2.7.1.   Η CGD θα αναδιαρθρώσει τη δραστηριότητα της BCG Ισπανίας, προκειμένου να διασφαλίσει τη μακροπρόθεσμη βιωσιμότητά της, την αυτονομία της από την CGD όσον αφορά τη χρηματοδότηση και τη θετική συμβολή στην αποδοτικότητα του ομίλου CGD.
         4.2.7.2.   Η CGD δεσμεύεται να διακόψει κάθε δραστηριότητα στην Ισπανία που δεν συνδέεται άμεσα με τις βασικές δραστηριότητες της επιχείρησης (λιανική τραπεζική (6), στήριξη των ΜΜΕ και διασυνοριακές επιχειρηματικές δραστηριότητες). Ειδικότερα, η CGD δεσμεύεται:
         
                     4.2.7.2.1.
                  
                  
                     να διακόψει τις νέες δραστηριότητες παραγωγής στη χρηματοδότηση έργων·
                  
               
                     4.2.7.2.2.
                  
                  
                     να διακόψει τις νέες δραστηριότητες παραγωγής στη μόχλευση χρηματοδότησης·
                  
               
                     4.2.7.2.3.
                  
                  
                     να διακόψει τις νέες δραστηριότητες παραγωγής στις αγορές χρηματοδότησης.
                  
               4.2.7.3.   Η αναδιάρθρωση της BCG Ισπανίας θα πραγματοποιηθεί σε δύο στάδια.
         4.2.7.3.1.   Στάδιο 1
         Έως τις […], η CGD:
         
                     4.2.7.3.1.1.
                  
                  
                     θα χρησιμοποιεί το ισπανικό υποκατάστημα της CGD ως όχημα για την εδραίωση του υφιστάμενου χαρτοφυλακίου της στην Ισπανία, διαχωρίζοντας τις βασικές από τις μη βασικές επιχειρηματικές δραστηριότητες και θωρακίζοντας τη βασική της δραστηριότητα. Τα παρεπόμενα χαρτοφυλάκια χονδρικών πιστώσεων και ενυπόθηκων δανείων τόσο της BCG Ισπανίας όσο και του υποκαταστήματος της CGD στην Ισπανία (Sucursal em Espanha) θα ενοποιηθούν στο ισπανικό υποκατάστημα, το οποίο θα διακόψει κάθε νέα παραγωγή και θα διαχειριστεί την εκποίηση αυτών των χαρτοφυλακίων (για αναλυτικό κατάλογο των στοιχείων ενεργητικού ύψους [1 000-1 500] εκατ. ευρώ που θα μεταβιβαστούν εκτός της BCG Ισπανίας βλέπε προσάρτημα III)·
                  
               
                     4.2.7.3.1.2.
                  
                  
                     θα αναδιαρθρώσει το δίκτυο λιανικής της BCG Ισπανίας που περιελάμβανε στοιχεία ενεργητικού ύψους [5 000-5 500] εκατ. ευρώ στις 31 Δεκεμβρίου 2012 (για αναλυτικό κατάλογο των στοιχείων ενεργητικού ύψους [5 000-5 500] εκατ. ευρώ βλέπε προσάρτημα III), επαναφέροντας την εστίαση στις βασικές περιοχές δραστηριοποίησής της, εστιάζοντας στις διασυνοριακές δραστηριότητες των ΜΜΕ και μειώνοντας την παρουσία υποκαταστημάτων με αρνητική αποδοτικότητα, μη βιώσιμο δείκτη LDR, ανεπαρκή αριθμό πελατών·
                  
               
                     4.2.7.3.1.3.
                  
                  
                     ο αριθμός των υποκαταστημάτων θα μειωθεί από 173 υποκαταστήματα τον Δεκέμβριο του 2012 σε [100-110] το […] (για αναλυτικό κατάλογο των υποκαταστημάτων, βλέπε προσάρτημα V) και δεν θα αυξηθεί κατά την περίοδο αναδιάρθρωσης·
                  
               
                     4.2.7.3.1.4.
                  
                  
                     ο αριθμός των υπαλλήλων θα μειωθεί από 797 τον Δεκέμβριο του 2012 σε [500-523] το […] και δεν θα αυξηθεί κατά την περίοδο αναδιάρθρωσης·
                  
               
                     4.2.7.3.1.5.
                  
                  
                     οι βασικοί δείκτες επιδόσεων (ΒΔΕ) θα πρέπει να επιτευχθούν το […]
                     Από τον Οκτώβριο του 2014, ο εντολοδόχος παρακολούθησης θα αρχίσει να αξιολογεί το κατά πόσον θα έχουν επιτευχθεί οι ακόλουθοι ΒΔΕ για τη BCG Ισπανίας το […].
                     
                                 4.2.7.3.1.5.1.
                              
                              
                                 Καθ’ όλη τη διάρκεια της περιόδου των […], το συνολικό του κόστος εργασίας και τα ΠΓ&Δ έξοδα πρέπει να είναι μικρότερα ή ίσα με το ποσό των [50-60] εκατ. ευρώ και η BCG Ισπανίας πρέπει να επιτύχει δείκτη C/I μικρότερο ή ίσο με [50-60] %·
                              
                           
                                 4.2.7.3.1.5.2.
                              
                              
                                 η BCG Ισπανίας πρέπει να είναι πλήρως αυτοχρηματοδοτούμενη και επαρκώς κεφαλαιοποιημένη. Δεν πρέπει να χορηγηθεί πρόσθετο κεφάλαιο και καθαρή χρηματοδότηση κατά την περίοδο από το τέλος του 2012 έως το […] και δεν πρέπει να υπάρξει καμία ανάγκη πρόσθετου κεφαλαίου και καθαρής χρηματοδότησης μέχρι το τέλος της περιόδου αναδιάρθρωσης.
                              
                           
                                 4.2.7.3.1.5.3.
                              
                              
                                 το ποσό των νέων πιστώσεων (καθαρή παραγωγή), δηλαδή πιστώσεις που προέκυψαν μετά το τέλος του 2012 και που δεν έχουν ωριμάσει ή έχει εξοφληθεί το […], πρέπει να είναι ίσο ή ανώτερο από [900-950] εκατ. ευρώ. Το τμήμα της νέας παραγωγής πιστώσεων που συνδέεται με διασυνοριακές δραστηριότητες είναι ίσο ή μεγαλύτερο από [20-30] %·
                              
                           
                                 4.2.7.3.1.5.4.
                              
                              
                                 η νέα παραγωγή πιστώσεων, όπως ορίζεται και αναφέρεται στο σημείο 4.2.7.3.1.5.3, δημιουργεί ένα σταθμισμένο μέσο καθαρό περιθώριο (spread) ανώτερο από το επιτόκιο αναφοράς (Euribor 6 μηνών) τουλάχιστον κατά [0-5] %.
                              
                           
                                 4.2.7.3.1.5.5.
                              
                              
                                 Ο λόγος της νέας πίστωσης παραγωγής, όπως ορίζεται στο σημείο 4.2.7.3.1.5.3, είναι ίσος με ή μικρότερος από [0-5] %.
                              
                           
                                 4.2.7.3.1.5.6.
                              
                              
                                 Το συνολικό ποσό των καταθέσεων ισούται με ή υπερβαίνει το ποσό των [0-5] δισεκατ. ευρώ (7). Το σταθμισμένο μέσο κόστος των καταθέσεων δεν είναι ανώτερο από […] (8)· ο δείκτης LDR είναι ίσος με ή κατώτερος από [100-150] %.
                              
                           
               4.2.7.3.2.   Στάδιο 2
         
                  
                     4.2.7.3.2.1.
                  
                  
                     Από […], η CGD θα συνεχίσει την εφαρμογή του σχεδίου αναδιάρθρωσης της BCG Ισπανίας έως το τέλος της περιόδου αναδιάρθρωσης, εάν επιτευχθούν οι ΒΔΕ έως το […].
                  
               
                  
                     4.2.7.3.2.2.
                  
                  
                     Εάν οι προαναφερθέντες ΒΔΕ δεν επιτευχθούν έως το […], ή μόλις ο εντολοδόχος παρακολούθησης ολοκληρώσει την αξιολόγησή του ότι υπάρχουν επαρκή στοιχεία που να αποδεικνύουν ότι οι ΒΔΕ δεν θα επιτευχθούν, η BCG Ισπανίας θα διακόψει πάραυτα κάθε νέα παραγωγή και θα αρχίσει την εκκαθάριση των επιχειρήσεων στην Ισπανία με την οποία η CGD θα μπορούσε να διατηρήσει μια μικρή παρουσία για να διευκολύνει την εκποίηση των δραστηριοτήτων στην Ισπανία.
                  
               4.3.   Οι παρεπόμενες δραστηριότητες
         Όλες οι δραστηριότητες και τα περιουσιακά στοιχεία που δεν αναφέρονται ρητώς στο τμήμα 4.2 θεωρούνται παρεπόμενες. Για να αποκαταστήσει τη βιωσιμότητά της και να επικεντρωθεί στη βασική της δραστηριότητα, η CGD θα εκποιήσει τις επιχειρηματικές δραστηριότητες ασφάλισης και υγείας, θα πωλήσει όλες τις μη στρατηγικές συμμετοχές και θα θέσει όλες τις παρεπόμενες δραστηριότητες σε εκκαθάριση όπως περιγράφεται κατωτέρω.
         4.3.1.   Η πώληση της Caixa Seguros
         
                  
                     4.3.1.1.
                  
                  
                     Η κύρια θυγατρική της CGD που δραστηριοποιείται στον τομέα των ασφαλειών, η Caixa Seguros, θα πωληθεί έως τις […]. Η πώληση της ασφαλιστικής μονάδας της επιχείρησης θα […]:
                     
                                 4.3.1.1.1.
                              
                              
                                 […]
                              
                           
                                 4.3.1.1.2.
                              
                              
                                 Για να υλοποιήσει αυτή τη μεταβίβαση των περιουσιακών στοιχείων της ασφαλιστικής μονάδας (που αποτιμώνται σε […] δισεκατ. ευρώ), η Πορτογαλία δεσμεύεται ότι η CGD θα εξεύρει αγοραστή και θα συνάψει τελική δεσμευτική συμφωνία πώλησης και αγοράς το αργότερο έως […]. Αν η CGD δεν έχει συνάψει τέτοια συμφωνία έως […], η CGD θα διορίσει το […] εντολοδόχο της εκποίησης με αποκλειστική εντολή να πωλήσει τα περιουσιακά στοιχεία της ασφαλιστικής μονάδας (που αποτιμώνται σε […] δισεκατ. ευρώ) […] το αργότερο έως το […].
                              
                           
                                 4.3.1.1.3.
                              
                              
                                 […].
                              
                           
               4.3.2.   Στοιχεία ενεργητικού που αποδίδονται σε παρεπόμενες δραστηριότητες προς εκκαθάριση
         
                  
                     4.3.2.1.
                  
                  
                     Οι παρεπόμενες δραστηριότητες περιλαμβάνουν τα περιουσιακά στοιχεία που παρατίθενται στη συνέχεια (καταληκτική ημερομηνία 31 Δεκεμβρίου 2012):
                     
                                 4.3.2.1.1.
                              
                              
                                 Εκποίηση των περιουσιακών στοιχείων της πρώην BPN που περιελάμβαναν στις 31 Δεκεμβρίου 2012: συνολικά σε [4 000-4 500] εκατ. ευρώ (πίστωση ύψους [1 000-1 500] εκατ. ευρώ και διακρατούμενο χρέος (διαθέσιμα προς πώληση) [2 500-3 000] εκατ. ευρώ)
                              
                           
                                 4.3.2.1.2.
                              
                              
                                 Πώληση των μη στρατηγικών συμμετοχών: [200-250] εκατ. ευρώ που θα πωληθούν έως το […] (προβλεπόμενη αξία πώλησης)
                              
                           
                                 4.3.2.1.3.
                              
                              
                                 Εκποίηση του παρεπόμενου ισπανικού χαρτοφυλακίου πιστώσεων, αξίας στις 31 Δεκεμβρίου 2012: [1 500-2 000] εκατ. ευρώ (αναλυτικός κατάλογος στο προσάρτημα IV)
                              
                           
                                 4.3.2.1.4.
                              
                              
                                 Διάθεση της ασφαλιστικής επιχειρηματικής μονάδας, όπως ορίζεται στο σημείο 4.3.1 ανωτέρω.
                              
                           
               
                  
                     4.3.2.2.
                  
                  
                     Έως το τέλος Δεκεμβρίου 2014 τα μη βασικά στοιχεία του ενεργητικού δεν θα υπερβαίνουν το ποσό των [10-20] δισεκατ. ευρώ.
                  
               
                  
                     4.3.2.3.
                  
                  
                     Έως το τέλος Δεκεμβρίου 2016 τα μη βασικά στοιχεία του ενεργητικού δεν θα υπερβαίνουν το ποσό των [5-10] δισεκατ. ευρώ.
                  
               
                  
                     4.3.2.4.
                  
                  
                     Αρχές που εφαρμόζονται στις παρεπόμενες δραστηριότητες
                     
                                 4.3.2.4.1.
                              
                              
                                 Περιορισμός όσον αφορά τη νέα παραγωγή
                                 
                                             4.3.2.4.1.1.
                                          
                                          
                                             Τερματισμός κάθε νέας παραγωγής με εξαίρεση:
                                          
                                       
                                             4.3.2.4.1.2.
                                          
                                          
                                             Τα συμβατικώς δεσμευθέντα ποσά που δεν έχουν καταβληθεί ακόμα θα περιορίζονται στο ελάχιστο αναγκαίο.
                                          
                                       
                                             4.3.2.4.1.3.
                                          
                                          
                                             Καμία πρόσθετη χρηματοδότηση προς τους υφιστάμενους πελάτες, χωρίς δανειακή σύμβαση, εκτός εάν το ποσό είναι απολύτως αναγκαίο για τη διατήρηση της διασφαλιστικής αξίας του δανείου, ή σχετίζονται με άλλον τρόπο με την ελαχιστοποίηση των κεφαλαιακών απωλειών και/ή την ενίσχυση των αναμενόμενων εισπράξεων από τα δάνεια.
                                          
                                       
                                             4.3.2.4.1.4.
                                          
                                          
                                             Διαχείριση των υφιστάμενων περιουσιακών στοιχείων: Η διαχείριση των υφιστάμενων περιουσιακών στοιχείων ασκείται κατά τρόπο που μεγιστοποιεί την καθαρή παρούσα αξία (ΚΠΑ) των περιουσιακών στοιχείων. Συγκεκριμένα, αν ένας πελάτης αδυνατεί να συμμορφωθεί με τους όρους του δανείου του, η αναδιάρθρωση των όρων δανειοδότησης —προσωρινή αναστολή ή μερική απαλλαγή της εξόφλησης, κεφαλαιοποίηση (μέρους) της αξίωσης κ.λπ.— θα πραγματοποιηθεί μόνον εάν η συγκεκριμένη ενέργεια αναμένεται να οδηγήσει σε αύξηση της ΚΠΑ του δανείου. Η αρχή αυτή ισχύει επίσης για τα ενυπόθηκα δάνεια.
                                          
                                       
                           
                                 4.3.2.4.2.
                              
                              
                                 Ενεργός εκκαθάριση των μη βασικών στοιχείων ενεργητικού
                                 
                                             4.3.2.4.2.1.
                                          
                                          
                                             Η διαχείριση των μη βασικών στοιχείων ενεργητικού ασκείται με στόχο την εκχώρηση, τη ρευστοποίηση ή την εκκαθάρισή τους, με εύτακτο τρόπο και με ελαχιστοποίηση του κόστους. Τα υπόλοιπα περιουσιακά στοιχεία στο τέλος της περιόδου αναδιάρθρωσης θα πρέπει να εκκαθαριστούν με εύτακτο τρόπο κατά τη λήξη τους. Δεν θα αναληφθεί καμία νέα μη βασική δραστηριότητα, εκτός εάν αναφέρεται ρητά στις δεσμεύσεις. Για τον σκοπό αυτό, μπορούν να αναληφθούν οι ακόλουθες ενέργειες:
                                          
                                       
                                             4.3.2.4.2.2.
                                          
                                          
                                             Κατά κανόνα, τα μη βασικά στοιχεία ενεργητικού θα εκποιηθούν το ταχύτερο δυνατόν. Η CGD δεσμεύεται να πωλήσει αυτά τα στοιχεία ενεργητικού όταν η πώληση αυτή δεν έχει ως αποτέλεσμα την καταγραφή ζημίας, εκτός αν η τιμή πώλησης είναι παράλογη βάσει μη αμφισβητούμενης αποτίμησης.
                                          
                                       
                           
                                 4.3.2.4.3.
                              
                              
                                 Πώληση μη στρατηγικών συμμετοχών σε μετοχικό κεφάλαιο εταιρειών:
                                 
                                             4.3.2.4.3.1.
                                          
                                          
                                             Η CGD αναλαμβάνει τη δέσμευση να εκποιήσει τα ακόλουθα μη στρατηγικές συμμετοχές από […]:
                                             
                                                         Εταιρεία
                                                      
                                                      
                                                         Συμμετοχή (%) (*)
                                                         
                                                      
                                                      
                                                         Τιμή πώλησης (εκατ. ευρώ) (**)
                                                         
                                                      
                                                      
                                                         Ημερομηνία πώλησης
                                                      
                                                   
                                                         […]
                                                      
                                                      
                                                         […] %
                                                      
                                                      
                                                         [200-250]
                                                      
                                                      
                                                         […]
                                                      
                                                   
                                                         […]
                                                      
                                                      
                                                         […] %
                                                      
                                                      
                                                         [10-20]
                                                      
                                                      
                                                         […]
                                                      
                                                   
                                       
                                             4.3.2.4.3.2.
                                          
                                          
                                             Η συνολική αξία των μη στρατηγικών συμμετοχών ανερχόταν σε 841 εκατ. ευρώ κατά την έναρξη της προσπάθειας απομόχλευσης. Από την 31η Δεκεμβρίου 2012 οι μη στρατηγικές συμμετοχές ανέρχονται σε [200-250] εκατ. ευρώ.
                                          
                                       
                                             4.3.2.4.3.3.
                                          
                                          
                                             Η CGD θα εκποιήσει εξ ολοκλήρου τις τοποθετήσεις σε μετοχικό κεφάλαιο εταιρειών που αναφέρονται ανωτέρω έως την […]. Εάν η CGD δεν έχει εκποιήσει πλήρως τις περιγραφείσες τοποθετήσεις σε μετοχικό κεφάλαιο εταιρειών έως την […], η CGD θα διορίσει στις […] εντολοδόχο της εκποίησης με αποκλειστική εντολή να πωλήσει τις υπόλοιπες μη στρατηγικές συμμετοχές […] το αργότερο έως […].
                                          
                                       
                                             4.3.2.4.3.4.
                                          
                                          
                                             Εάν δεν εκποιηθούν όλες οι προαναφερθείσες μη στρατηγικές συμμετοχές, η CGD δεν θα αυξήσει σε καμία περίπτωση το χρηματοοικονομικό της άνοιγμα (δηλαδή δάνεια και εγγυήσεις) σε παρόμοια εταιρεία, εκτός εάν αυτό: α) εντάσσεται στη συνήθη δραστηριότητα με βάση τις επικρατούσες συνθήκες στην αγορά· β) είναι απολύτως αναγκαίο για τη διατήρηση της αξίας της σχετικής συμμετοχής στο μετοχικό κεφάλαιο· ή γ) σχετίζεται κατ’ άλλον τρόπο με την ελαχιστοποίηση των κεφαλαιακών απωλειών και/ή την ενίσχυση των αναμενόμενων εισπράξεων από αυτά τα ανοίγματα ή τις συμμετοχές. Η CGD θα καταβάλλει κάθε δυνατή προσπάθεια για να μειώσει το οικονομικό της άνοιγμα σε παρόμοιες εταιρείες.
                                          
                                       
                           
               5.   Μηχανισμός επιστροφής της ενίσχυσης
         
         
                  
                     5.1.
                  
                  
                     Η CGD αναλαμβάνει την υποχρέωση να επιστρέψει το ποσό των 900 εκατ. ευρώ των μετατρέψιμων τίτλων (CoCos) στις ακόλουθες δόσεις:
                     
                                 5.1.1.
                              
                              
                                 Για το οικονομικό έτος 2014: Το [50-60] % του πλεονάζοντος κεφαλαίου άνω των εφαρμοζόμενων ελάχιστων κεφαλαιακών απαιτήσεων δυνάμει του ευρωπαϊκού και του πορτογαλικού δικαίου (περιλαμβανομένων των πυλώνων 1 και 2) και επιπλέον κεφαλαιακό απόθεμα ασφαλείας [100-150] μονάδων βάσης.
                              
                           
                                 5.1.2.
                              
                              
                                 Για τα οικονομικά έτη 2015 και επόμενα: Το [90-100] % του πλεονάζοντος κεφαλαίου άνω των εφαρμοζόμενων ελάχιστων κεφαλαιακών απαιτήσεων δυνάμει του ευρωπαϊκού και του πορτογαλικού δικαίου (περιλαμβανομένων των πυλώνα 1 και 2) και επιπλέον κεφαλαιακό απόθεμα ασφαλείας [100-150] μονάδων βάσης.
                              
                           
               
                  
                     5.2.
                  
                  
                     Με την επιφύλαξη των αρμοδιοτήτων της Τράπεζας της Πορτογαλίας ως τραπεζικής εποπτικής αρχής της CGD, η καθολική ή μερική αποπληρωμή των CoCos θα ανασταλεί εάν, βάσει αιτιολογημένου αιτήματος της CGD που εγκρίνεται από τον εντολοδόχο παρακολούθησης, θεωρηθεί ότι αυτό θα έθετε σε κίνδυνο τη φερεγγυότητα της τράπεζας τα επόμενα έτη.
                  
               
                  
                     5.3.
                  
                  
                     Η CGD δεσμεύεται να καταβάλει ποσό 405 415 ευρώ (που αντιστοιχεί στην πληρωμή τοκομεριδίου της 28ης Σεπτεμβρίου 2012) στην Πορτογαλική Δημοκρατία έως το τέλος του 2013.
                  
               6.   Μέτρα συμπεριφοράς και εταιρική διακυβέρνηση
         
         6.1.   Απαγόρευση των εξαγορών: Η CGD δεσμεύεται να μην προβεί σε εξαγορές. Αυτό ισχύει τόσο για την αγορά επιχειρήσεων με δική τους νομική δομή όσο και μεριδίων επιχειρήσεων, ή για δέσμες περιουσιακών στοιχείων που αντιπροσωπεύουν ένα εμπορικό υποκατάστημα ή μία δραστηριότητα. Αυτό δεν αφορά εξαγορές επιχειρήσεων που πρέπει να γίνουν για να διατηρηθεί η σταθερότητα χρηματοοικονομικών και/ή διασυνδεδεμένων σχημάτων προς το συμφέρον του αποτελεσματικού ανταγωνισμού, εφόσον έχουν εγκριθεί εκ των προτέρων από την Επιτροπή. Αυτό δεν αφορά ούτε (1) εξαγορές επιχειρήσεων που ανήκουν, όσον αφορά τη διαχείριση των υφιστάμενων υποχρεώσεων των πελατών που αντιμετωπίζουν δυσχέρειες πληρωμής, στις συνήθεις τρέχουσες επιχειρηματικές δραστηριότητες μιας τράπεζας ούτε (2) δραστηριότητα επιχειρηματικών κεφαλαίων ούτε (3) εξαγορές που εμπίπτουν στις εξαιρέσεις που προβλέπονται στο σημείο 4.2.6 και οι οποίες πληρούν τη διαδικασία που προβλέπεται σε αυτό ούτε (4) εξαγορές εντός του ομίλου ούτε (5) αποκτήσεις συμμετοχών σε πορτογαλικές εταιρείες που δεν είναι πιστωτικά ιδρύματα στα οποία η CGD κατέχει ήδη τουλάχιστον το 50 %, υπό την προϋπόθεση ότι έχουν εγκριθεί προηγουμένως από τον εντολοδόχο παρακολούθησης. Η υποχρέωση ισχύει μέχρι τη λήξη του σταδίου αναδιάρθρωσης. Η CGD μπορεί να αποκτήσει συμμετοχές σε επιχειρήσεις, υπό την προϋπόθεση ότι η τιμή αγοράς που καταβάλλει η CGD για κάθε αγορά είναι χαμηλότερη από [0-5] % του ισολογισμού της CGD κατά την τελευταία ημέρα του μηνός που προηγείται της σχετικής απόφασης και ότι οι αθροιστική καθαρή τιμή αγοράς που καταβάλλεται από την CGD για όλες αυτές τις αποκτήσεις συμμετοχών στο σύνολο της περιόδου αναδιάρθρωσης είναι χαμηλότερη από το [0-5] % του ισολογισμού της CGD την ίδια ημερομηνία.
         6.2.   Απαγόρευση επιθετικών εμπορικών πρακτικών: Η δικαιούχος τράπεζα πρέπει να αποφεύγει την άσκηση επιθετικών εμπορικών πρακτικών σε όλη τη διάρκεια της περιόδου αναδιάρθρωσης.
         6.3.   Δραστηριότητες διαπραγμάτευσης για ίδιο λογαριασμό: Η Πορτογαλία εξασφαλίζει ότι η CGD δεν θα προβεί σε καμία διαπραγμάτευση για ίδιο λογαριασμό, πέρα από το ελάχιστο αναγκαίο για την ομαλή λειτουργία της μονάδας διαχείρισης διαθεσίμων. Κατά τη διάρκεια της περιόδου αναδιάρθρωσης, το συνολικό όριο δυνητικής ζημίας των χρηματοοικονομικών περιουσιακών στοιχείων που κατέχονται για διαπραγμάτευση δεν θα υπερβαίνει τα [30-40] εκατ. ευρώ.
         6.4.   Διαφήμιση: Η CGD δεν θα χρησιμοποιήσει τα μέτρα ενίσχυσης ή τα προνόμια που προκύπτουν από αυτά για διαφημιστικούς σκοπούς.
         6.5.   Εγγυήσεις όσον αφορά την εταιρική διακυβέρνηση
         
                  
                     6.5.1.
                  
                  
                     Όλα τα μέλη των οργάνων διοίκησης της CGD διαθέτουν τα προσόντα που ορίζονται στα άρθρα 30 και 31 του γενικού πλαισίου των πιστωτικών ιδρυμάτων και των χρηματοδοτικών εταιρειών, το οποίο εγκρίθηκε με το νομοθετικό διάταγμα 298/92, της 31ης Δεκεμβρίου, όπως τροποποιήθηκε, καθώς και στις κατευθυντήριες γραμμές της ΕΑΤ για την αξιολόγηση της καταλληλότητας των μελών του διοικητικού οργάνου και των προσώπων που κατέχουν καίριες θέσεις, της 22ας Νοεμβρίου 2012 (EBA/GL/2012/06). Το διοικητικό συμβούλιο δεν θα πρέπει να έχει περισσότερα από είκοσι μέλη. Ο μέτοχος της CGD έχει ως στόχο να μειώσει τον αριθμό αυτό σε 16 έως τη λήξη της θητείας του σημερινού διοικητικού συμβουλίου.
                  
               
                  
                     6.5.2.
                  
                  
                     Εκτός από τις επιτροπές που θέσπισε το καταστατικό της CGD (εκτελεστική επιτροπή και ελεγκτική επιτροπή) και την επιτροπή στρατηγικής, εταιρικής διακυβέρνησης και αξιολόγησης που έχει συγκροτήσει το διοικητικό συμβούλιο και αποτελείται από μη εκτελεστικά διοικητικά στελέχη, η CGD θα ορίζει μόνο τα εσωτερικά όργανα που είναι αναγκαία για να επικουρούν στη διαχείριση της εταιρείας, η οποία απαρτίζεται από τα μέλη της εκτελεστικής επιτροπής και, κατά περίπτωση, από ανώτερα διευθυντικά στελέχη των σχετικών τομέων της CGD.
                  
               
                  
                     6.5.3.
                  
                  
                     Όλες οι αποφάσεις της CGD λαμβάνονται με αμιγώς εμπορικά κριτήρια και όλες οι σχέσεις του πορτογαλικού κράτους με τη CGD είναι σύμφωνες με τους κανόνες ανταγωνισμού.
                  
               
                  
                     6.5.4.
                  
                  
                     Η Πορτογαλία δεσμεύεται να μην ασκεί καμία επιρροή στην καθημερινή επιχειρησιακή διαχείριση της CGD, ούτε σε σχέση με τους εσωτερικούς κανόνες της CGD σχετικά με τις πολιτικές πιστωτικού κινδύνου, την τιμολογιακή πολιτική και τη δανειοδότηση. Εντούτοις, η Πορτογαλία μπορεί να εκδίδει κατευθυντήριες γραμμές σχετικά με τους στρατηγικούς στόχους της CGD και άλλα θέματα στο πλαίσιο των γενικών όρων του εταιρικού δικαίου και του δικαίου των δημόσιων επιχειρήσεων (νομοθετικό διάταγμα αριθ. 558/99, της 17ης Δεκεμβρίου, όπως τροποποιήθηκε). Η Πορτογαλία δεν θα θέσει σε κίνδυνο την πλήρη διαχειριστική αυτονομία της τράπεζας όσον αφορά τον πιστωτικό κίνδυνο και τις δανειοδοτικές πολιτικές εάν ζητηθεί η γνώμη της σε σχέση με τα επιχειρηματικά σχέδια και σχέδια δανειοδότησης της CGD σε συγκεκριμένους τομείς της οικονομίας.
                  
               
                  
                     6.5.5.
                  
                  
                     Το συμβούλιο πιστώσεων, το συμβούλιο παρατεινόμενης πίστωσης και η ελεγκτική επιτροπή της CGD είναι σε θέση να ενεργούν με πλήρη αυτονομία, και όλοι οι διορισμοί στο συμβούλιο πιστώσεων, το συμβούλιο παρατεινόμενης πίστωσης και στην ελεγκτική επιτροπή σέβονται την αρχή ότι τα μέλη αυτών των οργάνων πρέπει να είναι σε θέση να ενεργούν με ανεξαρτησία και να μην υπόκεινται σε σύγκρουση συμφερόντων.
                  
               
                  
                     6.5.6.
                  
                  
                     Η CGD εξασφαλίζει ότι, έως τις 31 Δεκεμβρίου 2013 το αργότερο, η πιστωτική της πολιτική και η πολιτική κινδύνου θα ενσωματώσουν την αρχή της ίσης μεταχείρισης όλων των πελατών με αμερόληπτες διαδικασίες, εκτός από εκείνες που συνδέονται με τον πιστωτικό κίνδυνο και την ικανότητα πληρωμής, η οποία πρέπει να εφαρμόζεται με συνέπεια εντός του ομίλου. Η πιστωτική πολιτική και η πολιτική κινδύνου θα καθορίσουν τις αρχές και τα κατώτατα όρια άνω των οποίων η χορήγηση δανείων πρέπει να εγκρίνεται και από υψηλότερα επίπεδα διοίκησης, τους όρους και τις προϋποθέσεις για την αναδιάρθρωση των δανείων και τον χειρισμό των απαιτήσεων και των διαφορών.
                  
               
                  
                     6.5.7.
                  
                  
                     Η CGD εξασφαλίζει ότι, το αργότερο έως τις 31 Δεκεμβρίου 2013, ένα ειδικό τμήμα της πιστωτικής πολιτικής και της πολιτικής κινδύνου θα ασχολείται με τους κανόνες που διέπουν τις σχέσεις με διαπλεκόμενους δανειολήπτες —μεταξύ άλλων τους εργαζομένους, τους μετόχους, τους διευθυντές, τους διαχειριστές, καθώς και τους (τις) συζύγους, τα τέκνα και τα αδέλφια και κάθε νομική οντότητα που ελέγχεται άμεσα ή έμμεσα από κάποιον από αυτούς.
                  
               
                  
                     6.5.8.
                  
                  
                     Για να εξασφαλιστεί η συμμόρφωση της CGD με τις αρχές που εκτίθενται στα σημεία 6.5.1 έως 6.5.7 ο εντολοδόχος θα πρέπει να έχει τη δυνατότητα να:
                     
                                 6.5.8.1.
                              
                              
                                 λαμβάνει αντίγραφα όλων των εκθέσεων που προέρχονται από όργανα εσωτερικού ελέγχου, περιλαμβανομένων των πρακτικών των συνεδριάσεων, και να έχει δικαίωμα να εξετάζει με συνέντευξη, κατά την απόλυτη διακριτική του ευχέρεια, κάθε ελεγκτή ή επόπτη, ανεξάρτητα από το διευθυντικό του (της) αξίωμα. Ο εντολοδόχος διασφαλίζει (i) την ορθή τήρηση των συστάσεων των μόνιμων ή περιοδικών ελεγκτών/εποπτών και (ii) την εφαρμογή των σχεδίων δράσης, με σκοπό να διορθώνονται τυχόν ελλείψεις που εντοπίζονται στο πλαίσιο εσωτερικού ελέγχου·
                              
                           
                                 6.5.8.2.
                              
                              
                                 παρακολουθεί τακτικά τις εμπορικές πρακτικές της CGD, με στόχευση στην πιστωτική πολιτική και την πολιτική των καταθέσεων. Ο εντολοδόχος αναθεωρεί την πολιτική της CGD προς την αναδιάρθρωση και την πρόβλεψη μη εξυπηρετούμενων δανείων. Η CGD κοινοποιεί στον εντολοδόχο κάθε έκθεση κινδύνου που κοινοποιείται στο Εκτελεστικό Συμβούλιο, ή κάθε ανάλυση/επανεξέταση που αποσκοπεί στην αξιολόγηση του πιστωτικού ανοίγματος της CGD. Ο εντολοδόχος διενεργεί τη δική του ανάλυση και έρευνες, με βάση τις προαναφερθείσες εκθέσεις, συνεντεύξεις και, αν είναι αναγκαίο, την επανεξέταση ατομικών φακέλων δανείων. Στο πλαίσιο αυτό, ο εντολοδόχος έχει πλήρη πρόσβαση σε φακέλους δανείων και έχει δικαίωμα να εξετάζει με συνέντευξη τους υπεύθυνους ανάλυσης πιστοληπτικής ικανότητας και κινδύνου, όταν αυτό κρίνεται σκόπιμο·
                              
                           
                                 6.5.8.3.
                              
                              
                                 παρακολουθεί τακτικά τη διαχείριση των απαιτήσεων και των διαφορών από την CGD. Ο εντολοδόχος εξασφαλίζει ότι ο χειρισμός των απαιτήσεων και των διαφορών πραγματοποιείται σύμφωνα με τις διαδικασίες που καθορίζονται στο πλαίσιο του εσωτερικού ελέγχου της CGD και ότι η CGD τηρεί τις βέλτιστες πρακτικές του κλάδου. Ο εντολοδόχος προσδιορίζει τα διορθωτικά μέτρα που πρέπει να εφαρμοστούν σε περίπτωση ελλείψεων στην τρέχουσα διαδικασία.
                              
                           
               6.6.   Αμοιβή των μελών των οργάνων και των εργαζομένων:
         
                  
                     6.6.1.
                  
                  
                     Η CGD επαληθεύει τον χαρακτήρα κινήτρου και την καταλληλότητα των συστημάτων αποδοχών και μεριμνά ώστε αυτά να μην οδηγούν σε έκθεση σε αδικαιολόγητους κινδύνους, να είναι προσανατολισμένα προς τη μακροπρόθεσμη βιωσιμότητα της εταιρείας και να χαρακτηρίζονται από διαφάνεια.
                  
               
                  
                     6.6.2.
                  
                  
                     Η CGD ως χρηματοπιστωτικό ίδρυμα θεσπίζει και εφαρμόζει αυστηρή μισθολογική πολιτική και πολιτική αποζημιώσεων, σύμφωνα με τους κανόνες που καθόρισε η πορτογαλική κυβέρνηση στο νομοθετικό διάταγμα 104/2007 της 3ης Απριλίου (που ενσωμάτωσε την οδηγία 2006/48/ΕΚ του Ευρωπαϊκού Κοινοβουλίου και του Συμβουλίου, της 14ης Ιουνίου 2006, σχετικά με την ανάληψη και την άσκηση δραστηριότητας πιστωτικών ιδρυμάτων), όπως τροποποιήθηκε από το νομοθετικό διάταγμα 88/2011 της 20ής Ιουλίου και με τους κανόνες που έχει θεσπίσει η πορτογαλική κεντρική τράπεζα στο Aviso 10/2011, της 29ης Δεκεμβρίου.
                  
               
                  
                     6.6.3.
                  
                  
                     Επιπλέον, η μισθολογική πολιτική των μελών του διοικητικού συμβουλίου της CGD πρέπει να είναι σύμφωνη με το νομοθετικό διάταγμα αριθ. 71/2007 της 27ης Μαρτίου, το οποίο θεσπίζει καθεστώς υπηρεσιακής κατάστασης των μελών των διοικητικών συμβουλίων των ελεγχόμενων από το κράτος εταιρειών.
                  
               
                  
                     6.6.4.
                  
                  
                     Η CGD δεσμεύεται επίσης να διασφαλίσει ότι η τράπεζα τηρεί τους σχετικούς κανόνες και τις συστάσεις της Ευρωπαϊκής Επιτροπής εντός του πλαισίου της ΕΕ για τις κρατικές ενισχύσεις.
                  
               
                  
                     6.6.5.
                  
                  
                     Ειδικότερα, η CGD δεσμεύεται να περιορίσει τις συνολικές αμοιβές όλων των μελών του προσωπικού, και των μελών του διοικητικού συμβουλίου και των ανώτερων διοικητικών στελεχών, σε κατάλληλο επίπεδο, συμπεριλαμβανομένων όλων των πιθανών σταθερών και μεταβλητών στοιχείων, και των συντάξεων, και σύμφωνα με τα άρθρα 92 και 93 της οδηγίας 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα των πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και την κατάργηση των οδηγιών 2006/48/ΕΚ και 2006/49/ΕΚ.
                  
               6.7.   Απαγόρευση καταβολής μερισμάτων, τοκομεριδίων και τόκων: Η CGD (και καμία από τις θυγατρικές επιχειρήσεις της) δεν θα καταβάλει μέρισμα, τοκομερίδιο ή τόκους σε κατόχους των προνομιούχων μετοχών και τίτλων μειωμένης εξασφάλισης, εφόσον οι εν λόγω πληρωμές δεν οφείλονται βάσει των συμβατικών ή νόμιμων υποχρεώσεων. Ωστόσο, η CGD επιτρέπεται να καταβάλλει (ή να επιτρέψει σε θυγατρικές επιχειρήσεις της να καταβάλλουν) μερίσματα ή τοκομερίδια ή τόκους σε κατόχους προνομιούχων μετοχών και τίτλων μειωμένης εξασφάλισης, εφόσον είναι σε θέση να αποδείξει ότι η μη καταβολή τους θα παρεμπόδιζε ή θα απέτρεπε την αποπληρωμή των CoCos (ή την πληρωμή τοκομεριδίων για τους CoCos) που περιγράφεται στο τμήμα 5.
         6.8.   Στήριξη των πορτογαλικών ΜΜΕ: Για να διασφαλίσει τη χρηματοδότηση της πραγματικής οικονομίας και την απομόχλευση, η CGD δεσμεύτηκε έναντι της πορτογαλικής κυβέρνησης να διαθέτει 30 εκατ. ευρώ ετησίως σε ένα ταμείο που θα επενδύει σε ίδια κεφάλαια πορτογαλικών ΜΜΕ και επιχειρήσεων μεσαίας κεφαλαιοποίησης. Το ταμείο θα διοικείται σύμφωνα με τις διεθνείς βέλτιστες πρακτικές από την τράπεζα ή τρίτο μέρος με επαρκή εμπειρία και γνώση των επενδυτικών ευκαιριών. Η επένδυση στο ταμείο υπόκειται στην προηγούμενη έγκριση του Υπουργείου Οικονομικών της Πορτογαλίας σύμφωνα με τα κριτήρια που καθορίζονται στο υπουργικό διάταγμα για τον καθορισμό των όρων για την ανακεφαλαιοποίηση βάσει του εθνικού δικαίου και θα πραγματοποιηθεί από την CGD. Τυχόν κεφάλαια που δεν μεταφερθούν σε τέτοιο ταμείο εντός 12 μηνών από την ανάληψη της εν λόγω δέσμευσης θα μεταφερθούν στο πορτογαλικό Δημόσιο Ταμείο. Το Ταμείο δεν χρησιμοποιείται ως μηχανισμός αναχρηματοδότησης για υφιστάμενα δάνεια. Κάθε επένδυση που υπερβαίνει το προαναφερθέν ποσό υπόκειται στην προηγούμενη έγκριση της Ευρωπαϊκής Επιτροπής.
         6.9.   Άλλοι κανόνες δεοντολογίας: Η CGD θα συνεχίσει την επέκταση των εργασιών παρακολούθησης κινδύνου και θα ασκεί μια εμπορική πολιτική συνετή, ασφαλή και προσανατολισμένη στην αρχή της βιωσιμότητας.
         6.10.   Εντολοδόχος παρακολούθησης
         
                  
                     6.10.1.
                  
                  
                     Η Πορτογαλία διασφαλίζει τη συνεχή παρακολούθηση της πλήρους και ορθής υλοποίησης του σχεδίου αναδιάρθρωσης και της πλήρους και ορθής εφαρμογής όλων των δεσμεύσεων από ανεξάρτητο, επαρκώς εξειδικευμένο εντολοδόχο παρακολούθησης.
                  
               
                  
                     6.10.2.
                  
                  
                     Ο διορισμός, τα καθήκοντα, οι υποχρεώσεις και η απαλλαγή του εντολοδόχου παρακολούθησης πρέπει να τηρούν τις διαδικασίες που ορίζονται στο προσάρτημα I.
                  
               
                  
                     6.10.3.
                  
                  
                     Η Πορτογαλία και η CGD μεριμνούν ώστε, κατά την εφαρμογή της απόφασης, η Επιτροπή ή ο εντολοδόχος παρακολούθησης να έχουν απεριόριστη πρόσβαση σε όλες τις πληροφορίες που απαιτούνται για την παρακολούθηση της εφαρμογής της παρούσας απόφασης. Η Επιτροπή ή ο εντολοδόχος παρακολούθησης μπορούν να ζητούν από την CGD εξηγήσεις και διευκρινίσεις. Η Πορτογαλία και η CGD οφείλουν να συνεργάζονται στενά με την Επιτροπή και τον εντολοδόχο παρακολούθησης όσον αφορά όλα τα ζητήματα που ανακύπτουν σε σχέση με την παρακολούθηση της εφαρμογής της παρούσας απόφασης.
                  
               
                  
                     6.10.4.
                  
                  
                     Η CGD θα υποβάλλει ετήσια έκθεση στην Επιτροπή σχετικά με την εξέλιξη των μη βασικών δραστηριοτήτων μετά την απόλυση του εντολοδόχου παρακολούθησης στο τέλος της περιόδου αναδιάρθρωσης.
                  
               6.11.   Εντολοδόχος της εκποίησης
         
                  
                     6.11.1.
                  
                  
                     Η Πορτογαλία εξασφαλίζει ότι η CGD θα εκποιήσει τα περιουσιακά στοιχεία (που αποτιμώνται σε […] δισεκατ. ευρώ) της μονάδας ασφαλιστικών δραστηριοτήτων της Caixa Seguros σε εύθετο χρόνο. Για τον σκοπό αυτό, η CGD ορίζει εντολοδόχο της εκποίησης στις […], στην περίπτωση που η CGD δεν έχει συνάψει τελική δεσμευτική συμφωνία πώλησης και αγοράς το αργότερο έως […].
                  
               
                  
                     6.11.2.
                  
                  
                     Η Πορτογαλία εξασφαλίζει ότι η CGD εκποιεί τις μη στρατηγικές συμμετοχές της (συμμετοχή στην […] που αντιστοιχεί σε ποσό [200-250] εκατ. ευρώ). Για τον σκοπό αυτό, η CGD ορίζει εντολοδόχο της εκποίησης στις […] στην περίπτωση που η CGD δεν έχει εκχωρήσει πλήρως το αργότερο έως […].
                  
               
                  
                     6.11.3.
                  
                  
                     Ο εντολοδόχος της εκποίησης πρέπει να είναι ανεξάρτητος από την CGD και να εργάζεται εξ ονόματος και υπό τις οδηγίες της ΓΔ Ανταγωνισμού, να διαθέτει τα αναγκαία προσόντα για να φέρει εις πέρας την αποστολή του (π.χ. ως τράπεζα επενδύσεων ή σύμβουλος) και να μην υπόκειται ούτε και να εκτεθεί σε σύγκρουση συμφερόντων. Ο εντολοδόχος της εκποίησης αμείβεται από την CGD με τρόπο που δεν τον εμποδίζει να ασκεί τα καθήκοντά του με ανεξαρτησία και αποτελεσματικότητα.
                  
               
            (1)  Λογιστικό πλαίσιο αναφοράς.
         
            (2)  Με εξαίρεση το ισπανικό υποκατάστημα και τα μη βασικά στοιχεία ενεργητικού που θα μεταβιβαστούν στο ισπανικό υποκατάστημα.
         
            (3)  Βλέπε υποσημείωση 1.
         
            (4)  Βλέπε υποσημείωση 1.
         
            (5)  Εξαιρουμένων των υποκαταστημάτων αυτοεξυπηρέτησης και περιλαμβανομένων των εταιρικών γραφείων.
         
            (6)  Στις παραδοσιακές περιοχές (Γαλικία, Εστρεμαδούρα, Καστίλη-Λεόν και Αστούρια) και στα μεγάλα αστικά κέντρα και τα κύρια κέντρα διασυνοριακού εμπορίου (Μαδρίτη, Βαρκελώνη, Χώρα των Βάσκων, Ανδαλουσία, Αραγονία και Βαλένθια).
         
            (7)  Με περιθώριο ανοχής 10 %.
         
            (8)  Βλέπε υποσημείωση 7.
         
            (*)  Αποτιμήθηκε στις 31 Δεκεμβρίου 2012.
         
            (**)  Η ΒΡΝ εθνικοποιήθηκε το 2008 και πωλήθηκε το 2011. Ορισμένα στοιχεία του ενεργητικού της έχουν μεταβιβαστεί στην CGD.
         
            Προσάρτημα I
            
               Ο ΕΝΤΟΛΟΔΟΧΟΣ ΠΑΡΑΚΟΛΟΥΘΗΣΗΣ
            
            A)   Διορισμός του εντολοδόχου παρακολούθησης
            
            
                     
                        (i)
                     
                     
                        Η Πορτογαλία δεσμεύεται να διασφαλίσει ότι η CGD θα ορίσει εντολοδόχο παρακολούθησης ο οποίος θα έχει τα καθήκοντα και τις υποχρεώσεις που ορίζονται στην παράγραφο Γ του παρόντος προσαρτήματος. Η εντολή ισχύει για όλη τη διάρκεια του σχεδίου αναδιάρθρωσης, ήτοι έως τις 31 Δεκεμβρίου 2017. Στο τέλος της θητείας του, ο εντολοδόχος πρέπει να υποβάλει τελική έκθεση.
                     
                  
                     
                        (ii)
                     
                     
                        Ο εντολοδόχος πρέπει να είναι ανεξάρτητος από την CGD. Ο εντολοδόχος πρέπει να διαθέτει, για παράδειγμα ως τράπεζα επενδύσεων, ως σύμβουλος ή ορκωτός λογιστής, τις εξειδικευμένες γνώσεις που απαιτούνται για την εκπλήρωση των καθηκόντων του και δεν πρέπει να εκτεθεί ποτέ σε σύγκρουση συμφερόντων. Ο εντολοδόχος αμείβεται από την CGD κατά τρόπο που δεν εμποδίζει την ανεξάρτητη και αποτελεσματική εκτέλεση των καθηκόντων του.
                     
                  
                     
                        (iii)
                     
                     
                        Η Πορτογαλία θα υποβάλει τα ονόματα δύο ή περισσότερων προσώπων στην Επιτροπή για την έγκριση του εντολοδόχου παρακολούθησης το αργότερο σε έξι εβδομάδες από την κοινοποίηση της απόφασης.
                     
                  
                     
                        (iv)
                     
                     
                        Οι προτάσεις αυτές πρέπει να περιέχουν επαρκείς πληροφορίες για τα εν λόγω πρόσωπα, ώστε η Επιτροπή να είναι σε θέση να ελέγξει αν ο προτεινόμενος εντολοδόχος πληροί τις προϋποθέσεις που ορίζονται υπό το σημείο A(ii) και πρέπει να περιλαμβάνουν ιδίως τα εξής:
                        
                                    α)
                                 
                                 
                                    τους πλήρεις όρους της προτεινόμενης εντολής με όλες τις διατάξεις που απαιτούνται ώστε ο εντολοδόχος να είναι σε θέση να εκτελέσει τα καθήκοντά του, και
                                 
                              
                                    β)
                                 
                                 
                                    το προσχέδιο ενός σχεδίου εργασίας στο οποίο περιγράφεται ο τρόπος με τον οποίο αναμένεται να εκτελέσει ο εντολοδόχος τα καθήκοντα που του ανατίθενται.
                                 
                              
                  
                     
                        (v)
                     
                     
                        Έγκειται στη διακριτική ευχέρεια της Επιτροπής να εγκρίνει ή να απορρίψει τους προτεινόμενους εντολοδόχους και να εγκρίνει την προτεινόμενη εντολή με τις αλλαγές που κρίνει αναγκαίες, ώστε ο εντολοδόχος να είναι σε θέση να εκπληρώσει τις υποχρεώσεις του. Εάν εγκριθεί μόνον ένα πρόσωπο, η CGD θα διορίσει ως εντολοδόχο ή θα μεριμνήσει για τον διορισμό του εν λόγω προσώπου ή οργανισμού, σύμφωνα με την εντολή που έχει εγκρίνει η Επιτροπή. Εάν εγκριθούν περισσότερα από ένα πρόσωπα, η CGD είναι ελεύθερη να επιλέξει ποιο από τα εγκεκριμένα πρόσωπα θα διορίσει ως εντολοδόχο. Ο εντολοδόχος διορίζεται εντός μιας εβδομάδας από την έγκριση της Επιτροπής σύμφωνα με την εντολή που έχει εγκρίνει η Επιτροπή.
                     
                  
                     
                        (vi)
                     
                     
                        Εάν απορριφθούν όλοι οι προταθέντες εντολοδόχοι, η Πορτογαλία θα προτείνει τουλάχιστον δύο ακόμη πρόσωπα ή οργανισμούς εντός δύο εβδομάδων από την κοινοποίηση της απόρριψης σύμφωνα με τους όρους και τις διαδικασίες που ορίζονται στα σημεία A(i) και A(iv).
                     
                  
                     
                        (vii)
                     
                     
                        Εάν απορριφθούν από την Επιτροπή όλοι οι υπόλοιποι προταθέντες εντολοδόχοι, η Επιτροπή ορίζει εντολοδόχο τον οποίο θα διορίσει η CGD σύμφωνα με την εντολή που έχει εγκρίνει η Επιτροπή.
                     
                  B)   Διορισμός του εντολοδόχου της εκποίησης
            
            
                     
                        (i)
                     
                     
                        Η Πορτογαλία δεσμεύεται να διασφαλίσει ότι η CGD ορίζει έναν εντολοδόχο της εκποίησης μετά την προαναφερθείσα διαδικασία διορισμού του εντολοδόχου παρακολούθησης.
                     
                  
                     
                        (ii)
                     
                     
                        Η Πορτογαλία θα υποβάλει στην Επιτροπή το όνομα δύο ή περισσοτέρων προσώπων προς έγκριση ως εντολοδόχου της εκποίησης το αργότερο την […], στην περίπτωση που η CGD δεν θα έχει ακόμη συνάψει τελική δεσμευτική συμφωνία αγοράς και πώλησης της Caixa Seguros.
                     
                  
                     
                        (iii)
                     
                     
                        Η Πορτογαλία θα υποβάλει στην Επιτροπή το όνομα δύο ή περισσότερων προσώπων προς έγκριση ως εντολοδόχου της εκποίησης το αργότερο την […], στην περίπτωση που η CGD δεν θα έχει ακόμη συνάψει τελική δεσμευτική συμφωνία πώλησης των υπόλοιπων μη στρατηγικών συμμετοχών ([…]).
                     
                  Γ)   Γενικά καθήκοντα και υποχρεώσεις
            
            Ο εντολοδόχος θα βοηθήσει την Επιτροπή να διασφαλίσει τη συμμόρφωση της CGD με τις δεσμεύσεις και να αναλάβει τα καθήκοντα του εντολοδόχου παρακολούθησης που ορίζονται στο έγγραφο των δεσμεύσεων. Ο εντολοδόχος πρέπει να ασκεί τα καθήκοντά του στο πλαίσιο αυτής της εντολής, σύμφωνα με το πρόγραμμα εργασίας καθώς και τις επανεξετάσεις του προγράμματος εργασίας που εγκρίνονται από την Επιτροπή. Η Επιτροπή δύναται, με δική της πρωτοβουλία ή κατόπιν αιτήματος του εντολοδόχου ή της CGD, να απευθύνει εντολές ή οδηγίες προς τον εντολοδόχο με σκοπό να διασφαλίσει την τήρηση των δεσμεύσεων. Η CGD δεν δικαιούται να εκδίδει οδηγίες στον εντολοδόχο. Ο εντολοδόχος δεσμεύεται από τη νομική υποχρέωση τήρησης της εμπιστευτικότητας.
            Δ)   Καθήκοντα και υποχρεώσεις του εντολοδόχου παρακολούθησης και του εντολοδόχου της εκποίησης
            
            
                     
                        1)
                     
                     
                        Καθήκον του εντολοδόχου είναι να διασφαλίσει την πλήρη και ορθή εκπλήρωση των υποχρεώσεων που ορίζονται στις δεσμεύσεις καθώς και την πλήρη και ορθή υλοποίηση του σχεδίου αναδιάρθρωσης της CGD. Η Επιτροπή δύναται, με δική της πρωτοβουλία ή κατόπιν αιτήματος του εντολοδόχου ή της CGD, να απευθύνει εντολές ή οδηγίες προς τον εντολοδόχο με σκοπό να διασφαλίσει την τήρηση των δεσμεύσεων που επισυνάπτονται στην απόφαση.
                     
                  
                     
                        2)
                     
                     
                        Ο εντολοδόχος:
                        
                                    (i)
                                 
                                 
                                    υποβάλλει στην πρώτη του έκθεση προς την Επιτροπή αναλυτικό σχέδιο εργασίας, στο οποίο περιγράφει τον τρόπο με τον οποίο προτίθεται να επιβλέπει την υλοποίηση των δεσμεύσεων που επισυνάπτονται στην απόφαση·
                                 
                              
                                    (ii)
                                 
                                 
                                    επιβλέπει την πλήρη και ορθή υλοποίηση του σχεδίου αναδιάρθρωσης της CGD, ιδίως:
                                    
                                                α)
                                             
                                             
                                                τη μείωση του συνολικού ισολογισμού και των RWA·
                                             
                                          
                                                β)
                                             
                                             
                                                τον περιορισμό των επιχειρηματικών δραστηριοτήτων·
                                             
                                          
                                                γ)
                                             
                                             
                                                τη διακοπή των προκαθορισμένων τομέων δραστηριότητας·
                                             
                                          
                                                δ)
                                             
                                             
                                                τη διαδικασία πώλησης των μετοχών για τους προκαθορισμένους επιχειρηματικούς τομείς·
                                             
                                          
                                                ε)
                                             
                                             
                                                την αναδιάρθρωση των δραστηριοτήτων στην Ισπανία·
                                             
                                          
                              
                                    (iii)
                                 
                                 
                                    ελέγχει κατά πόσον η CGD τηρεί τις αρχές στη μονάδα εταιρικής διακυβέρνησης, διαθέτει πράγματι αποτελεσματική και κατάλληλη εσωτερική οργάνωση και εφαρμόζει πράγματι ορθές εμπορικές πρακτικές. Ως εκ τούτου, ο εντολοδόχος:
                                    
                                                α)
                                             
                                             
                                                λαμβάνει αντίγραφα όλων των εκθέσεων που προέρχονται από όργανα εσωτερικού ελέγχου και έχει δικαίωμα να εξετάζει με συνέντευξη, κατά την απόλυτη διακριτική του ευχέρεια, κάθε ελεγκτή ή επόπτη, ανεξάρτητα από το διευθυντικό του (της) αξίωμα. Ο εντολοδόχος διασφαλίζει (i) την ορθή τήρηση των συστάσεων των μόνιμων ή περιοδικών ελεγκτών/εποπτών και (ii) την εφαρμογή των σχεδίων δράσης, με σκοπό να διορθώνονται τυχόν ελλείψεις που εντοπίζονται στο πλαίσιο εσωτερικού ελέγχου·
                                             
                                          
                                                β)
                                             
                                             
                                                παρακολουθεί τακτικά τις εμπορικές πρακτικές της CGD, εστιάζοντας στην πιστωτική πολιτική και την πολιτική των καταθέσεων. Ο εντολοδόχος αναθεωρεί την πολιτική της CGD προς την αναδιάρθρωση και την πρόβλεψη μη εξυπηρετούμενων δανείων. Η CGD κοινοποιεί στον εντολοδόχο κάθε έκθεση κινδύνου που κοινοποιείται στο εκτελεστικό συμβούλιο, ή κάθε ανάλυση/επανεξέταση που αποσκοπεί στην αξιολόγηση του πιστωτικού ανοίγματος της CGD. Ο εντολοδόχος διενεργεί τη δική του ανάλυση και έρευνες, με βάση τις προαναφερθείσες εκθέσεις, συνεντεύξεις και, αν είναι αναγκαίο, την επανεξέταση ατομικών φακέλων δανείων. Στο πλαίσιο αυτό, παρέχεται στον εντολοδόχο πλήρης πρόσβαση σε φακέλους δανείων, ο οποίος έχει δικαίωμα να εξετάζει με συνέντευξη τους υπεύθυνους ανάλυσης πιστοληπτικής ικανότητας και κινδύνου, όταν αυτό κρίνεται σκόπιμο·
                                             
                                          
                                                γ)
                                             
                                             
                                                παρακολουθεί τακτικά τη διαχείριση των απαιτήσεων και των διαφορών από την CGD. Ο εντολοδόχος εξασφαλίζει ότι ο χειρισμός των αξιώσεων και των διαφορών πραγματοποιείται σύμφωνα με τις διαδικασίες που καθορίζονται στο πλαίσιο του εσωτερικού ελέγχου της CGD και ότι η CGD τηρεί τις βέλτιστες πρακτικές του κλάδου. Ο εντολοδόχος προσδιορίζει τα διορθωτικά μέτρα που πρέπει να εφαρμοστούν σε περίπτωση ελλείψεων στην τρέχουσα διαδικασία·
                                             
                                          
                              
                                    iv)
                                 
                                 
                                    επιβλέπει την υλοποίηση όλων των λοιπών δεσμεύσεων·
                                 
                              
                                    v)
                                 
                                 
                                    αναλαμβάνει τα υπόλοιπα καθήκοντα που ανατίθενται στον εντολοδόχο στις δεσμεύσεις που επισυνάπτονται στην απόφαση·
                                 
                              
                                    vi)
                                 
                                 
                                    προτείνει μέτρα στην CGD τα οποία κρίνει αναγκαία για να εξασφαλίσει ότι η CGD τηρεί τις δεσμεύσεις που επισυνάπτονται στην απόφαση·
                                 
                              
                                    vii)
                                 
                                 
                                    λαμβάνει υπόψη τυχόν κανονιστικές αλλαγές ως προς τη φερεγγυότητα και τη ρευστότητα κατά την επαλήθευση της εξέλιξης των πραγματικών οικονομικών μεγεθών σε σχέση με τις προβλέψεις στο σχέδιο αναδιάρθρωσης· και
                                 
                              
                                    viii)
                                 
                                 
                                    υποβάλλει σχέδιο γραπτής έκθεσης στην Επιτροπή, την Πορτογαλία και την CGD εντός τριάντα ημερών μετά τη λήξη κάθε εξαμήνου. Η Επιτροπή, η Πορτογαλία και η CGD μπορούν να υποβάλουν παρατηρήσεις επί του προσχεδίου εντός πέντε εργάσιμων ημερών. Εντός πέντε εργάσιμων ημερών από την παραλαβή των παρατηρήσεων, ο εντολοδόχος συντάσσει τελική έκθεση, στην οποία ενσωματώνει, στο μέτρο του δυνατού και κατά τη διακριτική του ευχέρεια, τις ληφθείσες παρατηρήσεις και την υποβάλλει στην Επιτροπή. Μόνο τότε ο εντολοδόχος αποστέλλει αντίγραφο της τελικής έκθεσης και στην CGD. Εάν το σχέδιο έκθεσης ή η τελική έκθεση περιέχουν πληροφορίες που δεν μπορούν να κοινοποιηθούν στην CGD, αποστέλλεται στην CGD μόνο μη εμπιστευτική εκδοχή του σχεδίου έκθεσης ή της τελικής έκθεσης. Σε καμία περίπτωση ο εντολοδόχος δεν υποβάλλει στην Πορτογαλία και/ή στην CGD οποιαδήποτε έκδοση της έκθεσης πριν την υποβάλει στην Επιτροπή.
                                    Η έκθεση πρέπει να επικεντρώνεται στα καθήκοντα που ορίζονται στην εντολή του εντολοδόχου και στην τήρηση των υποχρεώσεων της CGD, ώστε η Επιτροπή να μπορέσει να αξιολογήσει κατά πόσον η διαχείριση της CGD είναι σύμφωνη με τις υποχρεώσεις της. Η Επιτροπή μπορεί να καθορίζει διεξοδικότερα το πεδίο της έκθεσης. Εκτός από αυτές τις εκθέσεις, ο εντολοδόχος της Επιτροπής συντάσσει αμελλητί γραπτή έκθεση που υποβάλλει στην Επιτροπή, εφόσον συντρέχει λόγος να υποθέσει ότι η CGD δεν εκπληρώνει τις εν λόγω υποχρεώσεις, με ταυτόχρονη διαβίβαση στην CGD μη απόρρητης έκδοσης της έκθεσης.
                                 
                              
                  
                     
                        3)
                     
                     
                        Ο εντολοδόχος της εκποίησης θα πωλήσει τα περιουσιακά στοιχεία του τομέα ασφαλιστικών δραστηριοτήτων (εκτιμώμενα σε [0-5] δισεκατ. ευρώ) της Caixa Seguros […] σε αγοραστή. Ο εντολοδόχος της εκποίησης θα περιλάβει στη σύμβαση αγοράς τους όρους που κρίνει αναγκαίους για την ταχεία πώληση πριν από την […]. Ειδικότερα, ο εντολοδόχος της εκποίησης μπορεί να περιλάβει στη συμφωνία πώλησης και αγοράς τις συνήθεις δηλώσεις και τους απαρέγκλιτους όρους και τις αποζημιώσεις που ευλόγως απαιτούνται για την πραγματοποίηση της πώλησης. Ο εντολοδόχος της εκποίησης θα προστατεύει τα νόμιμα οικονομικά συμφέροντα της CGD, με την επιφύλαξη της άνευ όρων υποχρέωσης της CGD να εκποιήσει […].
                     
                  
                     
                        4)
                     
                     
                        Ο εντολοδόχος της εκποίησης θα εκποιήσει τις υπόλοιπες μη στρατηγικές συμμετοχές (εκτιμώμενη τιμή πώλησης [200-250] εκατ. ευρώ) […] σε έναν αγοραστή. Ο εντολοδόχος της εκποίησης θα περιλάβει στη σύμβαση αγοράς τους όρους που κρίνει αναγκαίους για την ταχεία πώληση πριν από την […]. Ο εντολοδόχος της εκποίησης θα προστατεύει τα νόμιμα οικονομικά συμφέροντα της CGD, με την επιφύλαξη της άνευ όρων υποχρέωσης της CGD να εκποιήσει […].
                     
                  Ε)   Καθήκοντα και υποχρεώσεις της CGD
            
            
                     
                        1)
                     
                     
                        Η CGD οφείλει να εξασφαλίσει και να απαιτήσει από τους συμβούλους της να παράσχουν στον εντολοδόχο κάθε συνεργασία, βοήθεια και πληροφόρηση που λογικά μπορεί να χρειάζεται ο εντολοδόχος για την εκτέλεση των καθηκόντων του στο πλαίσιο της παρούσας εντολής. Ο εντολοδόχος πρέπει να έχει απεριόριστη πρόσβαση σε όλα τα βιβλία, τα αρχεία, τα έγγραφα, στα διοικητικά στελέχη και το λοιπό προσωπικό, σε εγκαταστάσεις και τεχνικές πληροφορίες της CGD ή της επιχειρηματικής δραστηριότητας που πρόκειται να εκποιηθεί, που είναι αναγκαία για την εκπλήρωση των καθηκόντων του στο πλαίσιο της εντολής. Η CGD θέτει στη διάθεση του εντολοδόχου ένα ή περισσότερα γραφεία στις εμπορικές εγκαταστάσεις της και όλο το προσωπικό της είναι στη διάθεσή του για συσκέψεις με τον εντολοδόχο, ώστε να λαμβάνει ο εντολοδόχος όλες τις πληροφορίες που χρειάζεται για την εκπλήρωση των καθηκόντων του.
                     
                  
                     
                        2)
                     
                     
                        Με την επιφύλαξη της έγκρισης της CGD (η εν λόγω έγκριση δεν μπορεί να μη παρέχεται ή να καθυστερεί χωρίς βάσιμους λόγους) και με δικά του έξοδα, ο εντολοδόχος δύναται να διορίσει συμβούλους (ιδίως για την εταιρική χρηματοδότηση ή για παροχή νομικών συμβουλών), εάν ο ίδιος κρίνει τον διορισμό των εν λόγω συμβούλων αναγκαίο ή ενδεδειγμένο για την εκτέλεση των καθηκόντων και υποχρεώσεών του στο πλαίσιο της εντολής, υπό την προϋπόθεση ότι τα έξοδα και οι λοιπές δαπάνες του εντολοδόχου είναι εύλογα. Εάν η CGD αρνηθεί να εγκρίνει τους συμβούλους που προτείνει ο εντολοδόχος, η Επιτροπή μπορεί να εγκρίνει τον διορισμό τους, αφού προηγουμένως συμβουλευτεί την CGD. Μόνον ο εντολοδόχος έχει δικαίωμα να δίνει οδηγίες στους συμβούλους.
                     
                  ΣΤ)   Αντικατάσταση, απαλλαγή και εκ νέου διορισμός του εντολοδόχου
            
            
                     
                        1)
                     
                     
                        Εάν ο εντολοδόχος πάψει να ασκεί τα καθήκοντά του βάσει των δεσμεύσεων ή αν υπάρχουν τυχόν άλλοι σημαντικοί λόγοι, όπως η σύγκρουση συμφερόντων εκ μέρους του εντολοδόχου:
                        
                                    (i)
                                 
                                 
                                    η Επιτροπή μπορεί, κατόπιν διαβούλευσης με τον εντολοδόχο, να καλέσει τη CGD να τον αντικαταστήσει,
                                    ή
                                 
                              
                                    (ii)
                                 
                                 
                                    η CGD μπορεί να αντικαταστήσει τον εντολοδόχο κατόπιν έγκρισης της Επιτροπής.
                                 
                              
                  
                     
                        2)
                     
                     
                        Εάν ο εντολοδόχος απαλλαγεί από τα καθήκοντά του κατ’ εφαρμογή του σημείου ΣΤ 1), μπορεί να του ζητηθεί να συνεχίσει το έργο του έως ότου αναλάβει καθήκοντα νέος εντολοδόχος στον οποίο ο εντολοδόχος διαβιβάζει όλες τις σχετικές πληροφορίες. Ο νέος εντολοδόχος διορίζεται σύμφωνα με τη διαδικασία που περιγράφεται στα σημεία A(iii) έως A(vii).
                     
                  
                     
                        3)
                     
                     
                        Εκτός από την παύση των καθηκόντων, σύμφωνα με το σημείο ΣΤ 1), ο εντολοδόχος παύει να ασκεί τις δραστηριότητές του μόνον αφού η Επιτροπή τον απαλλάξει από τα καθήκοντά του. Αυτή η απαλλαγή κοινοποιείται εφόσον έχουν εκπληρωθεί όλες οι υποχρεώσεις με τις οποίες έχει επιφορτισθεί ο εντολοδόχος. Η Επιτροπή μπορεί ωστόσο να απαιτήσει ανά πάσα στιγμή τον εκ νέου διορισμό του εντολοδόχου, εάν διαπιστωθεί εκ των υστέρων ελλιπής ή εσφαλμένη υλοποίηση των διορθωτικών μέτρων.
                     
                  
         
            Προσάρτημα II
            
               ΣΥΝΕΙΣΦΟΡΑ ΚΑΘΑΡΟΥ ΕΝΕΡΓΗΤΙΚΟΥ ΠΟΥ ΠΡΟΚΥΠΤΕΙ ΑΠΟ ΣΥΜΜΕΤΟΧΕΣ ΣΕ ΑΛΛΕΣ ΕΓΧΩΡΙΕΣ ΜΟΝΑΔΕΣ ΕΠΙΧΕΙΡΗΜΑΤΙΚΩΝ ΔΡΑΣΤΗΡΙΟΤΗΤΩΝ (ΜΕΘΟΔΟΣ ΤΗΣ ΚΑΘΑΡΗΣ ΘΕΣΗΣ)
            
            
               Τιμές Δεκεμβρίου 2012
            
            
                        Μονάδα επιχειρηματικών δραστηριοτήτων
                     
                     
                        Χώρα
                     
                     
                        Συμμετοχή (%)
                     
                     
                        Καθαρή αξία ενεργητικού
                        Μέθοδος της καθαρής θέσης
                        (εκατ. ευρώ)
                     
                     
                        Δραστηριότητα
                     
                  
                        SIBS SGPS
                     
                     
                        Πορτογαλία
                     
                     
                        21,6 
                     
                     
                        14,7 
                     
                     
                        Εταιρεία χαρτοφυλακίου που ειδικεύεται στις ηλεκτρονικές πληρωμές και τη διαχείριση του πορτογαλικού συστήματος ATM που χρησιμοποιούνται από όλες τις τράπεζες που δραστηριοποιούνται στην Πορτογαλία. Η εταιρεία απαρτίζεται από 26 τράπεζες που λειτουργούν στην πορτογαλική αγορά.
                     
                  
                        Prado – Cartolinas da Lousã
                     
                     
                        Πορτογαλία
                     
                     
                        37,4 
                     
                     
                        4,4 
                     
                     
                        Βιομηχανική μονάδα παραγωγής χαρτονιού και χαρτιού. […].
                     
                  
                        Torre Ocidente
                     
                     
                        Πορτογαλία
                     
                     
                        25,0 
                     
                     
                        4,1 
                     
                     
                        Εταιρεία ακινήτων, ιδιοκτήτης ενός μοναδικού περιουσιακού στοιχείου για μίσθωση. […].
                     
                  
                        Locarent
                     
                     
                        Πορτογαλία
                     
                     
                        50,0 
                     
                     
                        3,9 
                     
                     
                        Πάροχος υπηρεσιών ενοικίασης αυτοκινήτων.
                     
                  
                        Ca Papel do Prado
                     
                     
                        Πορτογαλία
                     
                     
                        37,4 
                     
                     
                        1,3 
                     
                     
                        Εταιρεία που κατέχει την ακίνητη περιουσία του ανενεργού εργοστασίου […].
                     
                  
                        TF Fundo Turismo
                     
                     
                        Πορτογαλία
                     
                     
                        33,5 
                     
                     
                        1,3 
                     
                     
                        Διαχειριστής επενδυτικών κεφαλαίων ακινήτων στον τομέα του τουρισμού, της οποίας πλειοψηφών μέτοχος είναι το πορτογαλικό κράτος.
                     
                  
                        Yunit Serviços
                     
                     
                        Πορτογαλία
                     
                     
                        33,33 
                     
                     
                        0,3 
                     
                     
                        Εταιρεία που αναπτύσσει λύσεις ηλεκτρονικού εμπορίου για προϊόντα και υπηρεσίες των ΜΜΕ.
                     
                  
                        Bem Comum SCR
                     
                     
                        Πορτογαλία
                     
                     
                        32,0 
                     
                     
                        0,1 
                     
                     
                        Διαχειριστής επενδυτικών κεφαλαίων εξειδικευμένος στην προώθηση και τη στήριξη της δημιουργίας νέων επιχειρήσεων από ιδιώτες επιχειρηματίες και ανέργους.
                     
                  
         
            Προσάρτημα III
            
               ΑΝΑΛΥΤΙΚΑ ΠΕΡΙΟΥΣΙΑΚΑ ΣΤΟΙΧΕΙΑ ΤΗΣ BCG ΙΣΠΑΝΙΑΣ (ΠΕΡΙΛΑΜΒΑΝΟΜΕΝΩΝ ΤΩΝ ΠΕΡΙΟΥΣΙΑΚΩΝ ΣΤΟΙΧΕΙΩΝ ΠΟΥ ΘΑ ΜΕΤΑΒΙΒΑΣΤΟΥΝ ΣΤΟ ΙΣΠΑΝΙΚΟ ΥΠΟΚΑΤΑΣΤΗΜΑ)
            
            […]
         
         
            Προσάρτημα IV
            
               ΑΝΑΛΥΤΙΚΑ ΠΕΡΙΟΥΣΙΑΚΑ ΣΤΟΙΧΕΙΑ ΤΟΥ ΙΣΠΑΝΙΚΟΥ ΥΠΟΚΑΤΑΣΤΗΜΑΤΟΣ
            
            […]
         
         
            Προσάρτημα V
            
               ΚΑΤΑΛΟΓΟΣ ΤΩΝ […] ΙΣΠΑΝΙΚΩΝ ΥΠΟΚΑΤΑΣΤΗΜΑΤΩΝ ([…])
            
            […]